text:
ཆེད་སྒྲོམ་3པ། དབུལ་སྒྲོལ་འགག་སྒྲོལ་གྱི་གཙོ་གནད་ལས་གཞི།
01 ཐོན་སྐྱེད་གོང་འཕེལ་ལ་བརྟེན་ནས་དབུལ་སྒྲོལ་བྱ་རྒྱུ།
གསོ་འདེབས་ལས་རིགས་དང་། ཞིང་ཕྱུགས་ཐོན་རྫས་བཟོ་སྣོན་ལས་རིགས། སྲོལ་རྒྱུན་གྱི་ལག་ཤེས་བཟོ་ལས་བཅས་གོང་འཕེལ་བཏང་ནས་དབུལ་པོ་ཞུགས་ཚད་ཆེ་བའི་ཁྱད་ལྡན་ཞིང་འབྲོག་ལས་ཀྱི་རྟེན་གཞི་ཁག་གཅིག་སྐྲུན་རྒྱུར་རོགས་སྐྱོར་བྱ་རྒྱུ། གྲོང་གསེབ་ཀྱི་ཡུལ་སྐོར་ལ་བརྟེན་ནས་དབུལ་སྐྱོར་བྱེད་པའི་ལས་གཞི་ལག་བསྟར་བྱ་རྒྱུ།
02 ས་ཡུལ་གཞན་དུ་གནས་སྤོ་བྱེད་པར་བརྟེན་ནས་དབུལ་སྒྲོལ་བྱ་རྒྱུ།
ཆབ་མདོའི་གྲུམ་བུ་ཚེགས་ཆེན་ནད་སོགས་ཀྱི་ཡུལ་ནད་ཐོན་རྟག་པའི་ཁུལ་དང་། “ས་ངན་ཁུལ་ཆེའི”གླིང་ཁུལ། འབྱུང་ཁམས་ཉམས་ཞན་ཁུལ། ནག་ཆུ་དང་མངའ་རིས་ཀྱི་ས་ཁད་མཐོ་ཞིང་གྲང་ངར་ཆེ་བའི་འབྲོག་ཁུལ། གཞིས་རྩེ་དང་། ལྷོ་ཁ། ཉིང་ཁྲི་སོགས་ཀྱི་རང་བྱུང་གནོད་འཚེ་ཐོན་སླ་བ་དང་ཐོན་མང་བའི་ས་ཁུལ། དེ་བཞིན་ཐོན་ཁུངས་དཀོན་པའི་ས་ཁུལ་གཞན་དག་བཅས་གཙོ་གནད་དུ་གཞན་སར་གནས་སྤོས་བྱ་རྒྱུ།
03 འབྱུང་ཁམས་སྐྱོང་གསབ་ལ་བརྟེན་ནས་དབུལ་སྒྲོལ་བྱ་རྒྱུ།
དབུལ་པོའི་ས་ཁུལ་གྱི་གཙོ་གནད་འབྱུང་ཁམས་ལས་གཞི་ལག་བསྟར་བྱེད་ཤུགས་ཆེ་རུ་བཏང་ནས་འབྱུང་ཁམས་སྐྱོང་གསབ་དང་བྱ་དགའ་མང་དུ་བཏང་སྟེ་འབྱུང་ཁམས་སྐྱོང་གསབ་དང་འབྱུང་ཁམས་སྲུང་སྐྱོབ་ལས་གཞིའི་མ་དངུལ་སྤྱད་དེ་ངལ་རྩོལ་ནུས་ཤུགས་ཡོད་པའི་དབུལ་པོ་ཁག་གཅིག་འབྱུང་ཁམས་སྲུང་སྐྱོབ་བྱེད་མཁན་དུ་སྒྱུར་རྒྱུ།
04 རིག་སྟོབས་ལ་བརྟེན་ནས་དབུལ་སྒྲོལ་བྱ་རྒྱུ།
སློབ་གསོའི་དབུལ་སྐྱོར་གྱི་མགོ་སྦྲེལ་རོགས་སྐྱོར་བྱེད་པའི་འཆར་གཞི་དང་། དབུལ་པོའི་མི་འབོར་ལ“མི་རེར་རྩལ་རེའི”སྦྱོང་བརྡར་འཆར་གཞི། དབུལ་པོའི་ཁྱིམ་ཚང་གི་ངལ་རྩོལ་ནུས་ཤུགས་གསར་པའི་ལས་རིགས་སློབ་གསོའི་སློབ་སྐྱོར་ལས་གཞི་བཅས་ལག་བསྟར་བྱ་རྒྱུ། མཐོ་རིམ་སློབ་གླིང་དང་ལས་རིགས་སློབ་གླིང་གིས་དབུལ་པོའི་ཁྱིམ་ཚང་གི་བུ་ཕྲུག་བསྡུ་འཇུག་བྱ་རྒྱུར་རྒྱབ་སྐྱོར་བྱས་ཏེ་དབུལ་པོའི་ཁྱིམ་ཚང་གི་དངོས་གཞིའི་སློབ་མ་དང་། མཐོ་རིམ་ལས་རིགས་སློབ་མའི་ཡིད་རྟོན་སློབ་སྐྱོར་དངུལ་བུན་ཐག་གཅོད་བྱ་རྒྱུ། དབུལ་པོའི་ཁྱིམ་ཚང་གི་སློབ་མས་འབྲིང་རིམ་ལས་རིགས་དང་མཐོ་རིམ་ལས་རིགས་ཀྱི་སློབ་ཡོན་ལ་ཁ་གསབ་སྤྲོད་པའམ་རྩ་ཆག་གཏོང་རྒྱུ། དབུལ་པོའི་ཁྱིམ་ཚང་གི་བྱིས་པར་སློབ་ཞུགས་གོང་གི་སློབ་གསོ་དང་ལེན་བྱ་རྒྱུར་རོགས་རམ་བྱ་རྒྱུ། ཚན་རིག་ལ་བརྟེན་ནས་དབུལ་སྐྱོར་བྱེད་པའི་དཔེ་སྟོན་གྲོང་ཚོ་དང་དཔེ་སྟོན་དུད་ཚང་འཛུགས་སྐྱོང་བྱ་རྒྱུ།
05 སྲིད་ཇུས་མཐིལ་གསལ་གྱིས་དབུལ་སྒྲོལ་བྱ་རྒྱུ།
ཞིང་འབྲོག་ཁུལ་གྱི་མ་མཐའི་འཚོ་བ་འགན་སྲུང་གི་ཚད་གཞི་ལོ་རེ་བཞིན་མཐོ་རུ་གཏོང་རྒྱུ་དང་། མ་མཐའི་འཚོ་བ་འགན་སྲུང་གི་ཚད་གཞི་དང་དབུལ་སྐྱོར་ཚད་གཞིའི་དབར་གྱི་ཧེ་བག་ཆུང་དུ་བཏང་ནས་དབུལ་པོའི་ས་ཁུལ་གྱི“རྒྱུད་གཉིས་གཅིག་འགྲིལ”མངོན་གྱུར་ཐུབ་པ་བྱ་རྒྱུ་དང་། འགན་སྲུང་བྱེད་དགོས་ངེས་འགན་སྲུང་བྱ་རྒྱུ་དང་འགྱུར་ལྡན་དོ་དམ་བྱ་རྒྱུ།
06 བདེ་ཐང་ཡོང་བར་བརྟེན་ནས་དབུལ་སྐྱོར་བྱ་རྒྱུ།
དབུལ་པོའི་མི་ཚོགས་ལ་གྲོང་གསེབ་ཀྱི་མཉམ་ལས་སྨན་བཅོས་འགན་བཅོལ་གསར་པའི་གྲབས་དངུལ་ཚད་གཞི་དང་ནད་ཚབས་ཆེ་རིགས་ཀྱི་ཁ་གསབ་བསྡུར་ཚད་རིམ་པས་མཐོ་རུ་གཏོང་རྒྱུ་དང་། སྨན་བཅོས་འགན་བཅོལ་དང་སྨན་བཅོས་རོགས་སྐྱོབ་བྱ་རྒྱུར་ཤུགས་སྣོན་བརྒྱབ་སྟེ་དབུལ་པོའི་མི་ཚོགས་ཀྱི་སྨན་བཅོས་འགྲོ་གྲོན་གཏོང་སྒོ་ཉུང་དུ་གཏོང་རྒྱུ། ནད་ཆེན་གྱི་འགན་བཅོལ་ལམ་ལུགས་འཐུས་སྒོ་ཚང་དུ་གཏོང་རྒྱུ་ཡིན་ཞིང་། དབུལ་པོའི་དུད་ཚང་དང་དབང་སྐྱོན་ཅན་ལ་ནད་ཚབས་ཆེན་པོ་ཕོག་པར“ཡང་བསྐྱར་རོགས་སྐྱོབ”བྱ་རྒྱུ། སྨན་གྲོན་རྩིས་ཞུའི་བསྡུར་ཚད་མཐོ་རུ་གཏོང་རྒྱུ། ལྷན་སྐྱེས་སྙིང་ནད་དང་། ཁ་ཤོ། སྐྱ་གྲིབ་སོགས་ཀྱི་ནད་ཕོག་མཁན་ལ་སྨན་ཡོན་མེད་པར་སྨན་བཅོས་བྱེད་ཤུགས་ཆེ་རུ་གཏོང་རྒྱུ། གྲུམ་བུ་ཚེགས་ཆེན་གྱི་ནད་དང་། རུལ་སྲིན། ཏཱན་ཚྭ་མི་འདང་བ་སོགས་ཀྱི་ཡུལ་ནད་ལ་དམིགས་བསལ་རོགས་སྐྱོབ་བྱ་རྒྱུ་བཅས་ཡིན།
07 བོད་སྐྱོར་ལ་བརྟེན་ནས་དབུལ་སྐྱོར་བྱ་རྒྱུ།
བོད་སྐྱོར་མ་དངུལ་དང་རྣམ་གྲངས་དེ་དབུལ་པོའི་ས་ཁུལ་ལ་ཕྱོགས་རྒྱུར་ཁྲིད་སྟོན་དང་བོད་སྐྱོར་ལ་བརྟེན་ནས་དབུལ་སྐྱོར་བྱ་རྒྱུ་དེ་ག་སྦྱར་བོད་སྐྱོར་གྱི་གཅིག་གྱུར་འཆར་འགོད་ནང་བཅུག་ཐོག ལོ་ལྟར་ག་སྦྱར་རོགས་སྐྱོར་གྱི་མ་དངུལ་བསྡུར་ཚད་ངེས་ཅན་ཞིག་ཆེད་དམིགས་དབུལ་སྐྱོར་མ་དངུལ་ནང་འཇུག་རྒྱུ།
ས་བཅད་བཞི་པ། དབུལ་སྒྲོལ་འགག་སྒྲོལ་བྱེད་པའི་སྟོབས་ཤུགས་ཆེ་རུ་གཏོང་རྒྱུ།
དབུལ་སྐྱོར་འགག་སྒྲོལ་བྱེད་པའི་ཆེད་དམིགས་འཆར་འགོད་ལག་བསྟར་བྱས་ཏེ་ཆེད་དམིགས་དང་། ལས་རིགས། སྤྱི་ཚོགས། དངུལ་རྩ། བོད་སྐྱོར་བཅས་ཟུང་འབྲེལ་གང་འཚམ་བྱེད་པའི“ཕྱོགས་ལྔ་གཞི་གཅིག་ཏུ་འགྲིལ་བའི”དབུལ་སྐྱོར་གྱི་རྣམ་པ་སྲ་བརྟན་དང་འཐུས་ལེགས་སུ་གཏོང་རྒྱུ། དབུལ་སྐྱོར་བྱ་རྒྱུའི་ཐད་ལ་ནོར་སྲིད་ནས་མ་འཇོག་བྱེད་ཤུགས་ཆེ་རུ་བཏང་ནས་གུད་གསབ་ལས་སྤྲོད་སོགས་ཆེད་དམིགས་མ་དངུལ་གྱི་ནུས་པ་འདོན་སྤེལ་གང་ལེགས་བྱས་ཐོག ཆེད་དམིགས་དབུལ་སྐྱོར་གྱི་མ་འཇོག་བྱེད་རྒྱ་ཆེ་རུ་བཏང་ནས་དབུལ་སྐྱོར་མ་དངུལ་ལ་དོ་དམ་བྱེད་ཤུགས་ཆེ་རུ་གཏོང་རྒྱུ། དངུལ་རྩའི་ཐོག་ནས་དབུལ་སྐྱོར་བྱེད་པའི་ལམ་སྲོལ་གསར་པ་གསར་གཏོད་བྱ་རྒྱུར་སྐུལ་མ་བཏང་སྟེ་ཁྲལ་བསྡུའི་གཟིགས་སྐྱོང་དང་། སྐྱེད་སྦྱར་རྒྱབ་སྐྱོར། ནོར་སྲིད་ཀྱི་བྱ་དགའི་ཁ་གསབ། མཉམ་སྦྱར་དངུལ་བུན། མ་དངུལ་བསྡུ་རྒྱུག་ཁག་ཐེག ཉེན་ཟོན་གུན་གསབ་བཅས་ཀྱི་བྱ་ཐབས་ལ་བརྟེན་ནས་དངུལ་རྩའི་ལས་ཁུངས་ཀྱིས་དབུལ་སྐྱོར་ཐོན་རྫས་དང་ཞབས་ཞུ་གསར་གཏོད་བྱ་རྒྱུར་སྐུལ་མ་གཏོང་རྒྱུ། ཚན་རྩལ་ལ་བརྟེན་ནས་དབུལ་སྐྱོར་བྱེད་ཤུགས་ཆེ་རུ་བཏང་སྟེ་ཚན་རྩལ་ཆེད་མངག་པས་ཚན་རྩལ་ལ་བརྟེན་ནས་བྱ་གཞག་སྐྲུན་པའི་དབུལ་སྒྲོལ་ཞབས་ཞུ་སྒྲུབ་རྒྱུར་རྒྱབ་སྐྱོར་བྱ་རྒྱུ། རིགས་ཁག་གི་ཤེས་ལྡན་པས་དབུལ་པོའི་ས་ཁུལ་དུ་ཞབས་ཞུ་སྒྲུབ་རྒྱུར་སྐུལ་མ་བཏང་སྟེ་དབུལ་པོའི་ས་ཁུལ་དེ་རང་ནས་ཡིན་པའི་ཤེས་ལྡན་པ་གསོ་སྐྱོང་བྱེད་པའི་འཆར་གཞི་ལག་བསྟར་བྱས་ནས་དབུལ་པོའི་གྲོང་ཚོའི་ལས་གཏོད་ཕྱུག་འགྱུར་གྱི་སྣེ་འདྲེན་པ་གསོ་སྐྱོང་ཤུགས་ཆེ་བྱ་རྒྱུ། ག་སྦྱར་བོད་སྐྱོར་ལ་བརྟེན་ནས་དབུལ་སྒྲོལ་ཐུབ་པ་བྱས་ཏེ་དབུལ་སྐྱོར་འབྲེལ་མཐུད་ལམ་སྲོལ་བཟོ་བ་དང་འཐུས་སྒོ་ཚང་དུ་བཏང་ཁར། ཁེ་ལས་དང་། སྤྱི་ཚོགས་རྩ་འཛུགས། མི་སྒེར་བཅས་ཀྱིས་བྱ་ཐབས་སྣ་ཚོགས་སྤྱད་ཐོག དབུལ་སྒྲོལ་ཐོན་འབྱེད་ནང་ཞུགས་རྒྱུར་སྐུལ་མ་བཏང་སྟེ་སྤྱི་ཚོགས་ཀྱི་རོགས་སྐྱོར་བྱེད་པའི་འདུན་པ་དང་དབུལ་པོའི་མི་ཚོགས་ཀྱི་དགོས་མཁོ་གཉིས་ཕན་ཚུན་འབྲེལ་མཐུད་བྱེད་པའི་ལས་སྟེགས་འཛུགས་རྒྱུ། གྲོང་གསེབ་ཀྱི་གཞི་རིམ་ཏང་རྩ་འཛུགས་ཀྱི་དབུལ་སྒྲོལ་འགག་སྒྲོལ་སྟོབས་ཤུགས་ཆེ་རུ་གཏོང་རྒྱུ།
ས་བཅད་ལྔ་པ། དབུལ་སྒྲོལ་ལས་ཀའི་འགན་འཁྲིའི་ལམ་ལུགས་དོན་འཁྱོལ་བྱ་རྒྱུ།
དབུལ་སྒྲོལ་དམིགས་ཚད་ཀྱི་དོ་དམ་འགན་འཁྲིའི་ལམ་ལུགས་དང“གྲོང་ཚོར་ལས་དོན་སྒྲུབ་པ་དང་། ཁྱིམ་དུད་དུ་དབུལ་སྐྱོར་བྱེད་པའི”ལས་ཀའི་ལམ་སྲོལ་འཛུགས་རྒྱུ། དབུལ་སྒྲོལ་འགག་སྒྲོལ་གྱི་ལོ་འཁོར་སྙན་ཞུའི་ལམ་ལུགས་བཟོས་ནས་དབུལ་པོའི་ས་ཁུལ་གྱི་མང་ཚོགས་ཀྱིས་དབུལ་སྐྱོར་བློ་མོས་བྱུང་ཚད་ལ་བརྟག་དཔྱད་བྱས་ཏེ་ཕྱོགས་གསུམ་པས་ཚོད་སྐོར་བྱ་རྒྱུ། དབུལ་པོའི་ཞྭ་མོ་འབུད་པའི་ཚད་གཞི་རྒྱུན་འཁྱོངས་ཀྱིས་དབུལ་སྒྲོལ་དཔྱད་ཞིབ་ནན་པོ་བྱས་ཏེ་དབུལ་པོའི་རྫོང་དང་དབུལ་པོའི་ཁྱིམ་དུད་ཀྱི་དབུལ་སྒྲོལ་གྲུབ་འབྲས་ཐོན་པ་བྱ་རྒྱུ་དང་། དབུལ་པོའི་རྫོང་གི་ཕྱིར་འཐེན་ལམ་སྲོལ་འཛུགས་པ་དང་འཐུས་སྒོ་ཚང་དུ་བཏང་ཐོག འགག་སྒྲོལ་བྱེད་རིང་དབུལ་སྐྱོར་རྫོང་གི་སྔར་ཡོད་དབུལ་སྐྱོར་སྲིད་ཇུས་འགྱུར་བ་མི་གཏོང་རྒྱུ། དབུལ་སྒྲོལ་ལས་དོན་ལ་ལྟ་བཤེར་བྱེད་ཤུགས་ཆེ་རུ་བཏང་ནས་དབུལ་སྒྲོལ་ལས་རྗེས་དང་སྤྱི་ཚོགས་ཀྱི་ལྟ་སྐུལ་བྱེད་ཤུགས་ཆེ་རུ་བཏང་སྟེ་དབུལ་སྐྱོར་དཔྱད་ཞིབ་བྱས་འབྲས་ཀྱིས་ཕྱོགས་སྟོན་བྱེད་པའི་མི་བཀོལ་སྤྱོད་བྱེད་ལམ་དང་དབུལ་སྐྱོར་མ་དངུལ་བགོ་འགྲེམས་བྱེད་ལམ་འཛུགས་རྒྱུ།
ལེའུ་ལྔ་པ། ལས་ཞུགས་དང་བྱ་གཞག་སྐྲུན་པའི་བྱེད་སྒོ་ཕྱོགས་ཡོངས་ནས་ལག་བསྟར་བྱ་རྒྱུ།
ལས་ཞུགས་ཨང་དང་པོར་འཇོག་རྒྱུ་རྒྱུན་འཁྱོངས་ཀྱིས་དེ་བས་དགེ་མཚན་ལྡན་པའི་ལས་ཞུགས་སྲིད་ཇུས་ལག་བསྟར་བྱས་ཤིང་། དམངས་ཀྱིས་བྱ་གཞག་སྐྲུན་པ་དང་ཀུན་གྱིས་གསར་གཏོད་བྱ་རྒྱུར་སྐུལ་སྤེལ་བཏང་སྟེ་ངལ་རྩོལ་པས་རང་བརྟེན་ལས་ཞུགས་བྱ་རྒྱུ་དང་། ཁྲོམ་རར་བརྟེན་ནས་ལས་ཞུགས་སྙོམ་སྒྲིག་བྱ་རྒྱུ། སྲིད་གཞུང་གིས་ལས་ཞུགས་ལ་སྐུལ་འདེད་དང་བྱ་གཞག་བསྐྲུན་རྒྱུར་སྐུལ་མ་གཏོང་རྒྱུ་བཅས་ལ་ཕྱོགས་ཡོངས་ནས་སྐུལ་སྤེལ་བཏང་ཐོག ཞིང་འབྲོག་མང་ཚོགས་ཀྱི་གནས་སྒྱུར་ལས་ཞུགས་བྱེད་ནུས་ཆེ་རུ་བཏང་ནས་གྲོང་ཁྱེར་གྲོང་རྡལ་གྱི་ལས་ཤོར་ཐོ་འགོད་བྱེད་ཚད་3%གྱི་ནང་ཚུན་དུ་ཚོད་འཛིན་ཐུབ་པ་བྱ་རྒྱུ།
ས་བཅད་དང་པོ། སློབ་ཆེན་སློབ་མ་ལས་ཞུགས་ཐུབ་རྒྱུར་སྐུལ་འདེད་ཤུགས་ཆེ་གཏོང་རྒྱུ།
སློབ་ཆེན་ཐོན་པའི་སློབ་མའི་ལས་ཞུགས་ལས་དོན་དེ་ལས་འགན་ཨང་དང་པོར་འཇོག་རྒྱུ། ཁྲོམ་རར་འགྱུར་ཕྱོགས་རྒྱུན་འཁྱོངས་ཀྱིས་སློབ་ཆེན་ཐོན་པའི་སློབ་མའི་ལས་འཚོལ་ལྟ་བ་འགྱུར་ལྡོག་གཏོང་རྒྱུར་ཁྲིད་སྟོན་བྱས་ཏེ་སློབ་ཆེན་ཐོན་པའི་སློབ་མས་ཐབས་ལམ་སྣ་ཚོགས་ལ་བརྟེན་ནས་ལས་ཞུགས་བྱ་རྒྱུར་སྐུལ་སྤེལ་བཏང་ཁར། སློབ་ཆེན་ཐོན་པའི་སློབ་མ་ཁྲོམ་རའི་ཐོག་ལས་ཞུགས་བྱ་རྒྱུ་གཙོ་བོ་བྱེད་པ་དང་། གཞུང་ཞབས་པའི་ལས་གནས་ཐོག་ལས་ཞུགས་བྱ་རྒྱུ་ཕལ་པར་འཛིན་པའི་ལས་ཞུགས་ཀྱི་རྣམ་པ་གསར་པ་ཞིག་རིམ་བཞིན་ཆགས་པ་བྱ་རྒྱུ། སྐུལ་ལྕག་གཏོང་བའི་སྲིད་ཇུས་འཐུས་སྒོ་ཚང་དུ་བཏང་ནས་དེ་བས་མང་བའི་སློབ་ཐོན་སློབ་མ་ཁེ་ལས་ནང་ལས་ཞུགས་དང་སྐབས་བསྟུན་ལས་ཞུགས་བྱ་རྒྱུར་སྐུལ་མ་གཏོང་རྒྱུ། རིགས་ཁག་གི་ཁེ་ལས་ཀྱིས་དེ་བས་མང་བའི་སློབ་ཐོན་སློབ་མ་ལས་ཞུགས་བྱ་རྒྱུར་སྐོང་འགུགས་བྱ་རྒྱུ། གཞུང་ལས་པའི་ལས་གནས་ཐོག་ལས་ཞུགས་བྱེད་པའི་བསྡུ་འཇུག་ལམ་སྲོལ་འཐུས་སྒོ་ཚང་དུ་བཏང་ནས་གྲོང་ཁྱེར་གྲོང་གསེབ་ཀྱི་གཞི་རིམ་གྱི་ལས་ཞུགས་ལས་གནས་གསར་སྤེལ་བྱེད་ཤུགས་ཆེ་རུ་བཏང་ཐོག་དེ་བས་མང་བའི་སློབ་ཆེན་ཐོན་པའི་སློབ་མ་གྲོང་ཁྱེར་གྲོང་གསེབ་ཀྱི་གཞི་རིམ་དུ་ལས་ཞུགས་བྱ་རྒྱུར་སྐུལ་མ་གཏོང་རྒྱུ། ལས་ཞུགས་ལ་བརྟེན་ནས་བོད་སྐྱོར་བྱེད་པའི་ནུས་པ་རྒྱུན་ཐོན་གྱི་ལམ་སྲོལ་འཐུས་སྒོ་ཚང་དུ་བཏང་ནས“བརྒྱ་གཉིས”ལས་གཞི་མུ་མཐུད་ལག་བསྟར་བྱས་ཏེ་ཐེམ་ཁུངས་བོད་ནས་ཡིན་པའི་སློབ་ཆེན་ཐོན་པའི་སློབ་མ་ག་སྦྱར་བོད་སྐྱོར་ཞིང་ཆེན(གྲོང་ཁྱེར)དང་ཀྲུང་དབྱང་གི་ཁེ་ལས་སུ་ལས་ཞུགས་བྱ་རྒྱུར་སྐུལ་མ་གཏོང་རྒྱུ་མ་ཟད། ལྗོངས་ཕྱིར་ལས་ཞུགས་བྱེད་མཁན་གྱི་ཐེམ་ཁུངས་བོད་ནས་ཡིན་པའི་སློབ་ཐོན་སློབ་མ་བོད་དུ་ལོག་ནས་ལས་ཞུགས་བྱེད་ལམ་གཏོད་དེ་སློབ་ཆེན་ཐོན་པའི་སློབ་མ་དམག་ཁོངས་སུ་ཞུགས་རྒྱུར་སྐུལ་མ་གཏོང་རྒྱུ།
ས་བཅད་གཉིས་པ། ཞིང་འབྲོག་མང་ཚོགས་གནས་སྒྱུར་ལས་ཞུགས་ཐུབ་རྒྱུར་སྐུལ་འདེད་གཏོང་བའི་ལས་གཞི་ལག་བསྟར་ཤུགས་ཆེ་བྱ་རྒྱུ།
ཞིང་འབྲོག་ལས་མིའི་ལས་རིགས་རྩལ་ནུས་ཆེ་རུ་གཏོང་རྒྱུའི་འཆར་གཞི་ལག་བསྟར་བྱས་ཏེ་སྦྱོང་བརྡར་གྱི་ཕན་ནུས་ཆེ་རུ་བཏང་ནས་རང་ལྗོངས་ཀྱི་ཁྱད་ལྡན་ལེགས་ཆ་ཆེ་བའི་ཐོན་ལས་གོང་འཕེལ་གཏོང་རྒྱུ་དང་འཚམ་པའི་ལས་རིགས་རྩལ་ནུས་སྦྱོང་བརྡར་ཤུགས་ཆེ་སྤེལ་ཏེ་གསོ་སྐྱོང་བྱེད་པའི་ཕན་འབྲས་ཆེ་རུ་བཏང་ཐོག ཆ་རྐྱེན་ཡོད་པའི་དུད་ཚང་ནང་ཉུང་མཐར་ཡང་མི་གཅིག་གིས་གོ་ཆོད་ལག་རྩལ་སྣ་ཁ་རེ་ཤེས་པ་བྱ་རྒྱུ། ངལ་ནུས་དཔལ་འབྱོར་སྟོབས་ཆེར་བཏང་ནས་འགྲོ་ཁོངས་གཏན་འཁེལ་གྱི་སྦྱོང་བརྡར་སྤྲོས་རྒྱུར་བརྟེན་ཏེ་ངལ་ནུས་ཕྱིར་གཏོང་ནང་འདྲེན་བྱེད་སའི་སྦྲེལ་མཐུད་ལམ་སྲོལ་འཛུགས་པ་དང་འཐུས་སྒོ་ཚང་དུ་བཏང་ནས་ངལ་ནུས་ཕྱིར་གཏོང་བྱ་རྒྱུ་རྩ་འཛུགས་ཅན་དུ་འགྱུར་ཚད་མཐོ་རུ་བཏང་ཐོག ཁྱད་ལྡན་ངལ་ནུས་ཀྱི་གྲགས་རྟགས་གཏོད་ནས་དེ་བས་མང་བའི་ཞིང་འབྲོག་མང་ཚོགས་གནས་སྒྱུར་ལས་ཞུགས་བྱ་རྒྱུར་སྐུལ་ཁྲིད་གཏོང་རྒྱུ། ཞིང་འབྲོག་མང་ཚོགས་ཀྱི་ཨར་ལས་རུ་ཁག་ལ་རྒྱབ་སྐྱོར་བྱས་ཏེ་རྣམ་གྲངས་འཛུགས་སྐྲུན་བྱ་རྒྱུའི་ནང་རྒྱ་ཁྱབ་ཞུགས་རྒྱུར་རྒྱབ་སྐྱོར་བྱས་ཐོག སྲིད་གཞུང་གི་མ་འཇོག་རྣམ་གྲངས་དང་གཞུང་ཁོངས་ཁེ་ལས་ཀྱིས་ས་གནས་དེ་གའི་ངལ་རྩོལ་པ་སྐོང་འགུགས་ཧུར་ཐག་བྱས་ཏེ་ལས་ཞུགས་བྱེད་དུ་འཇུག་རྒྱུ། གཏེར་ལས་དང་ཆུ་གློག་གི་ཐོན་ཁུངས་གསར་སྤེལ་བྱེད་མཁན་ཁེ་ལས་ཀྱིས་འཛུགས་སྐྲུན་ཐོན་སྐྱེད་བྱེད་པའི་བརྒྱུད་རིམ་ནང་། ས་གནས་དེ་གའི་ཞིང་འབྲོག་མང་ཚོགས་བསྡུ་འཇུག་ཧུར་ཐག་བྱ་རྒྱུ་དང་ཞིང་འབྲོག་མང་ཚོགས་ཀྱི་ཐོན་ལས་བཟོ་པའི་དཔུང་ཁག་གསོ་སྐྱོང་བྱ་རྒྱུར་ཁྲིད་སྟོན་དང་སྐུལ་མ་གཏོང་རྒྱུ། ས་ཆ་བསྡུ་ལེན་དང་། གསབ་སྤྲོད། བཀོད་སྒྲིག་བཅས་བྱེད་པའི་སྲིད་ཇུས་འཐུས་སྒོ་ཚང་དུ་བཏང་སྟེ་ས་ཆ་བསྡུ་ལེན་བྱས་པའི་ཞིང་འབྲོག་མང་ཚོགས་ཀྱི་ལས་ཞུགས་གནད་དོན་ཐག་གཅོད་འོས་འཚམ་བྱ་རྒྱུ། ཞིང་འབྲོག་ལས་མིས་རང་བརྟེན་བྱ་གཞག་བསྐྲུན་རྒྱུ་དང་། ཤང་གྲོང་ཡུལ་སྐོར། ཞིང་ཕྱུགས་ཐོན་རྫས་བཟོ་སྣོན། ཚོང་དོན། སྐྱེལ་འདྲེན་སོགས་གོང་འཕེལ་གཏོང་རྒྱུར་རྒྱབ་སྐྱོར་བྱ་རྒྱུ།
ས་བཅད་གསུམ་པ། ལས་ཞུགས་ཞབས་ཞུར་བསྒྲུབ་རྒྱུར་ཤུགས་སྣོན་རྒྱག་རྒྱུ།
ལས་རིགས་སྦྱོང་བརྡར་དང་། ལས་ཞུགས་ཞབས་ཞུ། ངལ་རྩོལ་པའི་ཁེ་དབང་སྲུང་སྐྱོང་བཅས་ཀྱི“ཕྱོགས་གསུམ་གཞི་གཅིག་ཏུ་འགྲིལ་བའི”ལས་ཀའི་ལམ་སྲོལ་འཐུས་སྒོ་ཚང་དུ་བཏང་སྟེ་གཞི་རིམ་གྱི་སྤྱི་པའི་ལས་ཞུགས་ཞབས་ཞུའི་ལས་སྟེགས་དང་ཆ་འཕྲིན་ཅན་གྱི་དྲ་རྒྱ་འཛུགས་རྒྱུར་སྐུལ་སྤེལ་བཏང་ནས་སྦྱོང་བརྡར་གྱི་ཐོན་ཁུངས་སྒྲིལ་སྤྱོད་དང་གོ་ཆོད་ལག་རྩལ་དང་། ལས་རིགས་རྩལ་ནུས། བྱ་གཞག་གསར་སྐྲུན་བཅས་ཀྱི་སྦྱོང་བརྡར་སྤྲོས་རྒྱུར་ཤུགས་སྣོན་རྒྱག་རྒྱུ། ལས་ཞུགས་དཀའ་ངལ་ཡོད་པའི་མི་སྣར་རོགས་སྐྱོར་བྱེད་ཤུགས་ཆེ་རུ་བཏང་སྟེ་རང་མིང་འགོད་སྲོལ་གྱི་འགྱུར་ལྡན་དོ་དམ་དང་རིགས་དབྱེ་རོགས་སྐྱོར་བྱ་རྒྱུ། སྲིད་གཞུང་ནས་གྲོང་དོན་གྱི་ཁོར་ཡུག་འཕྲོད་བསྟེན་དང་། ནགས་ཚལ་དང་རྩྭ་ཐང་སྲུང་སྐྱོང་། གཞུང་ལམ་དོ་དམ་པའི་ལས་རོགས་པ་སོགས་ཀྱི་ཞབས་ཞུ་ཉོ་སྒྲུབ་བྱ་རྒྱུར་བརྟེན་ནས་སྤྱི་ཕན་རང་བཞིན་གྱི་ལས་གནས་ཀྱི་ཐ་སྐྱོང་ནུས་པ་འདོན་སྤེལ་བྱ་རྒྱུ། དབང་པོ་སྐྱོན་ཅན་ལས་ཞུགས་བྱེད་སའི་ཚན་པར་དམིགས་བསལ་གཟིགས་སྐྱོང་བྱེད་པའི་སྲིད་ཇུས་མགྱོགས་མྱུར་འཐུས་སྒོ་ཚང་དུ་བཏང་སྟེ་དབང་པོ་སྐྱོན་ཅན་རམ་འདེགས་ལས་ཞུགས་དང་སྐབས་བསྟུན་ལས་ཞུགས་བྱ་རྒྱུར་རོགས་རམ་བྱ་རྒྱུ། ལས་ཞུགས་ཀྱི་དགོས་མཁོ་ཡོད་པའི་ལས་ཞུགས་པ་གཅིག་ཀྱང་མེད་པའི་ཁྱིམ་ཚང་དང་མ་མཐའི་འཚོ་བ་འགན་སྲུང་བྱེད་པའི་ཁྱིམ་ཚང་གི་རོགས་སྐྱོར་སྲིད་ཇུས་ཁག་འཐུས་སྒོ་ཚང་དུ་བཏང་ནས་ཉུང་མཐར་ཡང་མི་གཅིག་ལས་ཞུགས་ཐུབ་པ་བྱ་རྒྱུ། “སློབ་རིམ་མི་འཕར་བའི་སློབ་ཐོན་སློབ་མ་གཉིས”སོགས་གྲོང་ཁྱེར་གྲོང་གསེབ་ཀྱི་གསར་བྱུང་ངལ་རྩོལ་པ་ལས་ཞུགས་བྱ་རྒྱུར་རོགས་སྐྱོར་ཧུར་ཐག་བྱས་ཏེ་ངལ་རྩོལ་གྲ་སྒྲིག་ལམ་ལུགས་ཀྱི་སྦྱོང་བརྡར་སྤྲོས་རྒྱུ། རང་བརྟེན་ལས་འཚོལ་དམག་མི་ལས་བྱེད་པར་འགྱུར་རྒྱུ་དང་རང་བརྟེན་ལས་ཞུགས་ཀྱི་དམག་ཞབས་ཐིམ་པའི་དམག་མིའི་ལས་ཞུགས་དང་བྱ་གཞག་བསྐྲུན་རྒྱུའི་ཐད་རྒྱབ་སྐྱོར་བྱ་རྒྱུ།
ས་བཅད་བཞི་པ། དམངས་ཡོངས་ཀྱིས་བྱ་གཞག་གསར་སྐྲུན་བྱ་རྒྱུར་ཁྲིད་སྟོན་དང་རོགས་སྐྱོར་བྱ་རྒྱུ།
བྱ་གཞག་བསྐྲུན་རྒྱུར་བརྟེན་ནས་འཆར་གཞི་འདིང་རྒྱུ་དང་། བྱ་གཞག་བསྐྲུན་རྒྱུར་བརྟེན་ནས་ལས་ཞུགས་ལ་སྐུལ་སྤེལ་གཏོང་རྒྱུ། ཐོན་ལས་སྡེ་གླིང་དང་། མཐོ་རིམ་སློབ་གླིང་། མི་ཤུགས་ཐོན་ཁུངས་ཁྲོམ་ར་བཅས་ལ་རྒྱབ་སྐྱོར་བྱས་ཏེ་བྱ་གཞག་གསར་སྐྲུན་གླིང་དང་ལས་གཏོད་གསོ་ཆས་རྟེན་གཞི་བཙུགས་ནས་བྱ་གཞག་སྐྲུན་པ་དང་གསར་གཏོད་བྱེད་པའི་གསོ་སྐྱོང་ཞབས་ཞུའི་ལས་སྟེགས་ཧུར་ཐག་སྐྲུན་རྒྱུ། མཉམ་སྦྲེལ་དྲ་རྒྱར་བརྟེན་པའི་རྨང་གཞིའི་འོག ཀུན་གཏོད་དང་། ཀུན་འགན། ཀུན་སྐྱོར། ཀུན་གྲབས་སོགས་བྱ་ཡུལ་གོང་འཕེལ་གཏོང་རྒྱུར་སྐུལ་མ་བཏང་སྟེ་མཉམ་སྤྱོད་དཔལ་འབྱོར་སྐྱོང་སྤེལ་བྱ་རྒྱུ། བོད་སྐྱོར་ཞིང་ཆེན(གྲོང་ཁྱེར)དང་ཀྲུང་དབྱང་ཁེ་ལས་ཀྱི་གསར་གཏོད་ལས་སྟེགས་ལ་བརྟེན་ནས་ཐེམ་ཁུངས་བོད་ནས་ཡིན་པའི་སློབ་ཆེན་སློབ་མ་དང་ཁེ་ལས་བྱ་གཞག་གི་ལག་རྩལ་མི་སྣར་བྱ་གཞག་སྐྲུན་པ་དང་གསར་གཏོད་བྱེད་པའི་བར་སྟོང་མཁོ་འདོན་བྱ་རྒྱུ། དངུལ་རྩའི་ཡིད་རྟོན་དང་། བཟོ་ཚོང་ནོར་ཁྲལ། སྤྱི་ཚོགས་འགན་བཅོལ་སོགས་ཀྱི་རྒྱབ་སྐྱོར་སྲིད་ཇུས་བཟོ་བ་དང་འཐུས་སྒོ་ཚང་དུ་གཏོང་རྒྱུ། སྤྱི་ཚོགས་ཀྱི་མ་དངུལ་དང་དངུལ་རྩའི་མ་རྩ་བཏང་སྟེ་ཀུན་གྱིས་བྱ་གཞག་སྐྲུན་རྒྱུར་རྒྱབ་སྐྱོར་བྱས་ཐོག བྱ་གཞག་སྐྲུན་པའི་མ་དངུལ་འདུ་གཏོང་བྱེད་ལམ་རྒྱ་ཆེར་གཏོང་རྒྱུ། སློབ་ཆེན་ཐོན་པའི་སློབ་མས་བྱ་གཞག་བསྐྲུན་རྒྱུར་བརྟེན་ནས་ལས་ཞུགས་ལ་སྐུལ་ཁྲིད་བྱས་ཏེ་སྲིད་གཞུང་གིས་བྱ་གཞག་གསར་སྐྲུན་བྱ་རྒྱུར་སྐུལ་ལྕག་དང་། སྤྱི་ཚོགས་ཀྱིས་བྱ་གཞག་གསར་སྐྲུན་བྱ་རྒྱུར་རྒྱབ་སྐྱོར། ངལ་རྩོལ་པས་བྱ་གཞག་གསར་སྐྲུན་བྱེད་ཕོད་པ་བཅས་ཀྱི་ལམ་སྲོལ་གསར་པ་ཞིག་ཆགས་པ་བྱ་རྒྱུ། མཐོ་སློབ་དང་། ཚན་ཞིབ་ཁང་སོགས་ཆེད་ལས་ལག་རྩལ་པས་ལས་ཐོག་དང་ལས་བྲལ་བྱ་གཞག་བསྐྲུན་རྒྱུར་རྒྱབ་སྐྱོར་བྱ་རྒྱུ།
ལེའུ་དྲུག་པ། ཐབས་ལམ་མང་པོར་བརྟེན་ནས་གྲོང་ཁྱེར་གྲོང་གསེབ་ཀྱི་ཡུལ་མིའི་ཡོང་འབབ་འཕར་ཐུབ་པ་བྱ་རྒྱུ།
གྲོང་ཁྱེར་གྲོང་གསེབ་ཀྱི་ཡུལ་མིའི་འབབ་འཕར་ཡོང་ཁོངས་རྒྱ་ཆེར་བཏང་ནས་ལུགས་མཐུན་དང་གོ་རིམ་ལྡན་པའི་ཡོང་འབབ་བགོ་འགྲེམས་བྱེད་པའི་རྣམ་པ་ཞིག་ཆགས་པ་བྱས་ཏེ་གྲོང་ཁྱེར་གྲོང་གསེབ་ཀྱི་ཡུལ་མིའི་ཡོང་འབབ་ཀྱི་ཆུ་ཚད་ཕྱོགས་ཡོངས་ནས་མཐོ་རུ་གཏོང་རྒྱུ།
ས་བཅད་དང་པོ། ཞིང་འབྲོག་མང་ཚོགས་འབབ་འཕར་ཡོང་རྒྱུར་སྐུལ་འདེད་ཤུགས་ཆེ་གཏོང་རྒྱུ།
ལས་གཉེར་རང་བཞིན་གྱི་ཡོང་འབབ་མང་དུ་གཏོང་རྒྱུ། རིག་གནས་ཡོད་པ་དང་། ལག་རྩལ་ཤེས་པ། གཉེར་སྐྱོང་བྱེད་ཤེས་པ་བཅས་ཀྱི་ལས་རིགས་གསར་པའི་ཞིང་འབྲོག་མང་ཚོགས་གསོ་སྐྱོང་བྱེད་ཤུགས་ཆེ་རུ་བཏང་ནས་ཞིང་འབྲོག་མང་ཚོགས་ཀྱིས་ཡིད་རྟོན་མ་དངུལ་སྤྱད་དེ་ཐོན་སྐྱེད་གོང་འཕེལ་དང་མཉམ་ལས་གཉེར་སྐྱོང་བྱ་རྒྱུར་སྐུལ་མ་བཏང་སྟེ་འདེབས་གསོའི་གྲུབ་ཆ་ལེགས་སྒྱུར་བྱས་ཐོག གཟིགས་སྐོར་ཞིང་ལས་དང་། སྤྲོ་གསེང་ཞིང་ལས། ཞིང་ཕྱུགས་ཐོན་རྫས་བཟོ་སྣོན་ལས་རིགས་བཅས་གོང་འཕེལ་གཏོང་རྒྱུ། གླ་ཕོགས་རང་བཞིན་གྱི་ཡོང་འབབ་མང་དུ་བཏང་ནས་ཞིང་འབྲོག་མང་ཚོགས་ལ་རྩལ་ནུས་སྦྱོང་བརྡར་སྤྲས་ནས་གནས་སྒྱུར་ལས་ཞུགས་བྱ་རྒྱུར་ཤུགས་སྣོན་རྒྱག་རྒྱུ། ཞིང་འབྲོག་མང་ཚོགས་ལ་རོགས་སྐྱོར་བྱས་ཏེ་ལས་གཞི་འཛུགས་སྐྲུན་བྱ་རྒྱུའི་ནང་ཞུགས་སུ་བཅུག་ནས་ཞིང་འབྲོག་ལས་མིའི་ངལ་རྩོལ་གྱི་ཐོབ་ཆར་ཁྲིམས་བཞིན་འགན་སྲུང་བྱ་རྒྱུ་དང་། སྤོ་སྒྱུར་རང་བཞིན་གྱི་ཡོང་འབབ་འགན་སྲུང་བྱ་རྒྱུ། ཞིང་འབྲོག་མང་ཚོགས་ཀྱིས་ནོར་སྲིད་ཀྱི་ཁ་གསབ་རོགས་དངུལ་ལོངས་སྤྱོད་བྱེད་པའི་གཟིགས་སྐྱོང་སྲིད་ཇུས་ཕྱོགས་ཡོངས་ནས་དོན་འཁྱོལ་བྱས་ཏེ་ཞིང་འབྲོག་ལས་ཀྱི་ཁ་གསབ་དང་འབྱུང་ཁམས་སྲུང་སྐྱོབ་ཀྱི་བྱ་དགའི་ཚད་གཞི་བརྟན་པོའི་ངང་མཐོ་རུ་གཏོང་རྒྱུ། རྒྱུ་ནོར་རང་བཞིན་གྱི་ཡོང་འབབ་མང་དུ་བཏང་སྟེ་ཞིང་འབྲོག་མང་ཚོགས་ཀྱིས་ས་ཆ་དང་རྩྭ་ར་འགན་གཙང་གཉེར་སྐྱོང་བྱེད་དབང་སྤོ་སྒྱུར་བྱས་ཏེ་ཡོང་འབབ་མང་དུ་གཏོང་བར་སྐུལ་མ་གཏོང་རྒྱུ། ས་ཆ་བསྡུ་ལེན་དང་གསབ་སྤྲོད་བྱེད་པའི་ལམ་སྲོལ་འཐུས་སྒོ་ཚང་དུ་གཏོང་རྒྱུ།
ས་བཅད་གཉིས་པ། གྲོང་ཁྱེར་གྲོང་རྡལ་གྱི་གྲོང་མིའི་ཡོང་འབབ་འཕར་སྣོན་དང་བགོ་འགྲེམས་བྱེད་པའི་ལམ་སྲོལ་འཐུས་སྒོ་ཚང་དུ་གཏོང་རྒྱུ།
ཁེ་ལས་ཀྱི་ལས་བཟོའི་ཡོང་འབབ་བགོ་འགྲེམས་བྱེད་པའི་ལམ་སྲོལ་ཚགས་ཚུད་དུ་བཏང་སྟེ་ཁེ་ལས་ཀྱི་གླ་ཕོགས་དང་ལས་རིགས(ཁུལ་ཁོངས)རང་བཞིན་གྱི་གླ་ཕོགས་ལ་མཉམ་སྡེབ་གྲོས་མཐུན་བྱེད་པའི་ལམ་སྲོལ་ཁྱབ་གདལ་བཏང་ནས་གླ་ཕོགས་དམའ་ཤོས་ཀྱི་ཚད་གཞི་རིམ་པས་མཐོ་རུ་གཏོང་རྒྱུ། རང་སྐྱོང་ལྗོངས་ཀྱིས་དོ་དམ་བྱེད་པའི་གཞུང་ཁོངས་ཁེ་ལས་ཀྱི་འགན་འཁུར་བའི་གླ་ཕོགས་ཀྱི་ཆུ་ཚད་ཚད་ལྡན་བཟོས་ནས་གཞུང་ཁོངས་ཁེ་ལས་ཀྱི་ཡོང་འབབ་བགོ་འགྲེམས་བྱ་རྒྱུ་དེ་ལྟེ་བའི་ལག་རྩལ་པ་དང་འཐབ་ས་དང་པོའི་ལས་བྱར་འཕར་གཟིགས་བྱ་རྒྱུ། གླ་ཕོགས་གཏོང་སྤྲོད་བྱེད་པའི་འགན་ལེན་མ་དངུལ་གྱི་ལམ་ལུགས་ལག་བསྟར་ནན་པོ་བྱས་ཐོག གླ་ཕོགས་གཏོང་སྤྲོད་བྱེད་པའི་ལྟ་འདོམས་ཚད་ལྡན་བཟོས་ནས་ཡིད་རྟོན་ཤོར་རིགས་ལ་ཆད་པ་གཅོད་རྒྱུར་ཤུགས་སྣོན་རྒྱག་རྒྱུ། ལས་ཁུངས་དང་བྱ་གཞག་ཚན་པའི་ལས་བྱེད་ལས་བཟོའི་གླ་ཕོགས་དང་ཕན་བདེའི་ཐོབ་ཐང་གི་སྲིད་ཇུས་དོན་འཁྱོལ་བྱ་རྒྱུ། ཤང་གྲོང་དང་དཀའ་ངལ་ཆེ་བའི་ཐག་རིང་ལུང་ཁུག་གི་ལས་བྱེད་པར་ལས་གནས་ཀྱི་ཁ་གསབ་སྤྲོད་རྒྱུའི་ལམ་ལུགས་འཐུས་སྒོ་ཚང་དུ་གཏོང་རྒྱུ།
ལེའུ་བདུན་པ། སློབ་གསོ་གོང་འཕེལ་སྔོན་དུ་གཏོང་རྒྱུ།
ཕྱོགས་ཡོངས་ནས་ཏང་གི་སློབ་གསོའི་མཛད་ཕྱོགས་ལག་བསྟར་དང་། ཀུན་སྤྱོད་ལྡན་པའི་མི་སྣ་གསོ་སྐྱོང་བྱ་རྒྱུ་མཐའ་འཁྱོངས། སློབ་གསོའི་གཞན་ཆ་ཁ་གསབ་པ། སློབ་གསོ་གོང་འཕེལ་གཏོང་རྒྱུའི་རྨང་གཞི་བརྟན་གཏོང་། སློབ་གསོ་འདྲ་མཉམ་ཡོང་རྒྱུར་སྐུལ་འདེད། སློབ་གསོའི་སྤུས་ཚད་མཐོ་རུ་གཏོང་བ་བཅས་བྱས་ཏེ་སློབ་གསོ་དེང་རབས་ཅན་དུ་རྩ་བའི་ཆ་ནས་མངོན་འགྱུར་ཡོང་བ་བྱ་རྒྱུ།
ས་བཅད་དང་པོ། གཞི་རྩའི་སྤྱི་པའི་སློབ་གསོ་མཐུན་སྦྱོར་ངང་གོང་འཕེལ་འགྲོ་བར་སྐུལ་འདེད་གཏོང་རྒྱུ།
སློབ་ཞུགས་གོང་གི་སློབ་གསོ་ཁྱབ་གདལ་མགྱོགས་སུ་གཏོང་བ་དང་། སློབ་ཞུགས་གོང་གི་སློབ་གསོའི་སྒྲིག་གཞི་བཀོད་སྒྲིག་ལུགས་མཐུན་བྱེད་པ། ཕྱོགས་ཡོངས་ནས་གསོ་སློབ་ཀྱི་ཆ་རྐྱེན་ལེགས་སུ་གཏོང་བ། གྲོང་ཁྱེར་དང་གྲོང་གསེབ་ཏུ་སློབ་ཞུགས་གོང་གི་སློབ་གསོ་ཁེབས་པའི་སྤྱི་པའི་ཞབས་ཞུའི་མ་ལག་འཛུགས་པ། སློབ་ཞུགས་གོང་གི་ན་འདྲེས་སློབ་ཞུགས་བྱེད་ཚད་85%ཟིན་པ་བཅས་བྱ་རྒྱུ།
འོས་འགན་སློབ་གསོ་གོང་འཕེལ་དོ་སྙོམས་གཏོང་བ་དང་། འོས་འགན་སློབ་གསོའི་སློབ་གྲྭ་ཚད་གཞི་ཅན་དུ་འགྱུར་རྒྱུ་དང་ཞག་སྡོད་ལམ་ལུགས་ཀྱི་སློབ་གྲྭ་སྐྲུན་རྒྱུར་ཤུགས་སྣོན་བརྒྱབ་སྟེ་ཁུལ་ཁོངས་དབར་དང་། གྲོང་ཁྱེར་དང་གྲོང་གསེབ་དབར། སློབ་གྲྭ་ཕན་ཚུན་དབར་བཅས་ཀྱི་ཧེ་བག་ཆུང་དུ་གཏོང་རྒྱུ། ཡུལ་བབ་དང་བསྟུན་ནས་གྲོང་ཚོའི་སློབ་ཆུང་དང་སློབ་ཁྲིད་ས་ཚུགས་ཡག་པོ་གཉེར་དགོས། སློབ་འབྲིང་དང་སློབ་ཆུང་གི་སློབ་ཁྲིད་སྤུས་ཚད་མཐོ་རུ་གཏོང་རྒྱུའི་འཆར་འགོད་ལག་བསྟར་བྱ་རྒྱུ། འོས་འགན་སློབ་གསོའི་དུས་རིམ་གྱི་གཞུང་སྤྱོད་གྲོན་དངུལ་དང“འགན་ལེན་གསུམ”གྱི་གྲོན་དངུལ་ཁ་གསབ་རོགས་དངུལ་ཚད་གཞི་རིམ་པས་མཐོ་རུ་བཏང་ནས་ལོ་དགུའི་འོས་འགན་སློབ་གསོའི་བརྟན་ཚད་95%ཟིན་པ་བྱ་རྒྱུ།
མཐོ་རིམ་སློབ་འབྲིང་དུས་རིམ་གྱི་སློབ་གསོ་ཕྱོགས་ཡོངས་ནས་ཁྱབ་གདལ་གཏོང་རྒྱུ། མཐོ་རིམ་སློབ་འབྲིང་དཀྱུས་མ་དང་འབྲིང་རིམ་ཆེད་ལས་སློབ་གྲྭའི་སློབ་གསོ་མཐུན་སྦྱོར་ངང་གོང་འཕེལ་གཏོང་རྒྱུར་སྐུལ་འདེད་བཏང་ཐོག མཐོ་རིམ་སློབ་འབྲིང་དཀྱུས་མའི་སློབ་གསོ་སྤེལ་སྟངས་ལེགས་སྒྱུར་བྱ་རྒྱུ་དང་། མཐོ་རིམ་སློབ་འབྲིང་དཀྱུས་མའི་བསྒྱུར་བཀོད་འཆར་འགོད་ལག་བསྟར། རྨང་གཞིའི་ཤེས་བྱ་དང་གཞི་རྩའི་རྩལ་ནུས་སྦྱོང་བརྡར་སྤྲོས་ཤུགས་ཆེ་རུ་བཏང་ཐོག་རང་བྱུང་ཚན་རིག་ཚན་ཁག་གི་སློབ་ཚན་དང་ཚོད་ལྟའི་སློབ་ཚན་སློབ་ཁྲིད་ལ་ཤུགས་སྣོན་བརྒྱབ་སྟེ་མཐོ་རིམ་སློབ་འབྲིང་དཀྱུས་མའི་སྣ་མང་ཅན་གྱི་ཁྱད་ཆོས་གོང་འཕེལ་གཏོང་རྒྱུར་སྐུལ་འདེད་གཏོང་བ་དང་མཐོ་རིམ་སློབ་འབྲིང(ལས་རིགས་འབྲིང་རིམ་སློབ་གྲྭ)དུས་རིམ་གྱི་ན་འདྲེས་སློབ་ཞུགས་བྱེད་ཚད་90%ཡན་ཟིན་པ་བྱ་རྒྱུ།
དམིགས་བསལ་སློབ་གསོར་ཤུགས་སྣོན་རྒྱག་པ་དང་། དམིགས་བསལ་སློབ་གསོ་གཉེར་རྒྱུའི་ནུས་པ་ཆེ་རུ་བཏང་ཐོག སློབ་གྲྭ་དཀྱུས་མ་དང་ལས་རིགས་སློབ་གྲྭས་དབང་སྐྱོན་གྱི་སློབ་ཕྲུག་ལ་སློབ་སྦྱོང་དང་འཚོ་བའི་ཆ་རྐྱེན་སྐྲུན་རྒྱུར་སྐུལ་མ་དང་རྒྱབ་སྐྱོར་བྱས་ཏེ་གཙོ་གནད་དུ་དབང་པོ་སྐྱོན་ཅན་སློབ་ཕྲུག་གི་འཚོ་བའི་རྩལ་ནུས་དང་ལས་ཞུགས་བྱེད་ནུས་ཆེ་རུ་གཏོང་རྒྱུ།
ས་བཅད་གཉིས་པ། དེང་དུས་ཀྱི་ལས་རིགས་སློབ་གསོ་གོང་འཕེལ་གང་མགྱོགས་གཏོང་རྒྱུ།
མཐོ་རིམ་སློབ་འབྲིང་དུས་རིམ་གྱི་མཐོ་འབྲིང་སློབ་དཀྱུས་དང་ལས་རིགས་སློབ་གྲྭའི་བསྡུར་ཆ་ལེགས་སྒྱུར་བྱེད་པ་དང་། རང་ལྗོངས་ཀྱི་ཐོན་ལས་གོང་འཕེལ་གཏོང་རྒྱུའི་དགོས་མཁོ་དང་མཐུན་པའི་ལས་རིགས་སློབ་གསོའི་སློབ་ཚན་མ་ལག་དང་ཆེད་ལས་གྲུབ་ཆ་བཙུགས་ཏེ་ལས་རིགས་སློབ་ཆེན་ནམ་སློབ་གླིང་གི་ཆེད་ལས་བཀོད་སྒྲིག་དང་ཐོན་ལས་དགོས་མཁོ་འབྲེལ་མཐུད་བྱ་རྒྱུ་དང་། སློབ་ཁྲིད་བྱེད་པའི་བརྒྱུད་རིམ་དང་ཐོན་སྐྱེད་ཀྱི་བརྒྱུད་རིམ་གཉིས་འབྲེལ་མཐུད་བྱ་རྒྱུ་བཅས་ལ་སྐུལ་འདེད་གཏོང་རྒྱུ། ལས་རིགས་སློབ་གསོའི་སློབ་ཆེན་ནམ་སློབ་གླིང་བཀོད་སྒྲིག་ལུགས་མཐུན་དང་། ལས་རིགས་སློབ་གསོའི་སློབ་གཉེར་གཞི་ཁྱོན་རྒྱ་ཆེར་བཏང་བ། སློབ་གཉེར་ཆ་རྐྱེན་འགན་སྲུང་བཅས་བྱས་ཐོག མི་འབོར་མང་བ་དང་ཆ་རྐྱེན་འཛོམས་པའི་ས་གནས(གྲོང་ཁྱེར)སུ་མཐོ་རིམ་ཆེད་ལས་སློབ་གསོ་གོང་འཕེལ་གཏོང་དགོས། དེང་དུས་ལས་རིགས་སློབ་གསོའི་སྤུས་ཚད་མཐོ་རུ་གཏོང་རྒྱུའི་འཆར་གཞི་ལག་བསྟར་བྱས་ནས་ཐོན་སློབ་མཉམ་འདྲེས་དང་། སློབ་གྲྭ་དང་ཁེ་ལས་མཉམ་ལས། སློབ་གྲྭ་དང་ས་ཆ་མཉམ་ལས་བཅས་བྱ་རྒྱུར་སྐུལ་འདེད་བཏང་སྟེ། མངག་ཉོ་རྣམ་པའི་གསོ་སྐྱོང་དང་། ལས་གནས་གཏན་འཁེལ་གྱི་གསོ་སྐྱོང་། འགྲོ་ཁུངས་གཏན་འཁེལ་གྱི་གསོ་སྐྱོང་སོགས་ལས་ཞུགས་དང་འབྲེལ་བ་དམ་ཟབ་ཡོད་པའི་གསོ་སྐྱོང་གི་རྣམ་པ་ཤུགས་ཆེ་སྤེལ་ཐོག དངོས་སྦྱོང་བྱ་རྒྱུར་ཤུགས་སྣོན་དང་ལས་སློབ་ཟུང་འབྲེལ་བྱ་རྒྱུར་སྐུལ་འདེད་བཏང་ནས་སློབ་ཕྲུག་གི་ལག་ལེན་དང་བཀོལ་སྤྱོད་བྱེད་ནུས་ཆེ་རུ་གཏོང་རྒྱུ། མི་རིགས་ཀྱི་སྒྱུ་རྩལ་མཁས་པ་དང་། བཟོ་རྩལ་མཁས་པ། མངོན་མིན་རིག་གནས་ཤུལ་བཞག་རྒྱུན་འཛིན་མཁན་བཅས་གདན་ཞུས་ཀྱིས་དགེ་རྒན་གྱི་འགན་འཁྲི་གཅིག་ལྕོགས་འཁུར་རྒྱུར་རྒྱབ་སྐྱོར་བྱ་རྒྱུ། ཤར་དབུས་རྒྱུད་ཀྱི་ལས་རིགས་སློབ་གསོ་ཚོགས་པ་དང་དམངས་བཙུགས་མཐོ་རིམ་སློབ་གྲྭ་དང་སློབ་གཉེར་མཉམ་ལས་བྱ་རྒྱུར་ཤུགས་སྣོན་བརྒྱབ་སྟེ་ནང་སའི་བོད་ལྗོངས་འབྲིང་རིམ་ལས་རིགས་འཛིན་གྲྭ་མུ་མཐུད་ཡག་པོ་སློབ་གཉེར་བྱེད་རྒྱུ། ལས་རིགས་སློབ་གསོ་དང་སློབ་གསོ་དཀྱུས་མ་འབྲེལ་མཐུད་བྱ་རྒྱུར་ཤུགས་སྣོན་བརྒྱབ་སྟེ་འབྲིང་རིམ་ཆེད་ལས་དང་། མཐོ་རིམ་ཆེད་ལས། དངོས་སྤྱོད་དངོས་གཞིའི་ཆེད་ལས་བཅས་མཐོ་རུ་གཏོང་རྒྱུའི་ཐབས་ལམ་རིམ་བཞིན་གཏོད་དེ་ལས་རིགས་སློབ་གསོའི་སློབ་ཐོན་སློབ་མའི་ལས་ཞུགས་འགན་ལེན་བྱ་རྒྱུའི་སྲིད་ཇུས་ཚགས་ཚུད་དུ་གཏོང་རྒྱུ།
ས་བཅད་གསུམ་པ། མཐོ་རིམ་སློབ་གསོའི་ཤེས་ལྡན་མི་སྣ་གསོ་སྐྱོང་བྱ་རྒྱུའི་སྤུས་ཚད་མཐོ་རུ་གཏོང་རྒྱུ།
སྤྱི་ཚོགས་ཀྱི་དགོས་མཁོ་ཕྱོགས་སྟོན་དུ་བྱས་ཏེ་སློབ་གྲྭ་ཆེ་མོའི་རིག་ཚན་ཆེད་ལས་ཀྱི་གྲུབ་ཆ་ལེགས་སྒྲིག་དང་ལེགས་སྒྱུར་བྱེད་ཅིང་། རིག་ཚན་ཡག་ཤོས་གཉེར་རྒྱུའི་ཐད་ཚད་བརྒལ་གྲུབ་འབྲས་ཐོབ་པ་དང་ཁུལ་ཁོངས་ཀྱི་ཁྱད་ལྡན་ཆེད་ལས་གང་ལེགས་གཉེར་ཏེ་བཟོ་ལས་དང་། ཞིང་ལས། སྨན་བཅོས། སྨན་རྫས། དོ་དམ། དགེ་འོས་སོགས་ཤེས་ལྡན་མི་སྣ་དཀོན་པའི་ཆེད་ལས་ཡག་པོ་གཉེར་རྒྱུ། སློབ་གྲྭ་ཆེ་མོའི་གནས་བབ་ལེགས་སྒྱུར་བྱས་ཏེ་བོད་ལྗོངས་སློབ་ཆེན་དེ་སློབ་གསོ་པུའི་ཐད་གཏོགས་སློབ་ཆེན་ཞིག་ཏུ་གང་མགྱོགས་སྒྱུར་རྒྱུ་དང་། བོད་ལྗོངས་ཞིང་འབྲོག་སློབ་གླིང་དེ་ལོགས་སུ་འཛུགས་རྒྱུ་སླར་གསོ་བྱེད་པ། བོད་ལྗོངས་མི་རིགས་སློབ་ཆེན་གྱི་སློབ་ཁུལ་གསར་པ་སྐྲུན་པ། བོད་ལྗོངས་གསོ་རིག་སློབ་གླིང་གི་སློབ་གཉེར་གཞི་ཁྱོན་ཆེ་རུ་གཏོང་བ། ལྷ་ས་དགེ་འོས་མཐོ་རིམ་ཆེད་ཚན་སློབ་གྲྭའི་སློབ་གཉེར་གྱི་རིམ་པ་མཐོ་རུ་གཏོང་བ་བཅས་བྱ་རྒྱུ། ཁྱད་ཆོས་ཐོན་ཤུགས་ཆེ་རུ་གཏོང་བ་དང་སྤུས་ཚད་མཐོ་རུ་བཏང་སྟེ་མཁོ་ཆོད་རྣམ་པ་དང་། རྩལ་ནུས་རྣམ་པ། གསར་གཏོད་རྣམ་པ། ཤེས་རྩལ་འཛོམས་པ་བཅས་ཀྱི་ཤེས་ལྡན་མི་སྣ་གསོ་སྐྱོང་བྱ་རྒྱུ། འགྲོ་ཁུངས་གཏན་འཁེལ་གྱིས་སློབ་མ་བསྡུ་བའི་ཆེད་དམིགས་འཆར་གཞི་ལག་བསྟར་བྱས་ཏེ་ཞིང་འབྲོག་པའི་བུ་ཕྲུག་སློབ་གྲྭ་ཆེ་མོའི་སློབ་གསོ་ཐོབ་རྒྱུའི་བསྡུར་ཚད་མཐོ་རུ་གཏོང་རྒྱུ། དགེ་རྒན་དཔུང་ཁག་གི་ཕྱོགས་ཡོངས་ཀྱི་བྱང་ཚད་མཐོ་རུ་བཏང་ནས་རིག་གཞུང་ཡོན་ཚད་ཅུང་མཐོ་བའི་སློབ་གསོའི་ཤེས་ལྡན་པ་གསོ་སྐྱོང་བྱ་རྒྱུ། ལྗོངས་ནང་ཁུལ་གྱི་མཐོ་སློབ་དང་ནང་སའི་གཙོ་གནད་སློབ་ཆེན་སློབ་གླིང་དང་སྤེལ་རེས་མཉམ་ལས་བྱ་ཤུགས་ཆེ་རུ་གཏོང་རྒྱུ།
ཆེད་སྒྲོམ་4པ། སློབ་གསོའི་ཐད་ཀྱི་གཙོ་གནད་རྣམ་གྲངས།
01 སློབ་ཞུགས་གོང་གི“སྐད་གཉིས”སློབ་གསོ།
གྲོང་ཁྱེར་གྲོང་རྡལ་དང་ཞིང་འབྲོག་ཁུལ་དུ“སྐད་གཉིས”ཀྱི་བྱིས་གསོ་ཁང(འཛིན་གྲྭ)འཛུགས་གཉེར་བྱ་རྒྱུ།
02 འགན་བབས་སློབ་གསོ།
འགན་བབས་སློབ་གསོ་ཉམས་ཞན་ཡིན་པའི་སློབ་གྲྭའི་གཞི་རྩའི་སློབ་གཉེར་ཆ་རྐྱེན་ལེགས་སུ་གཏོང་རྒྱུ་དང་། དམའ་རིམ་སློབ་འབྲིང་ཁག་གཅིག་དང་རྫོང་གི་སློབ་ཆུང་གཉིས་པ་གསར་སྐྲུན་བྱ་རྒྱུ། དམིགས་བསལ་སློབ་གསོའི་སློབ་གྲྭའི་རྨང་གཞིའི་སྒྲིག་བཀོད་ཆ་རྐྱེན་འཐུས་ལེགས་སུ་གཏོང་རྒྱུ། གྲང་ངར་ཆེ་ཞིང་ས་ཁད་མཐོ་སའི་འགན་བབས་སློབ་གསོའི་སློབ་གྲྭའི་ཆར་རླུང་འགོག་ཐབས་ཀྱི་ལུས་རྩལ་ཐང་སྐྲུན་རྒྱུ།
03 མཐོ་རིམ་སློབ་འབྲིང་དུས་མཚུངས་ཀྱི་སློབ་གསོ།
ད་ཡོད་ཀྱི་མཐོ་རིམ་སློབ་འབྲིང་དཀྱུས་པའི་སློབ་གཉེར་ཆ་རྐྱེན་ལེགས་སུ་གཏོང་རྒྱུ་དང་། མི་འབོར་ཅུང་མང་བའི་ས་གནས(གྲོང་ཁྱེར)དང་རྫོང་དུ་མཐོ་རིམ་སློབ་འབྲིང་དཀྱུས་མ་གསར་སྐྲུན་དང་ས་གནས་དང(གྲོང་ཁྱེར)མང་ཆེ་བར་འབྲིང་རིམ་ལས་རིགས་སློབ་གྲྭ་འཛུགས་གཉེར་བྱ་རྒྱུ།
04 མཐོ་རིམ་སློབ་སློབ་གསོ།
ད་ཡོད་ཀྱི་མཐོ་རིམ་སློབ་གྲྭ་7གི་སློབ་ཁུལ་གསར་རྙིང་གི་རྨང་གཞིའི་སྒྲིག་བཀོད་འཛུགས་སྐྲུན་དང་གཞིས་རྩེའི་ལས་རིགས་ལག་རྩལ་སློབ་གླིང་འཛུགས་རྒྱུ།
ས་བཅད་བཞི་པ། སློབ་གསོ་གོང་འཕེལ་གྱི་གསོན་ཤུགས་ཆེ་རུ་གཏོང་རྒྱུ།
རྒྱུན་མཐུད་སློབ་གསོར་ཤུགས་སྣོན་རྒྱག་རྒྱུ། བསླབ་རིམ་སློབ་གསོ་དང་བསླབ་རིམ་མིན་པའི་སློབ་གསོ་མཉམ་དུ་སྤེལ་ཞིང་། ལས་ཞུགས་སྔ་རྗེས་ཀྱི་རྒྱུན་མཐུད་སློབ་གསོའི་མ་ལག་བཙུགས་ཏེ་མཐོ་རིམ་སློབ་གྲྭ་དང་། ཚན་རིག་ཞིབ་འཇུག་ཁང་། ཁེ་ལས་སོགས་སུ་རྒྱུན་མཐུད་སློབ་གསོ་སྤེལ་རྒྱུར་སྐུལ་འདེད་བཏང་སྟེ་ངལ་རྩོལ་པ་ཡོངས་ལ་ཕན་ཐོགས་པའི་ལས་རིགས་སློབ་གསོ་དང་གསོ་སྦྱོང་དང་ལེན་བྱ་རྒྱུའི་སྟབས་བསྟུན་གྱི་སློབ་སྦྱོང་ལམ་ལུགས་འཛུགས་རྒྱུ།
སློབ་གསོའི་དྲང་གཞག་ལ་སྐུལ་འདེད་གཏོང་རྒྱུ། གྲོང་ཁྱེར་གྲོང་གསེབ་སློབ་གསོའི་སྒྲིག་གཞི་ག་སྦྱར་རོགས་སྐྱོར་བྱ་རྒྱུ་ལག་བསྟར་བྱས་ཏེ་སློབ་འབྲིང་དང་། སློབ་ཆུང་། བུ་བཅོལ་ཁང་བཅས་ཀྱི་སློབ་སྤྱི(ཡོན་ཀྲང)དང་དགེ་རྒན་གྱི་གྲོང་ཁྱེར་གྲོང་གསེབ་དབར་ལས་གནས་བརྗེ་རེས་ཀྱི་ལམ་ལུགས་འཛུགས་རྒྱུ། དཀའ་ངལ་ཡོད་པའི་སློབ་ཕྲུག་ལ་རོགས་རམ་བྱ་རྒྱུའི་མ་ལག་འཐུས་སྒོ་ཚང་དུ་བཏང་ཐོག་བོད་སྐྱོར་དངུལ་བུན་བེད་སྤྱོད་བྱེད་ཚད་མཐོ་རུ་གཏོང་རྒྱུ། སློབ་གསོ་ཆ་འཕྲིན་ཅན་འཛུགས་སྐྱོང་དང་རྒྱང་རིང་སློབ་གསོ་གོང་འཕེལ་བཏང་སྟེ་སྤུས་ལེགས་སློབ་གསོའི་ཐོན་ཁུངས་ཁེབས་ཚད་རྒྱ་ཆེར་གཏོང་རྒྱུ། ནང་སའི་བོད་ལྗོངས་འཛིན་གྲྭའི་སློབ་བསྡུའི་གཞི་ཁྱོན་བརྟན་པོའི་ངང་རྒྱ་ཆེར་བཏང་སྟེ་བོད་ལྗོངས་འཛིན་གྲྭའི་སློབ་གཉེར་ཆུ་ཚད་མཐོ་རུ་གཏོང་རྒྱུ།
སློབ་གསོ་བསྒྱུར་བཅོས་གཏིང་ཟབ་ཏུ་གཏོང་རྒྱུ། རིམ་རིགས་ཁག་གི་སློབ་གསོའི་སློབ་བསྡུ་དང་ཡིག་རྒྱུགས་ལམ་ལུགས་ཚད་ལྡན་ཚགས་ཚུད་དུ་གཏོང་བ་དང་། སློབ་བསྡུའི་ཀུན་གསལ་ལས་གཞི་ལག་བསྟར་བྱེད་པ་དང་། ཆ་འཕྲིན་ཡོངས་བསྒྲགས་བྱ་ཤུགས་ཆེ་རུ་གཏོང་བ། ཡོངས་བསྒྲགས་ཐོག་ནས་སློབ་མ་བསྡུ་འཇུག་བྱེད་པ་བཅས་བྱས་ནས་ཡིག་རྒྱུགས་དང་སློབ་མ་བསྡུ་རྒྱུ་ཡོངས་བསྒྲགས་དྲང་གཞག་ཐུབ་པའི་འགན་ལེན་བྱ་རྒྱུ། མཐོ་རིམ་སློབ་གྲྭ་ཆེ་ཁག་གི་རིག་ཚན་ཆེད་ལས་བཀོད་སྒྲིག་ལུགས་མཐུན་བྱས་ནས་ཤེས་ལྡན་མི་སྣ་གསོ་སྐྱོང་བྱེད་ཐབས་གསར་གཏོད་བྱ་རྒྱུ། “སྐད་གཉིས”སློབ་གསོ་རྒྱུན་འཁྱོངས་མཐའ་གཅིག་ཏུ་བྱས་ཐོག་གྲངས་ཉུང་མི་རིགས་ཀྱི་སློབ་མས་རྒྱལ་ཁབ་ཀྱི་སྤྱི་སྤྱོད་སྐད་ཡིག་གཞི་རྩའི་ཆ་ནས་ཁོང་དུ་ཆུད་ཐུབ་པའི་འགན་ལེན་བྱ་རྒྱུ་དང་། གྲངས་ཉུང་མི་རིགས་ཀྱི་སྐད་ཡིག་སློབ་ཁྲིད་ཆུ་ཚད་མཐོ་རུ་གཏོང་རྒྱུ། དགེ་རྒན་དཔུང་ཁག་འཛུགས་སྐྱོང་བྱ་རྒྱུའི་ཆེད་དམིགས་འཆར་འགོད་བཟོས་ཏེ་ལྗོངས་ནང་ཁུལ་གྱི་དགེ་རྒན་གསོ་སྐྱོང་སྦྱོང་བརྡར་བྱ་རྒྱུའི་རྟེན་གཞི་དང་ནང་སའི་གཙོ་གནད་སློབ་གྲྭ་ཆེ་ཁག་ལ་བརྟེན་ནས་འགྲོ་ཁུངས་གཏན་འཁེལ་གྱི“སྐད་གཉིས”དགེ་རྒན་དང་རིག་ཚན་དཀོན་པའི་དགེ་རྒན་གསོ་སྐྱོང་དང་སྦྱོང་བརྡར་སྤྲོས་རྒྱུ།
ལེའུ་བརྒྱད་པ། བདེ་ཐང་གི་བོད་ལྗོངས་སྐྲུན་རྒྱུར་སྐུལ་འདེད་གཏོང་རྒྱུ།
གྲོང་ཁྱེར་དང་གྲོང་གསེབ་ཡུལ་མིའི་བདེ་ཐང་ཉིན་བཞིན་ཇེ་ཆེར་འགྲོ་བའི་དགོས་མཁོ་སྐོང་རྒྱུ་ཕྱོགས་སྟོན་དུ་བྱས་ཏེ་སྔོན་འགོག་གཙོ་བོར་བྱ་རྒྱུ་རྒྱུན་འཁྱོངས་དང་། བོད་ཕྱི་གསོ་རིག་ཟུང་འབྲེལ། སྨན་བཅོས་འཕྲོད་བསྟེན་གྱི་ཐོན་ཁུངས་སྒྲིག་སྦྱོར་བྱ་རྒྱུ་ལེགས་སྒྱུར་བྱས་ཐོག སྨན་བཅོས་འཕྲོད་བསྟེན་གྱི་ཞབས་ཞུའི་ནུས་པ་ཆེ་རུ་གཏོང་བ་དང་། དམངས་ཡོངས་ཀྱི་ལུས་ཁམས་བདེ་ཐང་དུ་གཏོང་བའི་ལུས་རྩལ་དར་སྤེལ་ཤུགས་ཆེ་བཏང་ཐོག་མི་རིགས་ཁག་གི་མང་ཚོགས་རྣམས་ནད་གཞི་ཉུང་ཙམ་ཕོག་པ་དང་། ན་དུས་སྨན་པ་བསྟེན་ཐུབ་པ། ནད་གཞི་ཡག་པོ་བཅོས་ཐུབ་པ་བཅས་བྱས་ཏེ་ཡུལ་མིའི་བདེ་ཐང་ཡོང་ཚད་ཟམ་མི་ཆད་པ་མཐོ་རུ་གཏོང་རྒྱུ།
ས་བཅད་དང་པོ། སྤྱི་པའི་འཕྲོད་བསྟེན་ཞབས་ཞུར་ཤུགས་སྣོན་རྒྱག་རྒྱུ།
ཕྱོགས་ཡོངས་ནས་སྤྱི་པའི་འཕྲོད་བསྟེན་ཞབས་ཞུའི་མ་ལག་འཛུགས་རྒྱུར་ཤུགས་སྣོན་བརྒྱབ་ཐོག་ལྗོངས་དང་། ས་གནས(གྲོང་ཁྱེར)རྫོང་བཅས་རིམ་པ་གསུམ་གྱི་ནད་ཡམས་སྔོན་འགོག་ཚོད་འཛིན་བྱ་རྒྱུ་དང་། མ་བུ་བདེ་སྲུང་གི་ཞབས་ཞུ། ཟུངས་ཁྲག་འཐེན་སྤྲོད་མ་ལག་འཛུགས་པ་དང་འཐུས་སྒོ་ཚགས་ཚུད་དུ་གཏོང་རྒྱུ། སྤྱི་པའི་འཕྲོད་བསྟེན་ཞབས་ཞུའི་མ་ལག་གི་ཆེད་དམིགས་རྣམ་གྲངས་གལ་ཆེན་ལག་བསྟར་བྱས་ཏེ་ནད་ཆེ་རིགས་དང་། འགོས་ནད། ས་མཐོའི་ནད། ཡུལ་ནད། ལས་རིགས་ཀྱི་ནད། སྨྱོ་ནད་བཅས་སྔོན་འགོག་ཧུར་ཐག་བྱས་ཏེ་གློ་བུར་དུ་ཐོན་པའི་དོན་རྐྱེན་ལ་སྤྱི་པའི་འཕྲོད་བསྟེན་འཕྲལ་སྡོམ་ཐག་གཅོད་བྱ་རྒྱུ་དང་འཕྲོད་བསྟེན་འཆར་ལྡན་བུ་བཙའི་ཕྱོགས་བསྡུས་ལྟ་སྐུལ་ནུས་པ་ཆེ་རུ་གཏོང་རྒྱུ།“ཞིང་འབྲོག་པ་བདེ་ཐང་ཡོང་བའི་བྱ་སྤྱོད་ལ་སྐུལ་འདེད་གཏོང་རྒྱུ”ལག་བསྟར་གཏིང་ཟབ་བྱས་ནས་སྐྱོན་བྲལ་སློབ་གསོ་གོང་འཕེལ་གཏོང་རྒྱུར་ཤུགས་བརྒྱབ་སྟེ་རིན་མེད་ཐོག་གྲོང་ཁྱེར་དང་གྲོང་གསེབ་ཡུལ་མིའི་བདེ་ཐང་གི་ལུས་ཁམས་བརྟག་དཔྱད་བྱ་རྒྱུ་དང་རིམ་པས་གློག་རྡུལ་གྱི་བདེ་ཐང་ཡིག་ཚགས་བཟོ་རྒྱུ།
ས་བཅད་གཉིས་པ། སྨན་བཅོས་ཞབས་ཞུའི་མ་ལག་འཐུས་ཚང་དུ་གཏོང་རྒྱུ།
ཁུལ་ཁོངས་ཀྱི་སྨན་བཅོས་ལྟེ་གནས་བཀོད་སྒྲིག་དང་ལེགས་སྒྱུར་བྱས་ནས་ལྗོངས་དང་ས་གནས(གྲོང་ཁྱེར)རིམ་པའི་སྨན་བཅོས་ཚན་པའི་ཞབས་ཞུའི་ནུས་པ་མཐོ་རུ་བཏང་ཐོག གཙོ་གནད་རྫོང་གི་སྨན་ཁང་ཁུལ་ཁོངས་སྨན་བཅོས་ལྟེ་བ་བསྐྲུན་རྒྱུར་རྒྱབ་སྐྱོར་བྱས་ནས་ཤང་གྲོང་རྡལ་གྱི་འཕྲོད་བསྟེན་ཁང་ཚད་ལྡན་ཅན་དུ་འཛུགས་སྐྲུན་བྱས་ཏེ་སྨན་བཅོས་ཞབས་ཞུ་ཁེབས་ཚད་དང་འབྱོར་ཚད་ཆེ་རུ་གཏོང་རྒྱུ། མཁོ་ཆོད་སྨན་པ་དང་སྨན་ཁང་དུ་སྡོད་པའི་ནད་པར་ནད་ལྟ་མཁན་སྨན་པ་གསོ་སྐྱོང་བྱ་ཤུགས་ཆེ་རུ་བཏང་ཐོག ལྗོངས་ནང་ཁུལ་གྱི་སློབ་ཆེན་དུ་འགྲོ་ཁུངས་གཏན་འཁེལ་གྱིས་གཞི་རིམ་སྨན་བཅོས་འཕྲོད་བསྟེན་མི་སྣ་གསོ་སྐྱོང་བྱ་རྒྱུ་དང་ལས་ཞུགས་སྨན་བཅོས་འཕྲོད་བསྟེན་མི་སྣར་གསོ་སྦྱོང་བྱ་རྒྱུར་ཤུགས་སྣོན་དང་སྨན་བཅོས་མི་སྣ་ནང་སར་གསོ་སྦྱོང་བྱེད་པར་བསྐྱོད་རྒྱུའི་གཞི་ཁྱོན་ཆེ་རུ་བཏང་ནས་མི་སྟོང་རེའི་ནང་ལས་གཉེར་སྨན་པའི(ལས་རོགས་པ)མི་གྲངས་2.2ཟིན་ཐུབ་པ་བྱ་རྒྱུ། སྐོར་སྐྱོད་སྨན་བཅོས་ཐད་ཤུགས་སྣོན་བརྒྱབ་སྟེ། སྨན་བཅོས་མི་སྣ་གཞི་རིམ་དུ་ཞབས་ཞུར་བསྐྱོད་རྒྱུར་སྐྲུལ་མ་གཏོང་དགོས་ཤིང་སྣེ་ཁྲིད་ཀྱང་བྱ་རྒྱུ། སྨན་བཅོས་ལག་རྩལ་མཁས་པ“ཚོགས་འཛུགས་རྣམ་པའི”བོད་སྐྱོར་བྱེད་ཤུགས་ཆེ་རུ་བཏང་ནས་སྨན་བཅོས་ནུས་པ་ཕྱོགས་ཡོངས་ནས་ཆེ་རུ་གཏོང་རྒྱུ། སྨན་བཅོས་ཆ་འཕྲིན་ཅན་བསྐྲུན་རྒྱུར་ཤུགས་སྣོན་བརྒྱབ་ཐོག རང་སྐྱོང་ལྗོངས་དང་། ས་གནས། (གྲོང་ཁྱེར་)རྫོང་། (ཆུས་)བཅས་རིམ་པའི་མི་འབོར་བདེ་ཐང་གི་ཆ་འཕྲིན་ལས་སྟེགས་བཙུགས་ཏེ་རྒྱང་བསྟེན་སྨན་བཅོས་གོང་འཕེལ་གཏོང་རྒྱུ།
ས་བཅད་གསུམ་པ། བོད་ལུགས་གསོ་རིག་བྱ་གཞག་རྒྱུན་འཛིན་དང་གོང་འཕེལ་གཏོང་རྒྱུ།
བོད་ལུགས་གསོ་རིག་སྨན་བཅོས་ཞབས་ཞུའི་ཐོན་ཁུངས་སྒྲིག་བཀོད་ཆ་ཚང་དུ་གཏོང་བ་དང་། གཞི་རིམ་གྱི་བོད་ལུགས་གསོ་རིག་སྨན་བཅོས་ཞབས་ཞུའི་མ་ལག་ཚགས་ཚུད་དུ་གཏོང་བ། ཞབས་ཞུའི་ནུས་པ་ཆེ་རུ་གཏོང་བ་བཅས་བྱས་ནས་རྫོང་དང(ཆུད)ཤང(གྲོང་རྡལ)གྲོང་ཚོ(སྡེ་ཁུལ)ཡོངས་སུ་བོད་ལུགས་གསོ་རིག་སྨན་བཅོས་ཞབས་ཞུ་ཁེབས་ཐུབ་པ་བྱ་རྒྱུ། བོད་ལུགས་གསོ་རིག་བྱ་གཞག་གོང་འཕེལ་གཏོང་རྒྱུ་དང་མཐུན་པའི་དོ་དམ་ལམ་ལུགས་དང་འཁོར་སྐྱོད་ལམ་སྲོལ་བཙུགས་ཏེ་བོད་ལུགས་གསོ་རིག་གི་སློབ་གསོ་སྒྱུར་བཅོས་དང་གོང་འཕེལ་ལ་སྐུལ་འདེད་གཏོང་བ་དང་། བོད་ལུགས་གསོ་རིག་གི་ལག་རྩལ་ལྡན་པའི་མི་སྣ་གསོ་སྐྱོང་བྱ་རྒྱུར་ཤུགས་སྣོན་རྒྱག་པ། བོད་ལུགས་གསོ་རིག་གི་ཚན་རྩལ་གསར་གཏོད་ལམ་སྲོལ་འཐུས་ཚང་དུ་གཏོང་བ། བོད་ཀྱི་སྨན་རྫས་ཐོན་ཁུངས་སྲུང་སྐྱོབ་དང་ལྟ་དཔྱད་མ་ལག་འཛུགས་པ། བོད་ལུགས་གསོ་རིག་གི་སྲོལ་རྒྱུན་རིག་གནས་སྲུང་སྐྱོབ་བྱ་ཤུགས་ཆེ་རུ་གཏོང་བ། ཕྱི་ཕྱོགས་དང་སྤེལ་རེས་མཉམ་ལས་བྱ་ཤུགས་ཆེ་རུ་གཏོང་བ་བཅས་བྱས་ནས་བོད་ལུགས་གསོ་རིག་གི་སྐྱོན་བྲལ་ཞབས་ཞུའི་ལས་སྒོ་གསོ་སྐྱོང་བྱ་རྒྱུ་དང་བོད་ལུགས་གསོ་རིག་གི་ཚན་ཞིབ་དང་། སློབ་གསོ། སྨན་བཅོས། བདེ་སྲུང་། རིག་གནས། ཐོན་ལས་བཅས་མཉམ་འདྲེས་ཐོག་གོང་འཕེལ་གཏོང་རྒྱུ།
ས་བཅད་བཞི་པ། སྨན་བཅོས་འཕྲོད་བསྟེན་ལམ་སྲོལ་སྒྱུར་བཅོས་གཏིང་ཟབ་བྱ་རྒྱུ།
གཞི་རྩའི་སྨན་བཅོས་འཕྲོད་བསྟེན་ལམ་ལུགས་འཐུས་སྒོ་ཚང་དུ་བཏང་ཐོག གཙོ་གནད་དུ་སྲིད་ཇུས་ཀྱི་ལེ་ལག་ཚང་སྒྲིག་བྱ་རྒྱུ་དང་། བཀོད་སྒྲིག་ལག་བསྟར། དེ་བཞིན་སྨན་བཅོས་དང་། སྨན་བཅོས་འགན་ལེན་། སྨན་དང་སྨན་བཅོས་མཉམ་སྒུལ་ལམ་སྲོལ་བཅས་བསྐྲུན་རྒྱུར་སྐུལ་འདེད་གཏོང་རྒྱུ། གཞུང་གཉེར་སྨན་ཁང་སྒྱུར་བཅོས་གང་མགྱོགས་དང་། རྫོང་དང་ཤང་གཞི་གཅིག་ཏུ་སྒྲིལ་རྒྱུར་སྐུལ་འདེད་བཏང་ཐོག་དེང་དུས་ཀྱི་སྨན་ཁང་དོ་དམ་ལམ་ལུགས་འཛུགས་རྒྱུ། རིམ་དབྱེའི་སྨན་བཅོས་ཞབས་ཞུ་བྱེད་ལམ་འཚོལ་ཞིབ་བྱ་རྒྱུ། སྨན་རྫས་མཁོ་སྤྲོད་འགན་སྲུང་གི་མ་ལག་འཐུས་སྒོ་ཚང་དུ་བཏང་ནས་རྒྱལ་ཁབ་ཀྱི་གཞི་རྩའི་སྨན་རྫས་ལམ་ལུགས་ལག་བསྟར་དང་རང་སྐྱོང་ལྗོངས་ཀྱི་གཞི་རྩའི་སྨན་རྫས་དཀར་ཆག་བཅོས་སྒྲིག་ལེགས་སུ་གཏོང་རྒྱུ། སྤྱི་ཚོགས་ཀྱིས་སྨན་ཁང་གཉེར་རྒྱུར་རྒྱབ་སྐྱོར་བྱ་རྒྱུའི་སྐུལ་འདེད་གཏོང་རྒྱུ། སྨན་རམས་པས་གནས་མང་ལས་གཉེར་བྱེད་ལམ་འཚོལ་ཞིབ་ཧུར་ཐག་དང་ཚད་ལྡན་བཟོ་རྒྱུ་།
ས་བཅད་ལྔ་པ། དམངས་ཡོངས་ཀྱི་ལུས་ཁམས་བདེ་ཐང་གི་ལུས་སྦྱོང་རྒྱ་ཁྱབ་ངང་སྤེལ་རྒྱུ།
དམངས་ཡོངས་ཀྱི་ལུས་ཁམས་བདེ་ཐང་ཡོང་བའི་རྒྱལ་ཁབ་ཀྱི་འཐབ་ཇུས་ཕྱོགས་ཡོངས་ནས་དོན་འཁྱོལ་བྱས་ཏེ་དམངས་ཡོངས་ཀྱི་ལུས་ཁམས་བདེ་ཐང་ཡོང་བའི་སྤྱི་པའི་ཞབས་ཞུ་དེ“སྒྲིག་བཀོད་ཚད་ལྡན་ཅན་དང་། རྩ་འཛུགས་དྲ་རྒྱ་ཅན། བྱེད་སྒོ་ཕུན་སུམ་ཚོགས་པ། འདོན་སྤྲོད་སྣ་མང་ཅན”བཅས་སུ་འགྱུར་བར་སྐུལ་འདེད་གཏོང་རྒྱུ། གྲོང་ཁྱེར་དང་གྲོང་གསེབ་ཀྱི་ཡུལ་མི་རྣམས་ཚན་རིག་དང་མཐུན་པའི་ལུས་སྦྱོང་ནང་ཞུགས་རྒྱུར་སྐུལ་མ་དང་ཁྲིད་སྟོན་བྱ་རྒྱུ། རིགས་འདྲ་མིན་གྱི་ལུས་རྩལ་སྒྲིག་བཀོད་རྣམས་རིན་མེད་དང་ཡང་ན་རིན་དངུལ་དམའ་པོའི་ཐོག་ནས་མཁོ་འདོན་བྱ་རྒྱུ་དང་། ལུས་རྩལ་དང་སྤྱི་ཚོགས་རྩ་འཛུགས་ཀྱི་དྲ་རྒྱ་འཐུས་ཚང་གཏོང་བ་དང་མཐོ་སྒང་དུ་ཚན་རིག་དང་མཐུན་པའི་ལུས་སྦྱོང་བྱ་རྒྱུར་མཛུབ་སྟོན་བྱས་ཏེ་དམངས་ཀྱི་ལུས་རྩལ་བྱེད་སྒོ་རྒྱུན་ལྡན་ཅན་དང་འཚོ་བ་ཅན་དུ་འགྱུར་བ་བྱ་རྒྱུ། སློབ་གྲྭའི་ལུས་རྩལ་གོང་འཕེལ་བཏང་སྟེ་སློབ་མས་སློབ་གྲྭའི་ནང་ཉིན་ལྟར་ལུས་རྩལ་བྱེད་སྒོའི་དུས་ཚོད་ཆུ་ཚོད་གཅིག་ལས་མི་ཉུང་བ་བྱེད་ཐུབ་པ་དང་། 90%ཡན་གྱི་སློབ་མ་རྣམས《རྒྱལ་ཁབ་སློབ་མའི་གཟུགས་གཞིའི་བདེ་ཐང་ཚད་གཞི》ཟིན་ཐུབ་པ་བྱས་ཐོག གྲོང་ཁྱེར་གྲོང་གསེབ་ཀྱི་ཡུལ་མི་དང་རྒྱལ་དམངས་ཀྱི་གཟུགས་གཞི་ཐང་ཚད་དེ་80%ཡན་ཟིན་པ་བྱ་རྒྱུ།
ས་བཅད་དྲུག་པ། བཟའ་བཅའ་དང་སྨན་རྫས་ཉེན་མེད་བདེ་འཇགས་ཡོང་བའི་འགན་ལེན་བྱ་རྒྱུ།
བཟའ་བཅའ་དང་སྨན་རྫས་ཀྱི་ཉེན་མེད་བདེ་འཇགས་ལ་གཅིག་གྱུར་ལྟ་འདོམས་བྱ་ཤུགས་ཆེ་རུ་གཏོང་བ་དང་། བཟའ་བཅའ་དང་སྨན་རྫས་ཀྱི་ཉེན་མེད་བདེ་འཇགས་མ་ལག་འཛུགས་པ་དང་ཚགས་ཚུད་དུ་གཏོང་བ། ཉེན་མེད་བདེ་འཇགས་ཀྱི་ལྟ་འདོམས་དང་ལག་རྩལ་གྱི་འདེགས་སྐྱོར་བྱེད་ནུས་ཆེ་རུ་གཏོང་བ། བཟའ་བཅའ་དང་སྨན་རྫས་ཀྱི་ཁྲིམས་སྲོལ་དང་ཚད་གཞི་ཚགས་ཚུད་དུ་གཏོང་བ། སྨན་རྫས་སྣ་ཁ་ཡོངས་ཀྱི་ཁེབས་ཚད་དང་བཟའ་བཅའི་གཙོ་གནད་ཐོན་རྫས་ཆ་འཕྲིན་མཉམ་སྤྱོད་མ་ལག་དང་དེའི་ཁུངས་འདེད་མ་ལག་རགས་ཙམ་འཛུགས་པ། ཁེ་ལས་ཀྱི་གཙོ་རྐང་འགན་འཁྲི་དོན་འཁྱོལ་དང་ལྟ་འདོམས་བྱ་རྒྱུ་དེ་སྤྱི་ཚོགས་ཕྱོགས་བསྡུས་བཅོས་སྐྱོང་བྱེད་ཕྱོགས་སུ་གང་མགྱོགས་འགྱུར་བ་བྱེད་པ། བཟའ་བཅའ་དང་སྨན་རྫས་ཉེན་མེད་བདེ་འཇགས་ཡོང་བའི་བཅོས་སྐྱོང་ནུས་པ་ཆེ་རུ་གཏོང་བ་བཅས་བྱས་ནས་མང་ཚོགས་ཀྱི་བཟའ་བཅའ་དང་སྨན་རྫས་ཉེན་མེད་བདེ་འཇགས་ཡོང་བའི་བློ་ཡིད་ཚིམ་ཚད་མཐོ་རུ་འགྲོ་བ་བྱ་རྒྱུ།
ས་བཅད་བདུན་པ། ཕྱོགས་ཡོངས་ནས་མི་འབོར་འཕེལ་རྒྱས་ཀྱི་བྱ་གཞག་ལ་ཤུགས་སྣོན་རྒྱག་རྒྱུ།
མུ་མཐུད་ནས་ལེགས་བཙའ་ལེགས་གསོའི་སྲིད་ཇུས་ལག་བསྟར་དང་འཐུས་ཚང་དུ་གཏོང་རྒྱུ་ཡིན་ཞིང་། མ་བུ་བདེ་སྲུང་དང་གཞི་རིམ་གྱི་ལེགས་བཙའ་ལེགས་གསོའི་ཞབས་ཞུའི་ནུས་པ་མཐོ་རུ་བཏང་སྟེ་སྦྲུམ་མ་དང་ཕྲུ་གུ་དམར་འབྱར་འཆི་ཚད་ཉུང་དུ་གང་ཐུབ་འགྲོ་བ་དང་། ལྡན་སྐྱེས་ལུས་སྐྱོན་སྔོན་འགོག་གང་ཐུབ་བྱེད་པ། སྐྱེ་བའི་མིའི་བྱང་ཚད་མཐོ་རུ་གཏོང་བ། མིའི་ཆ་སྙོམས་གྱི་རེ་བའི་ཚེ་ཚད་མཐོ་རུ་གཏོང་བ། ཕྱོགས་ཡོངས་ནས“ཕྲུ་གུ་གཉིས་སྐྱེ་ཆོག་པའི”རྒྱལ་ཁབ་ཀྱི་སྲིད་ཇུས་ལག་བསྟར་དང་དེའི་ལེ་ལག་སྲིད་ཇུས་འཐུས་ཚང་དུ་གཏོང་བ་བཅས་བྱས་ནས་མི་འབོར་ཡུན་རིང་རྒྱུན་མཐུད་དོ་སྙོམས་ངང་འཕེལ་རྒྱས་འགྲོ་བར་སྐུལ་འདེད་གཏོང་རྒྱུ། བུད་མེད་དང་བྱིས་པའི་བྱ་གཞག་གོང་འཕེལ་ཤུགས་ཆེ་གཏོང་བ། བུད་མེད་ཀྱི་ཁྲིམས་མཐུན་ཁེ་དབང་འགན་སྲུང་ཏན་ཏིག་བྱེད་པ། ནར་མ་སོན་པའི་མིར་སྲུང་སྐྱོང་བྱ་ཤུགས་ཆེ་རུ་གཏོང་བ་བཅས་བྱ་རྒྱུ། དབང་པོ་སྐྱོན་ཅན་གྱི་བྱ་གཞག་གོང་འཕེལ་གཏོང་རྒྱུར་རྒྱབ་སྐྱོར་བྱས་ཏེ་ས་གནས(གྲོང་ཁྱེར)དང་། རྫོང(ཆུས)རིམ་པ་གཉིས་ཀྱི་དབང་པོ་སྐྱོན་ཅན་གྱི་ཕྱོགས་བསྡུས་ཞབས་ཞུའི་ནུས་པ་འཛུགས་སྐྱོང་བྱ་རྒྱུར་ཤུགས་སྣོན་བརྒྱབ་ཐོག་སྲིད་གཞུང་ནས་ཁ་གསབ་དང་ཞབས་ཞུ་ཉོ་སྒྲུབ་སོགས་ཀྱི་ཐབས་རྣམ་སྤྱད་དེ་རིགས་འདྲ་མིན་གྱི་ཁེ་ལས་དང་། རྩ་འཛུགས། མེ་སྒེར་བཅས་ཀྱིས་དབང་པོ་སྐྱོན་ཅན་བྱ་གཞག་ནང་ཞུགས་རྒྱུར་སྐུལ་མ་གཏོང་རྒྱུ།
ལེའུ་དགུ་པ། རིག་གནས་བྱ་གཞག་དར་རྒྱས་གོང་འཕེལ་གཏོང་རྒྱུ།
སྤྱི་ཚོགས་རིང་ལུགས་ཀྱི་སྔོན་ཐོན་རིག་གནས་ཀྱི་མདུན་སྐྱོད་ཁ་ཕྱོགས་རྒྱུན་འཁྱོངས་ཀྱིས་མི་རིགས་ཁག་མང་ཚོགས་ཀྱི་ཉིན་བཞིན་ཇེ་ཆེར་འགྲོ་བའི་བསམ་པའི་རིག་གནས་ཀྱི་དགོས་མཁོ་སྐོང་ཐོག ཕུལ་བྱུང་གི་སྲོལ་རྒྱུན་རིག་གནས་རྒྱུན་འཛིན་དང་། སྲུང་སྐྱོང་། གོང་འཕེལ་བཅས་གཏོང་རྒྱུར་ཤུགས་སྣོན་བརྒྱབ་སྟེ་ཀྲུང་ཧྭ་མི་རིགས་ཀྱི་ཁྱད་ཆོས་ལྡན་པའི་རིག་གནས་སྲུང་སྐྱོང་ཁུལ་གལ་ཆེན་འཛུགས་སྐྱོང་གང་མགྱོགས་བྱ་རྒྱུ།
ས་བཅད་དང་པོ། སྤྱི་པའི་རིག་གནས་ཞབས་ཞུ་མཁོ་འདོན་བྱེད་ནུས་ཆེ་རུ་གཏོང་རྒྱུ།
ཕྱོགས་བསྡུས་རང་བཞིན་གྱི་སྤྱི་པའི་རིག་གནས་སྒྲིག་བཀོད་འཛུགས་སྐྲུན་བྱ་རྒྱུར་ཤུགས་བརྒྱབ་ཐོག སྤྱི་པའི་གྲངས་གཞིའི་རིག་གནས་གོང་འཕེལ་ལ་སྐུལ་འདེད་བཏང་སྟེ་ས་གནས(གྲོང་ཁྱེར་)ཀྱི་མང་ཚོགས་སྒྱུ་རྩལ་ཁང་དང་། དཔེ་མཛོད་ཁང་། རྟེན་རྫས་བཤམས་མཛོད་ཁང་བཅས་མངོན་འགྱུར་དང་། རྫོང་ནང་ཕྱོགས་བསྡུས་རིག་གནས་ཞབས་ཞུའི་ལྟེ་གནས་ཡོད་པ། ཤང་གྲོང་རྡལ་དང་(ཁྲོམ་གཞུང)གྲོང་ཚོ(སྡེ་ཁུལ)ཚང་མར་ཕྱོགས་བསྡུས་རིག་གནས་སྒྲིག་བཀོད་ཁྱབ་ཐུབ་པ་བྱ་རྒྱུ། སྲོལ་རྒྱུན་གྱི་སྨྱན་སྦྱོར་དང་སྨྱན་སྦྱོར་གསར་པ་མཉམ་འདྲེས་གོང་འཕེལ་གཏོང་རྒྱུར་སྐུལ་འདེད་བཏང་སྟེ་ཚགས་པར་དུས་དེབ་དང་རླུང་འཕྲིན་བརྙན་འཕྲིན་སོགས་སྨྱན་སྦྱོར་གཙོ་བོ་འཛུགས་སྐྱོང་བྱ་རྒྱུར་ཤུགས་སྣོན་བརྒྱབ་ཐོག་གསར་འགྱུར་དང་། དཔེ་སྐྲུན། རླུང་འཕྲིན་བརྙན་འཕྲིན་བཅས་ཀྱི་རྨང་གཞིའི་སྒྲིག་བཀོད་འཐུས་སྒོ་ཚང་དུ་བཏང་ནས་རླུང་འཕྲིན་བརྙན་འཕྲིན་ཁེབས་ཚད་དང་། སྒྱུར་བཟོ། མི་རིགས་ཀྱི་ཡི་གེ་པར་སྐྲུན་བྱེད་ནུས་བཅས་འཛུགས་སྐྱོང་བྱ་རྒྱུར་ཤུགས་སྣོན་བརྒྱབ་སྟེ། མི་རིགས་ཀྱི་སྐད་ཡིག་དང་མི་རིགས་ཀྱི་ཡི་གེ་བེད་སྤྱོད་བྱ་རྒྱུ་ཚད་ལྡན་བཟོ་རྒྱུ། རིག་གནས་ཀྱི་དམངས་ཕན་ལས་གཞི་ལག་བསྟར་ཤུགས་ཆེ་བྱས་ཏེ་རིག་གནས་ཐོན་ཁུངས་གཞི་རིམ་དུ་འཕར་གཟིགས་བྱ་རྒྱུའི་ཁྲིད་སྟོན་བྱས་ནས་ཕུལ་བྱུང་གི་རིག་གནས་ཀྱི་ཆ་འཕྲིན་ཐོན་ཁུངས་གྲོང་ཚོ་དང་དུད་ཚང་དུ་སྐྱོད་ཐུབ་པ་བྱས་ཏེ་མང་ཚོགས་རང་བཞིན་གྱི་རིག་གནས་བྱེད་སྒོ་སྣ་མང་ངང་རྒྱ་ཁྱབ་སྤེལ་རྒྱུ།
ས་བཅད་གཉིས་པ། རིག་རྩལ་གྱི་བརྩམས་ཆོས་སྤུས་དག་འཐབ་ཇུས་ལག་བསྟར་བྱ་རྒྱུ།
སྤྱི་ཚོགས་རིང་ལུགས་ཀྱི་ལྟེ་བའི་རིན་ཐང་ལྟ་བ་དང་ཀྲུང་གོའི་ཕུགས་འདུན་གྱི་བརྗོད་བྱ་གཙོ་བོར་དམིགས་ཏེ་རིག་རྩལ་གསར་རྩོམ་ལམ་སྲོལ་སྒྱུར་བཅོས་དང་གསར་གཏོད་བྱས་ཐོག བྱང་ཚད་མཐོ་བའི་རིག་རྩལ་ཤེས་ལྡན་པ་ཁག་གཅིག་དང་རིག་རྩལ་སྣེ་འདྲེན་ཤེས་ལྡན་པ་ཁག་གཅིག་གསོ་སྐྱོང་བྱས་ཏེ་རྒྱལ་ཁབ་ཀྱི་སྒྱུ་རྩལ་མཁས་པ་རྩེ་གྲའི་བོད་ལྗོངས་བརྗོད་གཞི་གསར་རྩོམ་བྱ་རྒྱུར་རྒྱབ་སྐྱོར་ཤུགས་ཆེ་བྱེད་རྒྱུ་ཡིན་ཞིང་། བོད་སྐད་ཡིག་གིས་གཙོ་བོ་བྱེད་པའི་གར་སྟེགས་སྒྱུ་རྩལ་དང་། པར་སྐྲུན་ཡིག་རིགས། རླུང་འཕྲིན་བརྙན་འཕྲིན་ལེ་ཚན། གྲངས་གཞིའི་རིག་གནས་སོགས་གསར་གཏོད་དང་འདོན་སྤྲོད་བྱས་ཏེ་དུས་རབས་ཀྱི་ཁྱད་ཆོས་དང་། མི་རིགས་ཀྱི་ཁྱད་ཆོས། ས་ཁོངས་ཀྱི་ཁྱད་ཆོས་བཅས་ལྡན་པའི་རིག་རྩལ་བརྩམས་ཆོས་སྤུས་དག་དེ་བས་མང་བ་ཞིག་འདོན་སྤེལ་བྱ་རྒྱུ། “ནང་དུ་གདན་ཞུ་དང་ཕྱིར་བསྐྱོད་རྒྱུ”ཤུགས་ཆེར་བཏང་ཐོག རང་ལྗོངས་ཀྱི་ཕུལ་བྱུང་གི་རིག་རྩལ་བརྩམས་ཆོས་མཚམས་སྦྱོར་ཧུར་ཐག་དང་། རིག་རྩལ་གྱི་རྣམ་པ་སྤྱད་ནས་རང་ལྗོངས་ཀྱི་སྒྱུར་བཅོས་གོང་འཕེལ་གྱི་གྲུབ་འབྲས་དང་མི་རིགས་ཁག་གི་མང་ཚོགས་ཀྱི་བདེ་སྐྱིད་ལྡན་པའི་འཚོ་བ་གསལ་སྟོན་གང་ལེགས་བྱས་ཏེ་རིག་གནས་འདི་ཉིད་ཕྱི་ཕྱོགས་དང་འགྲོ་འོང་སྤེལ་རེས་བྱེད་པར་སྐུལ་འདེད་གཏོང་རྒྱུ།
ས་བཅད་གསུམ་པ། རིག་གནས་ཤུལ་བཞག་སྲུང་སྐྱོབ་དང་རྒྱུན་འཛིན་བྱ་ཤུགས་ཆེ་རུ་གཏོང་རྒྱུ།
རིག་གནས་དང་རང་བྱུང་ཤུལ་བཞག་སྲུང་སྐྱོབ་ལས་གཞི་ལག་བསྟར་བྱས་ཏེ་རིག་དངོས་དང་། ཡིག་ཚགས། མངོན་མིན་རིག་གནས་ཤུལ་བཞག བོད་ཡིག་གནའ་དཔེ་བཅས་སྲུང་སྐྱོབ་བྱེད་ཤུགས་ཆེ་རུ་གཏོང་རྒྱུ། རྒྱལ་ཁབ་དང་རང་སྐྱོང་ལྗོངས་རིམ་པའི་གཙོ་གནད་རིག་དངོས་སྲུང་སྐྱོབ་ཚན་པའི་སྲུང་སྐྱོང་ཉམས་གསོ་བྱ་རྒྱུར་ཤུགས་སྣོན་བརྒྱབ་ཐོག རིག་གནས་ཤུལ་བཞག་ཐོན་ཁུངས་གཞི་འཛིན་གྲངས་མཛོད་བཟོ་འཛུགས་དང་རིག་དངོས་སྲུང་སྐྱོབ་བྱེད་ནུས་ཆེ་རུ་བཏང་སྟེ་གནའ་དཔེ་སྲུང་སྐྱོབ་མིང་གཞུང་བཟོས་ཐོག་གཙོ་གནད་གནའ་དཔེ་ཉར་ཚགས་ཚན་པའི་ཉར་ཚགས་ཆ་རྐྱེན་ལེགས་སུ་གཏོང་བ་དང་བསྐྱར་སྤྱོད་རང་བཞིན་གྱི་ཉམས་བཟོ་སྲུང་སྐྱོབ་དང་གནའ་དཔེ་གྲངས་འཛིན་ཐོན་མཛོད་བཟོ་རྒྱུར་ཤུགས་སྣོན་རྒྱག་རྒྱུ། མངོན་མིན་རིག་གནས་ཤུལ་གཞག་རིམ་བཞིའི་མིང་གཞུང་འཐུས་སྒོ་ཚང་དུ་བཏང་ཐོག ཚབ་མཚོན་རང་བཞིན་གྱི་རྒྱུན་འཛིན་མཁན་ཚན་རིག་དང་མཐུན་པའི་ངོས་འཛིན་དང་། འགྱུར་ལྡན་དོ་དམ། བྱ་དགའ་ཆད་གཅོད་ལམ་སྲོལ་ཚད་ལྡན་བཟོས་ཐོག རྒྱུན་འཛིན་པ་མངོན་མིན་རིག་གནས་ཤུལ་བཞག་ལ་མྱུར་སྐྱོབ་རང་བཞིན་གྱི་ཐོ་འགོད་བྱ་རྒྱུར་ཤུགས་སྣོན་བརྒྱབ་སྟེ་རྒྱུན་འཛིན་པའི་དཔུང་ཁག་སྟོབས་ཆེར་གཏོང་རྒྱུ། སྟོངས་ཉེར་ཡོད་པའི་གཙོ་བོའི་ཡིག་ཚགས་མྱུར་སྐྱོབ་དང་། སྲུང་སྐྱོབ། གསལ་སྤེལ་བྱ་ཤུགས་ཆེ་རུ་བཏང་ཐོག བོད་ཀྱི་རྩ་ཆེའི་ལོ་རྒྱུས་ཡིག་ཚགས་འཛམ་གླིང་དྲན་གསོའི་ངེས་བཟུང་མིང་གཞུང་སྙན་འབུལ་ཧུར་ཐག་བྱ་རྒྱུ། ལོ་རྒྱུས་རིག་གནས་ལྡན་པའི་གྲོང་ཁྱེར་གྲགས་ཅན་སྲུང་སྐྱོབ་བྱ་རྒྱུར་ཤུགས་སྣོན་རྒྱག་རྒྱུ། རྒྱལ་ཁབ་རིམ་པའི་རིག་གནས་འབྱུང་ཁམས་སྲུང་སྐྱོབ་ཁུལ་འཛུགས་རྒྱུའི་སྙན་འབུལ་ཞུ་རྒྱུ་དང་འཛུགས་སྐྲུན་བྱ་རྒྱུ། རང་བྱུང་རིག་གནས་ཤུལ་བཞག་ཐོན་ཁུངས་ལ་ཞིབ་འཇུག་བེད་སྤྱོད་བྱ་རྒྱུར་ཤུགས་སྣོན་བརྒྱབ་ཐོག བོད་ལུགས་གསོ་རིག་དང་། ལྷ་སའི་བར་སྐོར། སྨར་ཁམས་ཚྭ་ལྷོའི་ཚྭ་ཞིང་། གུ་གེའི་མཐོ་ལྡིང་ཡུལ་ལྗོངས་གྲགས་ཅན་ཁུལ་སོགས་འཛམ་གླིང་རིག་གནས་ཤུལ་བཞག་ཁོངས་སུ་འཇུག་རྒྱུའི་སྙན་འབུལ་ཞུ་རྒྱུར་སྐུལ་འདེད་ཧུར་ཐག་གཏོང་རྒྱུ།
ཆེད་སྒྲོམ5པ། བདེ་ཐང་ལྡན་པའི་བོད་ལྗོངས་ཀྱི་གཙོ་གནད་ལས་གཞི།
01 གཞི་རིམ་གྱི་སྨན་བཅོས་ཞབས་ཞུའི་མ་ལག
རྫོང་སྨན་ཁང་རྒྱས་སྐྲུན་དང་། རྫོང་རིམ་པའི་སྨན་བཅོས་ཁུལ་ཁོངས་ལྟེ་གནས་བསྐྲུན་རྒྱུ། ཤང་གྲོང་རྡལ་གྱི་འཕྲོད་བསྟེན་ཁང་རྒྱས་སྐྲུན་བྱས་ཏེ་མྱུར་སྐྱོབ་བརྒྱུད་འདྲེན་དང་ལེགས་བཙའ་ལེགས་གསོའི་ཞབས་ཞུའི་མོ་ཊ་སྒྲིག་རྒྱུ། སྡེ་ཁུལ་གྱི་འཕྲོད་བསྟེན་ཞབས་ཞུའི་ལྟེ་གནས་དང་གྲོང་ཚོ་རིམ་པའི་འཕྲོད་བསྟེན་ཁང་འཛུགས་རྒྱུ།
02 སྤྱི་པའི་འཕྲོད་བསྟེན་གྱི་རྨང་གཞིའི་སྒྲིག་བཀོད།
རང་སྐྱོང་ལྗོངས་དང་། ས་གནས(གྲོང་ཁྱེར)རྫོང་བཅས་རིམ་པ་གསུམ་གྱི་ནད་ཡམས་སྔོན་འགོག་ཚོད་འཛིན་ལྟེ་གནས་རྒྱས་སྐྲུན་བྱ་རྒྱུ་དང་། ས་གནས་དང་(གྲོང་ཁྱེར)རྫོང་རིམ་པའི་མ་བུ་བདེ་སྲུང་ཁང་(ས་ཚུགས)རྒྱས་སྐྲུན(གསར་སྐྲུན)བྱ་རྒྱུ་དང་། ཕྱོགས་བསྡུས་སྨན་ཁང་དུ་སྨྱོ་ནད་སྐྱོང་ཁུལ་འཛུགས་རྒྱུ། རང་སྐྱོང་ལྗོངས་དང་ས་གནས(གྲོང་ཁྱེར)སུ་མྱུར་སྐྱོབ་ལྟེ་གནས་གསར་སྐྲུན་བྱ་རྒྱུ་དང་། རང་སྐྱོང་ལྗོངས་དང་། ས་གནས(གྲོང་ཁྱེར) རྫོང་བཅས་རིམ་པ་གསུམ་པོར་ཟུངས་ཁྲག་ལྟེ་གནས(ས་ཚུགས། ཁྲག་མཛོད)རྒྱས་སྐྲུན(གསར་སྐྲུན)བྱ་རྒྱུ། ས་བབ་མཐོ་བའི་རྫོང་དང་ས་མཚམས་རྫོང་དུ་སྨན་བཅོས་དབྱང་ཚང་འཛུགས་རྒྱུ། ལེགས་བཙའ་ལེགས་གསོའི་སྐོར་སྐྱོད་ཞབས་ཞུའི་མོ་ཊ་དང་ཆེད་སྤྱོད་སྒྲིག་བཀོད་སྒྲིག་རྒྱུ།
03 གཙོ་གནད་སྨན་ཁང་།
རང་སྐྱོང་ལྗོངས་བུ་བཙའི་སྨན་ཁང(མ་བུ་བདེ་སྲུང་ཁང་)དང་། རང་སྐྱོང་ལྗོངས་མི་དམངས་སྨན་ཁང་སྐྲན་ནད་ལྟེ་གནས། རིག་ཚན་སྤེལ་རེས་ལྟེ་གནས་བཅས་འཛུགས་སྐྲུན་དང་། རང་སྐྱོང་ལྗོངས་མི་དམངས་སྨན་ཁང་གཉིས་པ་རྒྱས་སྐྲུན་བྱ་རྒྱུ། ལྷ་ས་གྲོང་ཁྱེར་གྱི་དཔལ་སྡིངས་སྨན་ཁང་དང་། གཞིས་རྩེ་གྲོང་ཁྱེར་མི་དམངས་སྨན་ཁང་། ལྷོ་ཁ་གྲོང་ཁྱེར་མི་དམངས་སྨན་ཁང་བཅས་གསར་སྐྲུན་བྱ་རྒྱུ་དང་། ཆབ་མདོ་གྲོང་ཁྱེར་དང་། ཉིང་ཁྲི་གྲོང་ཁྱེར། ནག་ཆུ་ས་གནས། མངའ་རིས་ས་གནས་བཅས་ཀྱི་མི་དམངས་སྨན་ཁང་རྒྱས་སྐྲུན་བྱ་རྒྱུ། རང་སྐྱོང་ལྗོངས་མི་དམངས་སྲིད་གཞུང་གི་ཁྲེན་ཏུ་དོན་གཅོད་ཁང་གི་སྨན་ཁང་རྒྱས་སྐྲུན་བྱ་རྒྱུ།
04 བོད་ལུགས་གསོ་རིག
རང་སྐྱོང་ལྗོངས་སྨན་རྩིས་ཁང་དེ་ཉིད་རྒྱལ་ཁབ་ཀྱི་བོད་ལུགས་གསོ་རིག་སྨན་ལས་ཀྱི་སྨན་བཅོས་བདེ་སྲུང་ལྟེ་གནས་དང་བོད་ལུགས་གསོ་རིག་ཞིབ་འཇུག་ལྟེ་གནས་སུ་བསྐྲུན་རྒྱུ་དང་། རང་སྐྱོང་ལྗོངས་བོད་ལུགས་གསོ་རིག་བཤམས་སྟོན་ཁང་གསར་སྐྲུན་བྱ་རྒྱུ་དང་། གཞིས་རྩེ་དང་། ལྷོ་ཁ། ཉིང་ཁྲི། ཆབ་མདོ། མངའ་རིས་སོགས་ས་གནས་གྲོང་ཁྱེར་གྱི་སྨན་རྩིས་ཁང་རྒྱས་སྐྲུན་བྱ་རྒྱུ།
05 མི་འབོར་སྐོར་དང་ལེགས་བཙའ་ལེགས་གསོ།
སྐོར་སྐྱོད་ཞབས་ཞུའི་མོ་ཊ་དང་ཆེད་སྤྱོད་སྒྲིག་བཀོད་སོགས་སྒྲིག་སྦྱོར་བྱ་རྒྱུ།
06 ལུས་རྩལ་གྱི་རྨང་གཞིའི་སྒྲིག་བཀོད།
རང་སྐྱོང་ལྗོངས་རི་འཛེགས་འཕྲལ་མྱུར་རོགས་སྐྱོབ་ལྟེ་གནས་དང་། ས་གནས་གྲོང་ཁྱེར་རིམ་པའི་དམངས་ཡོངས་ཀྱི་ལུས་སྦྱོང་བྱེད་སྒོ་ལྟེ་གནས། རྫོང་རིམ་པའི་ལུས་རྩལ་ཐང་བཅས་བསྐྲུན་རྒྱུ།
ཆེད་སྒྲོམ་6པ། རིག་གནས་ཐད་ཀྱི་གཙོ་གནད་རྣམ་གྲངས།
01 སྤྱི་པའི་རིག་གནས་སྒྲིག་བཀོད་འཛུགས་སྐྲུན་རྣམ་གྲངས།
རང་སྐྱོང་ལྗོངས་དང་ས་གནས(གྲོང་ཁྱེར)རིམ་པའི་མི་རིགས་སྒྱུ་རྩལ་ཚོགས་པའི་ནང་སྦྱོང་བྱེད་གནས་བཟོ་བཅོས་རྒྱས་སྐྲུན་བྱ་རྒྱུ་དང་། རྫོང་རིམ་པའི་མི་རིགས་སྒྱུ་རྩལ་ཚོགས་པའི་ནང་སྦྱོང་བྱེད་གནས་གསར་སྐྲུན་བྱ་རྒྱུ། དེ་བཞིན་བོད་ལྗོངས་ཕྱོགས་བསྡུས་སྒྱུ་རྩལ་ལྟེ་གནས་དང་། ས་གནས(གྲོང་ཁྱེར)ཁག་གཅིག་གི་དཔེ་མཛོད་ཁང་དང་རྟེན་རྫས་བཤམས་སྟོན་ཁང་། རྫོང་གི་ཕྱོགས་བསྡུས་རིག་རྩལ་ལུས་རྩལ་ཞབས་ཞུ་ལྟེ་གནས། ཤང་གྲོང་རྡལ(ཞིང་ར་དང་ནགས་ར)གྱི་ཕྱོགས་བསྡུས་རིག་གནས་ས་ཚུགས། གྲོང་ཚོ་རིམ་པའི་ཕྱོགས་བསྡུས་རིག་གནས་ཁང་བཅས་གསར་སྐྲུན་བྱ་རྒྱུ། བོད་ལྗོངས་རླུང་འཕྲིན་བརྙན་འཕྲིན་གྱི་འཕྲལ་སྡོམ་སྤྱོད་དམིགས་མ་ལག(བོད་ལྗོངས་རླུང་འཕྲིན་བརྙན་འཕྲིན་ལྟེ་གནས)དང་། བོད་ལྗོངས་རླུང་འཕྲིན་བརྙན་འཕྲིན་གྱི་སྒྲ་ཕབ་དཔྱད་ཡིག་མཛོད་ཁང་། ས་གནས(གྲོང་ཁྱེར)གྱི་རླུང་འཕྲིན་བརྙན་འཕྲིན་གློག་བརྙན་གྱི་བོད་སྐད་ལེ་ཚན་བཟོ་སྒྲིག་ལྟེ་གནས། རྫོང་གི་རླུང་འཕྲིན་བརྙན་འཕྲིན་ལྟེ་གནས། ལྷ་སའི་ལྟེ་བའི་དེབ་གྲོང་དང་ས་གནས(གྲོང་ཁྱེར)ཀྱི་ཤིན་ཧྭ་དཔེ་ཚོང་ཁང་བཅས་གསར་སྐྲུན་བྱ་རྒྱུ། གསར་འགྱུར་དཔེ་སྐྲུན་གྱི“ཤར་རླུང་ལས་གཞི”ལག་བསྟར་བྱ་རྒྱུ་བཅས་ཡིན།
02 དངོས་པོ་དང་མངོན་མིན་རིག་གནས་ཤུལ་བཞག་སྲུང་སྐྱོབ་ཀྱི་ལས་གཞི།
རང་སྐྱོང་ལྗོངས་དང་དེ་བཞིན་ས་གནས(གྲོང་ཁྱེར)གྱི་མངོན་མིན་རིག་གནས་ཤུལ་བཞག་འགྲེམས་སྟོན་ལྟེ་གནས་དང་། བོད་ཀྱི་གནའ་གཞུང་དཔེ་དེབ་སྲུང་སྐྱོབ་ལྟེ་གནས་གསར་སྐྲུན་བྱ་རྒྱུ་དང་། རྒྱལ་ཁབ་རིམ་པའི་མངོན་མིན་རིག་གནས་ཤུལ་བཞག་རྣམ་གྲངས་སྲུང་སྐྱོབ་བེད་སྤྱོད་ཀྱི་སྒྲིག་བཀོད། ཀྲུང་གོའི་ཐང་གའི་སྒྱུ་རྩལ་རྟེན་རྫས་ཁང་བཤམས་སྟོན་ཁང་བཅས་གསར་སྐྲུན་བྱ་རྒྱུ། རིག་དངོས་ཉམས་མེད་སྲུང་སྐྱོབ་ལས་གཞི་དང་རྒྱལ་གཅེས་གསར་བརྗེའི་ལོ་རྒྱུས་རིག་གནས་སྔོག་འཚོལ་དང་གསལ་སྟོན་བེད་སྤྱོད་ལས་གཞི་བཅས་ལག་བསྟར་བྱ་རྒྱུ།
03 ཁྱད་ལྡན་རིག་རྩལ་གྱི་སྣ་རིགས་ལ་སྲུང་སྐྱོབ་དང་འདེགས་སྐྱོར་བྱེད་པའི་ལས་གཞི།
བོད་ཀྱི་ལྷ་མོ་དང་གཞས་མ་གཏམ་སོགས་ཁྱད་ལྡན་རིག་རྩལ་གྱི་སྣ་རིགས་ལ་འདེགས་སྐྱོར་བྱ་རྒྱུ་དང་།
04 གྲངས་འཛིན་རིག་གནས་དར་སྤེལ་གཏོང་རྒྱུ།
ཕོ་བྲང་པོ་ཏ་ལའི་མཛེས་ལྗོངས་ཡོངས་རྫོགས་གསལ་སྟོན་གྱི3Dགྲངས་འཛིན་མྱོང་རོལ་ལྟེ་གནས་དང་། རིག་གནས་ཆ་འཕྲིན་ཐོན་ཁུངས་མཉམ་སྤྱོད་ལས་གཞི། གྲངས་འཛིན་དཔེ་མཛོད་ཁང་། གྲངས་འཛིན་ཡིག་ཚགས་ཁང་། སྤྱི་སྤྱོད་གློག་རྡུལ་གྱི་དཔེ་དེབ་ལྟ་ཁང་བཅས་བསྐྲུན་རྒྱུ།
ཆེད་སྒྲོམ7པ། དམངས་འཚོ་འགན་སྲུང་བྱ་རྒྱུའི་གཙོ་གནད་ལས་གཞི།
01སྤྱི་ཚོགས་འགན་སྲུང་དང་དམངས་སྲིད།
དམངས་འཚོ་འགན་སྲུང་བྱ་རྒྱུའི་གཙོ་གནད་ལས་གཞི། སྤྱི་ཚོགས་ཕན་བདེ་དང་སྡེ་ཁུལ་གྱི་ཞབས་ཞུའི་སྒྲིག་བཀོད་འཛུགས་སྐྲུན་བྱ་རྒྱུ་དང་། འགན་འཕྲིན་ལས་གཞི་འཐུས་ཚང་དུ་གཏོང་རྒྱུ། སྔོན་གཤེགས་དཔའ་བོའི་བང་སོ་ཞིག་གསོ་བྱ་རྒྱུ། རང་སྐྱོང་ལྗོངས་དང་། ས་གནས(གྲོང་ཁྱེར)7གྱི་དབང་པོ་སྐྱོན་ཅན་གྱི་ལུས་གསོ་དང་བཅོལ་གསོ་ལྟེ་གནས་འཛུགས་སྐྲུན་བྱ་རྒྱུ།
02སྡོད་ཁང་འགན་སྲུང་།
གྲོང་ཁྱེར་གྲོང་རྡལ་གྱི་སྡོད་ཁང་སྐྱོ་ཁུལ་ཁྲི་8.5དང་ནགས་ཁུལ་གྱི་སྡོད་ཁང་སྐྱོ་ཁུལ་ཁྲི་1.9སྒྱུར་བཀོད་བྱ་རྒྱུ། སྤྱི་པའི་བོགས་གཏོང་ཁང་པ་ཁྲི་7དང་ལས་བྱེད་ལས་བཟོའི་ལས་ཤག་ཁྲི4བསྐྲུན་རྒྱུ།
ལེའུ་བཅུ་པ། སྤྱི་ཚོགས་འགན་སྲུང་ལམ་ལུགས་འཐུས་ཚང་དུ་གཏོང་རྒྱུ།
གྲོང་ཁྱེར་གྲོང་གསེབ་ལ་ཁེབས་པའི་སྤྱི་ཚོགས་འགན་སྲུང་གི་ཕྱོགས་བསྡུས་ཞབས་ཞུའི་མ་ལག་འཐུས་ཚང་དུ་གཏོང་རྒྱུ་དང་། དམངས་ཡོངས་འགན་བཅོལ་ནང་ཞུགས་པའི་འཆར་གཞི་ལག་བསྟར་བྱ་རྒྱུ། སྨན་བཅོས་འགན་བཅོལ་དང་། སྤྱི་ཚོགས་ཀྱི་འགན་བཅོལ། སྤྱི་ཚོགས་རོགས་སྐྱོབ། སྡོད་ཁང་འགན་སྲུང་བཅས་ཀྱི་ནུས་པ་འཛུགས་སྐྱོང་བྱེད་ཤུགས་ཆེ་རུ་གཏོང་རྒྱུ། གཞི་རྩའི་ཆ་ནས་ཁྲིམས་ཚན་མི་སྣ་ཡོངས་ལ་ཁེབས་པ་བྱ་རྒྱུ།
ས་བཅད་དང་པོ། གྲོང་ཁྱེར་གྲོང་གསེབ་ཀྱི་སྨན་བཅོས་ལམ་ལུགས་འཐུས་ཚང་དུ་གཏོང་རྒྱུ།
ཞིང་འབྲོག་ཁུལ་གྱི་སྨན་བཅོས་ལམ་ལུགས་འཐུས་ཚང་དུ་གཏོང་རྒྱུ་དང་། སྲིད་གཞུང་གི་ཁ་གསབ་རོགས་དངུལ་ཚད་གཞི་དང་མི་སྒེར་གྱི་འཇལ་གྲོན་ཚད་གཞི་རིམ་བཞིན་མཐོ་རུ་གཏོང་རྒྱུ། ཞིང་འབྲོག་ཁུལ་གྱི་སྨན་བཅོས་ལམ་ལུགས་དང་གྲོང་ཁྱེར་གྲོང་རྡལ་གྱི་གྲོང་མིའི་སྨན་བཅོས་འགན་བཅོལ་ལམ་ལུགས་དབར་གྱི་སྒྲིལ་སྤྱོད་བྱས་ཏེ་གཅིག་གྱུར་རྣམ་པའི་གྲོང་ཁྱེར་གྲོང་གསེབ་ཀྱི་ཡུལ་མིའི་གཞི་རྩའི་འགན་བཅོལ་ལམ་ལུགས་རིམ་བཞིན་འཛུགས་རྒྱུ། སྨན་བཅོས་འགན་བཅོལ་གྱི་གྲོན་དངུལ་འཇལ་སྤྲོད་བྱེད་སྟངས་སྒྱུར་བཅོས་གཏིང་ཟབ་བྱས་ཏེ་ལྗོངས་ནང་ཁོངས་ལ་སྨན་བཅོས་བྱེད་སྐབས་དུས་ཐོག་ཏུ་དུས་རྩིས་རྒྱག་རྒྱུ་དང་ཞིང་ཆེན་བརྒལ་བའི་ས་ཆ་གཞན་གྱི་སྨན་བཅོས་འགྲོ་གྲོན་ཐད་ཀར་དུས་རྩིས་རྒྱག་ཐབས་འཚོལ་ཞིབ་བྱ་རྒྱུ། མུ་མཐུད་སྒོ་བསྟེན་སྨན་བཅོས་ཀྱི་དམིགས་བསལ་ནད་རིགས་ཁྱབ་ཁོངས་ཆེ་རུ་བཏང་ནས་འགན་སྲུང་གི་ཆུ་ཚད་བརྟན་པོའི་ངང་མཐོ་རུ་གཏོང་རྒྱུ། གྲོང་ཁྱེར་གྲོང་གསེབ་ཀྱི་ཡུལ་མིའི་ནད་གཞི་ཆེ་རིགས་ཀྱི་འགན་བཅོལ་ལམ་ལུགས་འཐུས་ཚང་དུ་བཏང་ཐོག ཚོང་ལས་འགན་བཅོལ་ཚན་པས་གཞི་རྩའི་སྨན་བཅོས་འགན་བཅོལ་གྱི་ལས་སྒོའི་ནང་ཐེ་ཞུགས་དང་བརྒྱུད་སྒྲུབ་བྱ་རྒྱུར་སྐུལ་ལྕག་གཏོང་རྒྱུ།
ས་བཅད་གཉིས་པ། སྤྱི་ཚོགས་ཀྱི་འགན་བཅོལ་མ་ལག་འཐུས་ཚང་དུ་གཏོང་རྒྱུ།
སྤྱི་ཚོགས་ཀྱི་འགན་བཅོལ་ལམ་ལུགས་འཐུས་ཚང་གང་མགྱོགས་གཏོང་རྒྱུ་དང་། སྤྱི་ཚོགས་ཀྱི་འགན་བཅོལ་བརྒྱུད་སྒྲུབ་ཞབས་ཞུའི་ནུས་པ་སྐྱོང་སྤེལ་བྱ་རྒྱུར་ཤུགས་སྣོན་བརྒྱབ་སྟེ་དམངས་ཡོངས་འགན་བཅོལ་ནང་ཞུགས་རྒྱུའི་ཐོ་འགོད་བྱ་རྒྱུར་སྐུལ་འདེད་གཏོང་རྒྱུ། ལས་ཁུངས་དང་བྱ་གཞག་ཚན་པའི་རྒན་གསོའི་འགན་བཅོལ་ལམ་ལུགས་སྒྱུར་བཅོས་བརྟན་པོའི་ངང་བྱས་ཐོག གྲོང་ཁྱེར་གྲོང་གསེབ་ཀྱི་ཡུལ་མིའི་གཞི་རྩའི་རྒན་གསོའི་འགན་བཅོལ་ལམ་ལུགས་འཐུས་སྒོ་ཚང་དུ་གཏོང་རྒྱུ། ཡུན་རིང་འཚོ་སྡོད་བྱེད་པའི་ས་བབ་ཀྱི་མཐོ་ཚད་གཞིར་བཟུང་གྲོང་ཁྱེར་གྲོང་གསེབ་ཀྱི་ཡུལ་མིས་གཞི་རྩའི་རྒན་གསོའི་འགན་བཅོལ་ལེན་པའི་ལོ་ཚད་འོས་འཚམ་གྱིས་དམའ་རུ་གཏོང་ཐབས་འཚོལ་ཞིབ་བྱ་རྒྱུ། གྲོང་ཁྱེར་གྲོང་རྡལ་གྱི་གྲོང་མིའི་མ་མཐའི་འཚོ་བའི་འགན་སྲུང་ཚད་གཞི་དང་། མ་མཐའི་གླ་ཕོགས་ཚད་གཞི། ཟོག་གོང་སོགས་ཀྱི་རྒྱུ་རྐྱེན་དང་ཟུང་འབྲེལ་བྱས་ཏེ་ལས་ཤོར་འགན་བཅོལ་མ་དངུལ་གཏན་འཁེལ་བྱེད་ལམ་འཐུས་སྒོ་ཚང་དུ་བཏང་ཐོག ལས་ཤོར་འགན་བཅོལ་མ་དངུལ་གྱི་སྤྱོད་རྒྱ་འཚོལ་ཞིབ་ལུགས་མཐུན་བྱས་ནས་ངལ་རྩོལ་པ་ཡོངས་ལས་ཤོར་འགན་བཅོལ་གྱི་གཅིག་གྱུར་འཆར་འགོད་ཁོངས་སུ་རིམ་པས་འཇུག་རྒྱུ། ལས་རྨས་འགན་བཅོལ་སྲིད་ཇུས་དང་ཚད་ལྡན་མ་ལག་འཐུས་ཚང་དུ་གཏོང་བ་དང་། དོ་དམ་དང་ཞབས་ཞུའི་བྱ་ཐབས་ཚགས་ཚུད་དུ་གཏོང་རྒྱུ། ལས་རྨས་འགན་བཅོལ་སྲིད་ཇུས་དང་ཚད་ལྡན་མ་ལག་འཐུས་ཚང་དུ་བཏང་ནས་དོ་དམ་དང་ཞབས་ཞུ་བྱ་ཐབས་ཚགས་ཚུད་དུ་གཏོང་རྒྱུ། བུ་བཙའི་འགན་བཅོལ་དང་གཞིའི་རྩའི་སྨན་བཅོས་འགན་བཅོལ་མཉམ་སྦྲེལ་ལག་བསྟར་བྱ་རྒྱུ།
ས་བཅད་གསུམ་པ། སྤྱི་ཚོགས་ཀྱི་རོགས་སྐྱོབ་མ་ལག་འཐུས་ཚང་དུ་གཏོང་རྒྱུ།
མ་མཐའི་འཚོ་བའི་འགན་སྲུང་ལམ་ལུགས་སྔར་བས་ཚད་ལྡན་དང་འཐུས་ཚང་དུ་བཏང་ཐོག གྲོང་ཁྱེར་གྲོང་གསེབ་ཀྱི་མ་མཐའི་འཚོ་བའི་འགན་སྲུང་དང་དཀའ་ངལ་ཆེ་ཤོས་ཀྱི་མིའི་འཚོ་སྐྱོང་ཚད་གཞི་རིམ་བཞིན་མཐོ་རུ་བཏང་སྟེ། གྲོང་ཁྱེར་གྲོང་གསེབ་ཀྱི་ཡུལ་མིའི་མ་མཐའི་འཚོ་བའི་འགན་སྲུང་གི་ཚད་གཞི་དང་ཁ་གསབ་རོགས་སྐྱོར་གྱི་ཆུ་ཚད་གཉིས་དཔལ་འབྱོར་གོང་འཕེལ་འགྲོ་བ་དང་འཚམ་ཐུབ་པ་བྱ་རྒྱུ། ཚབས་ཆེའི་ནད་གཞིའི་སྨན་བཅོས་རོགས་སྐྱོབ་ལས་དོན་ཕྱོགས་ཡོངས་ནས་སྤེལ་རྒྱུ། སྨན་བཅོས་རོགས་སྐྱོབ་དང་གྲོང་ཁྱེར་གྲོང་གསེབ་གྱི་ཡུལ་མི་དང་གྲོང་ཁྱེར་གྲོང་རྡལ་གྱི་ལས་བཟོའི་གཞི་རྩའི་སྨན་བཅོས་འགན་བཅོལ། ནད་གཞི་ལྕི་རིགས་ཀྱི་ཁ་གསབ་སྨན་བཅོས་འགན་བཅོལ། ཚོང་ལས་འགན་བཅོལ་སོགས་འབྲེལ་མཐུད་འཚམ་པོ་ཡོང་བ་བྱས་ནས་དཀའ་ངལ་ཆེ་བའི་ཆ་རྐྱེན་འཛོམས་པའི་མང་ཚོགས་ཚང་མར་འགན་བཅོལ་གུན་གསབ་དང་སྨན་བཅོས་རོགས་སྐྱོབ་ཀྱི་རོགས་རམ་བྱ་རྒྱུ། རུལ་སྲིན་གྱི་ནད་དང་། གྲུམ་བུ་ཚིགས་ཆེན་གྱི་ནད། འདུས་འདྲིལ་གྱི་ནད། བྱི་ནད་སོགས་ས་མཐོར་ཐོན་རྟག་པ་དང་ཐོན་སླ་བའི་ནད་པའི་སྨན་བཅོས་འགྲོ་གྲོན་རྣམས་སྨན་བཅོས་འགན་བཅོལ་ཁོངས་ནས་གཏོང་སྤྲོད་དང་སྨན་བཅོས་རོགས་སྐྱོབ་བྱས་ཀྱང་ད་དུང་དཀའ་ངལ་ཡོད་པའི་རིགས་ལ་ནོར་སྲིད་ནས་ཁ་གསབ་རོགས་དངུལ་སྤྲོད་རྒྱུ། དཔལ་འབྱོར་ཐད་དཀའ་ངལ་ཡོད་པའི་དབང་པོ་སྐྱོན་ཅན་པར་འཚོ་བའི་ཁ་གསབ་དང་། དབང་སྐྱོན་ཚབས་ཆེན་ཕོག་མཁན་ལ་ནད་སྐྱོང་ཁ་གསབ། དེ་བཞིན་ལོ་ན་མཐོ་ཞིང་དཔལ་འབྱོར་ཐད་དཀའ་ངལ་ཡོད་པའི་རྒན་རྒོན་དང་རང་རྐྱ་འཕེར་ནུས་ཤོར་བའི་རྒན་རྒོན་ལ་ཁ་གསབ་བཅས་སྤྲོད་པའི་ལམ་ལུགས་འཛུགས་རྒྱུ། གནས་སྐབས་ཀྱི་རོགས་སྐྱོབ་ལམ་ལུགས་འཛུགས་རྒྱུ། རྒན་རྒོན་ལ་རོགས་སྐྱོར་དང་། དབང་སྐྱོན་ལ་རོགས་སྐྱོར། དྭ་ཕྲུག་ལ་རོགས་སྐྱོབ། དཀའ་ངལ་ཅན་ལ་རོགས་སྐྱོར་སོགས་བྱེད་པའི་ཕན་བདེའི་བྱ་གཞག་གོང་འཕེལ་གཏོང་རྒྱུར་གཅིག་གྱུར་འཆར་འགོད་བྱ་རྒྱུ། སྤྱི་ཚོགས་ཀྱི་རྒན་གསོ་དང་། སྡེ་ཁུལ་གྱི་ཞབས་ཞུ། བྱིས་པའི་ཕན་བདེའི་སྒྲིག་བཀོད་འཛུགས་སྐྲུན་བཅས་ལ་ཤུགས་སྣོན་བརྒྱབ་སྟེ་སྤྱི་ཚོགས་ཀྱི་ཕན་བདེ་དེ་ཆད་གསབ་རྣམ་པ་ནས་ཚད་རན་པོའི་ཀུན་ཕན་རྣམ་པའི་ཕྱོགས་སུ་སྒྱུར་བར་སྐུལ་འདེད་གཏོང་རྒྱུ། སྤྱི་དམངས་ཀྱི་དང་བླངས་ཞབས་ཞུའི་ཐོ་འགོད་ཟིན་ཐོ་འཐུས་སྒོ་ཚང་དུ་གཏོང་རྒྱུ་དང་། མི་དེ་བས་མང་བ་དང་བླངས་པའི་ཞབས་ཞུའི་བྱེད་སྒོའི་ནང་ཞུགས་རྒྱུར་སྐུལ་ལྕག་གཏོང་རྒྱུ། དགེ་སྒྲུབ་བྱ་གཞག་གྱི་དྲིལ་བསྒྲགས་བྱེད་ཤུགས་ཆེ་རུ་གཏོང་རྒྱུ་དང་། དགེ་སྒྲུབ་རྩ་འཛུགས་ཀྱི་བྱ་སྤྱོད་ཚད་ལྡན་བཟོ་རྒྱུ། དབུལ་སྐྱོར་གཙོ་བོར་བྱེད་པའི་དགེ་སྒྲུབ་བྱེད་སྒོ་སྤེལ་རྒྱུར་སྐུལ་ལྕག་གཏོང་རྒྱུ་དང་རྒྱབ་སྐྱོར་བྱ་རྒྱུ།
ས་བཅད་བཞི་པ། སྡོད་ཁང་འགན་སྲུང་གི་ཆུ་ཚད་མཐོ་རུ་གཏོང་རྒྱུ།
སྤྱི་པའི་བོགས་གཏོང་ཁང་པ་དང་། ལས་བྱེད་ལས་བཟོའི་ལས་ཤག སྡོད་ཁང་སྐྱོ་ཁུལ་སྒྱུར་བཀོད་བཅས་གཙོ་བོར་བྱེད་པའི་སྡོད་ཁང་འགན་སྲུང་མ་ལག་འཐུས་ཚང་དུ་གཏོང་རྒྱུ་དང་། སྤྱི་པའི་བོགས་གཏོང་ཁང་པ་སྐྲུན་ཤུགས་ཆེ་རུ་བཏང་ནས་ཆ་རྐྱེན་འཛོམས་པའི་གྲོང་ཁྱེར་ནང་ལས་ཀ་བྱེད་པར་ཡོང་མཁན་གྱི་ཞིང་འབྲོག་པ་རྣམས་གྲོང་ཁྱེར་གྲོང་རྡལ་གྱི་སྡོད་ཁང་འགན་སྲུང་བྱེད་ཁོངས་སུ་རིམ་བཞིན་འཇུག་རྒྱུ། གྲོང་ཁྱེར་གྲོང་རྡལ་གྱི་སྡོད་ཁང་གོག་ཧྲུལ་རིགས་སྒྱུར་བཀོད་གཏོང་རྒྱུ་དང་། ས་གནས(གྲོང་ཁྱེར)སྲིད་འཛིན་ཀུང་ཧྲུའུ(སྲིད་གཞུང་)གནས་ས་དང་རྫོང་གྲོང་གི་སྡོད་ཁང་སྐྱོ་ཁུལ་དང་། ནགས་ཁུལ་གྱི་སྡོད་ཁང་སྐྱོ་ཁུལ་བཅས་སྒྱུར་བཀོད་ཟིན་པ་བྱ་རྒྱུ། ལས་བྱེད་ལས་བཟོའི་ལས་ཤག་འཛུགས་སྐྲུན་གང་མགྱོགས་བྱ་རྒྱུ་དང་གཞི་རིམ་གྱི་ལས་བྱེད་ལས་བཟོའི་སྡོད་ཁང་གི་དགོས་མཁོ་གཙོ་བོར་བྱས་ནས་ཐག་གཅོད་བྱ་རྒྱུ། སྡོད་ཁང་གི་སྤྱི་གསོག་མ་དངུལ་ལ་དོ་དམ་བྱ་རྒྱུ་ཚད་ལྡན་བཟོས་ནས་སྡོད་ཁང་གི་སྤྱི་གསོག་མ་དངུལ་ལེན་པ་དང་། བེད་སྤྱོད། ལྟ་སྐུལ་བཅས་བྱ་རྒྱུའི་ལམ་སྲོལ་ལེགས་བཅོས་བྱ་རྒྱུ། འགན་སྲུང་རང་བཞིན་སྡོད་ཁང་གི་རྒྱུན་སྡོད་མི་འབོར་ཁེབས་ཚད23%ཡན་ཟིན་ཐུབ་པ་བྱ་རྒྱུ།
ལེའུ་བཅུ་གཅིག་པ། སྤྱི་པའི་ཞབས་ཞུ་སྒྲུབ་སྟངས་འཐུས་ཚང་དུ་གཏོང་རྒྱུ།
ཁྲོམ་རའི་ནུས་པ་འདོན་སྤེལ་གང་ལེགས་བྱས་ཐོག སྤྱི་པའི་ཞབས་ཞུས་གཙོ་རྐང་བྱེད་པ་དང་བྱེད་སྟངས་སྣ་མང་འདོན་སྤྲོད་བྱས་ཏེ་སྤྱི་ཚོགས་ཀྱི་བང་རིམ་མང་བ་དང་། ཁྱབ་ཁོངས་མང་བ། རྣམ་པ་འདྲ་མིན་བཅས་ཀྱི་སྤྱི་པའི་ཞབས་ཞུའི་དགོས་མཁོ་སྐོང་ཐུབ་པ་བྱ་རྒྱུ།
ས་བཅད་དང་པོ། སྤྱི་པའི་ཞབས་ཞུ་སྒྲུབ་སྟངས་གསར་གཏོད་བྱ་རྒྱུ།
གཞི་རྩའི་སྤྱི་པའི་ཞབས་ཞུ་སྒྲུབ་སྟངས་སྒྱུར་བཅོས་བྱས་ཏེ་སྲིད་གཞུང་གིས་ཉོ་སྒྲུབ་དང་། དམིགས་བསལ་གྱིས་གཉེར་སྐྱོང་བྱེད་ཆོག་པ། གན་རྒྱའི་མངག་བཅོལ། ཞབས་ཞུ་ཕྱིར་སྤྲོད། ས་ཆ་ནང་བཤུག་གི་གྲོས་མཐུན་ཡི་གེ་བཟོ་བ་སོགས་ཀྱི་འདོན་སྤྲོད་བྱེད་སྟངས་ཁྱབ་སྤེལ་ཧུར་ཐག་གཏོང་རྒྱུ། གཞི་རྩའི་སྤྱི་པའི་ཞབས་ཞུ་སྒྲུབ་པའི་གསལ་ཐོར་དོ་དམ་བྱ་རྒྱུ། སྲིད་གཞུང་གིས་གཏོང་སྒོ་ཁྲིད་སྟོན་དང་སྟངས་འཛིན་བྱེད་པའི་ནུས་པ་འདོན་སྤེལ་གང་ལེགས་བྱས་ཏེ་ཁ་གསབ་འདོན་སྤྲོད་བྱེད་མཁན་ནམ་ཡང་ན་ཁ་གསབ་ཞུ་མཁན་ཕྱོགས་གཉིས་ཀྱི་སྙོམ་སྒྲིག་བྱ་ཐབས་བེད་སྤྱོད་ལུགས་མཐུན་བྱས་ནས་གྲོང་ཁྱེར་གྲོང་གསེབ་ཀྱི་ཡུལ་མིས་ཞབས་ཞུ་ལོངས་སྤྱོད་བྱ་རྒྱུའི་ཐད་ཀྱི་གདམ་ག་བྱེད་དབང་དང་སྐབས་བསྟུན་རང་བཞིན་ཆེ་རུ་གཏོང་རྒྱུ། གཞི་རྩའི་སྤྱི་པའི་ཞབས་ཞུ་དེ་སྤྱི་ཚོགས་ཀྱི་མ་རྩའི་ཕྱོགས་སུ་སྒོ་མོ་དབྱེ་བའི་ཁྱབ་ཁོངས་ཆེ་རུ་གཏོང་རྒྱུ་དང་། དམངས་གཉེར་བུ་བཅོལ་ཁང་དང་ལས་རིགས་སྦྱོང་བརྡར་ཚན་པ་གོང་འཕེལ་ཤུགས་ཆེ་གཏོང་རྒྱུ། སྤྱི་ཚོགས་ཀྱི་མ་རྩས་སྨན་བཅོས་ཚན་པ་གཉེར་རྒྱུར་སྐུལ་ལྕག་དང་ཁྲིད་སྟོན་བྱ་རྒྱུ། སྤྱི་ཚོགས་ཀྱི་མ་རྩས་རྒན་གསོའི(རྒན་བཅོལ)ཞབས་ཞུ་དང་། དབང་པོ་སྐྱོན་ཅན་གྱི་ལུས་གསོ་དང་བཅོལ་གསོའི་ཞབས་ཞུ་སོགས་ཀྱི་ཚན་པ་གཉེར་རྒྱུར་སྐུལ་འདེད་གཏོང་རྒྱུ། ཆ་རྐྱེན་བཟོ་བ་དང་། འོས་ཐོབ་ཁས་ལེན། ལས་རིགས་ཐོབ་ཐང་དང་གོ་མིང་དཔྱད་བསྡུར་གཏན་འཁེལ། ཁྲལ་བསྡུའི་སྲིད་ཇུས། སྲིད་གཞུང་གི་ཉོ་སྒྲུབ་ཞབས་ཞུ་སོགས་ཀྱི་ཐད་གཞི་རྩའི་སྤྱི་པའི་ཞབས་ཞུ་སྒྲུབ་མཁན་དམངས་གཉེར་ཚན་པར་གཞུང་གི་ལས་ཁུངས་དང་ཐོབ་ཐང་འདྲ་མཉམ་ལོངས་སྤྱོད་བྱ་རྒྱུ་ཡོད་པ་བཟོ་རྒྱུ།
ས་བཅད་གཉིས་པ། སྤྱི་པའི་ཞབས་ཞུ་སྣ་མང་གི་དགོས་མཁོ་སྐོང་རྒྱུ།
སྤྱི་པའི་ཞབས་ཞུའི་དགོས་མཁོ་དེ་འཚོ་གནས་དང་འཚོ་བའི་རྣམ་པ་ནས་གོང་འཕེལ་དང་ལོངས་སྤྱོད་ཀྱི་རྣམ་པའི་ཕྱོགས་སུ་སྒྱུར་བར་བསྟུན་ཐོག སྤུས་ཚད་མཐོ་འབྲིང་གི་སྤྱི་པའི་ཞབས་ཞུ་བྱེད་ནུས་ཆེ་རུ་བཏང་ནས་སྤུས་རིམ་མཐོ་བའི་སྤྱི་པའི་ཞབས་ཞུ་ཤུགས་ཆེར་གཏོང་རྒྱུ། དབྱེ་བ་ཡོད་པ་དང་རང་སོའི་ཁྱད་ཆོས་ལྡན་པའི་གྲོང་མིའི་དགོས་མཁོར་དམིགས་ཏེ་གཟུགས་གཞིའི་བདེ་ཐང་བརྟག་དཔྱད་དང་། བདེ་ཐང་གི་བློ་འདྲི། ལུས་གསོའི་བདག་སྐྱོང་། ལུས་རྩལ་ལུས་སྦྱོང་། ཁྱིམ་ལས་ཞབས་ཞུ། སློབ་གསོའི་སྦྱོང་བརྡར་སོགས་ཀྱི་སྣ་མང་ཞབས་ཞུ་སྤེལ་རྒྱུར་སྐུལ་ལྕག་གཏོང་རྒྱུ།
ལེ་ཚན་གསུམ་པ། གསོན་ཤུགས་ཆེར་གཏོང་གིས་སྒྱུར་བཅོས་དང་གསར་གཏོད་འདེད་སྐུལ་དུ་བྱས་ཏེ་གོང་འཕེལ་གཏོང་རྒྱུ།
གསར་གཏོད་སྐུལ་འདེད་ཀྱི་འཐབ་ཇུས་ལག་བསྟར་བྱས་ཏེ་ལམ་སྲོལ་སྒྲིག་སྲོལ་ཕྱོགས་ཡོངས་ནས་སྒྱུར་བཅོས་གཏིང་ཟབ་བྱ་རྒྱུ་དང་། མཁོ་སྤྲོད་ཕྱོགས་ཀྱི་གྲུབ་ཆ་སྒྱུར་བཅོས་བྱ་རྒྱུར་སྐུལ་འདེད་ཧུར་ཐག་གཏོང་བ། གསར་གཏོད་ཀྱི་ནུས་པ་ཤུགས་ཆེར་གཏོང་རྒྱུ། ཆ་འཕྲིན་ཅན་གྱི་ཆུ་ཚད་མཐོ་རུ་གཏོང་རྒྱུ། དཔལ་འབྱོར་དང་སྤྱི་ཚོགས་རྒྱུན་མཐུད་དང་སྐྱོན་བྲལ་ངང་གོང་འཕེལ་འགྲོ་བའི་རང་ངོས་ཀྱི་སྒུལ་ཤུགས་ཆེ་རུ་གཏོང་རྒྱུ་བཅས་ཡིན།
ལེའུ་བཅུ་གཉིས་པ། གཙོ་གནད་ཁྱབ་ཁོངས་སྒྱུར་བཅོས་གཏིང་ཟབ་བྱ་རྒྱུ།
ཁྱོན་ཡོངས་ནས་སྒྱུར་བཅོས་གཏིང་ཟབ་བྱས་ནས་སྲིད་གཞུང་གི་འགན་ནུས་སྒྲུབ་པ་དང་། མ་དངུལ་འདུ་གཏོང་བྱེད་ལམ་གསར་གཏོད་སོགས་ཀྱི་གཙོ་གནད་ཁྱབ་ཁོངས་དང་འགག་རྩའི་ལྷུ་ཚིགས་མངོན་ཆེར་འཛིན་ཐོག དཔལ་འབྱོར་གོང་འཕེལ་གཏོང་རྒྱུའི་ཐད་ཀྱི་ལམ་སྲོལ་སྒྲིག་སྲོལ་གྱི་འགོག་རྐྱེན་མེད་པ་བཟོ་བ་དང་ཁྲོམ་རས་ཐོན་ཁུངས་བཀོད་སྒྲིག་བྱེད་པའི་ཁྲོད་ཐག་གཅོད་རང་བཞིན་གྱི་ནུས་པ་ཐོན་པ་བྱས་ཏེ་སྲིད་གཞུང་གི་ནུས་པ་སྔར་བས་འདོན་སྤེལ་གང་ལེགས་བྱ་རྒྱུ།
ས་བཅད་དང་པོ། སྲིད་འཛིན་ལམ་སྲོལ་སྒྱུར་བཅོས་གཏིང་ཟབ་བྱ་རྒྱུ།
སྲིད་གཞུང་གི་འགན་ནུས་གང་མགྱོགས་བསྒྱུར་རྒྱུ། སྲིད་འཛིན་དང་ཁེ་ལས་ལོགས་དབྱེ་དང་། སྲིད་འཛིན་དང་བྱ་གཞག་ཚན་པ་ལོགས་དབྱེ། སྲིད་འཛིན་དང་གཞུང་ཁོངས་དངུལ་རྩའི་སྡེ་ཚན་ལོགས་དབྱེ། སྲིད་འཛིན་དང་སྤྱི་ཚོགས་ཚོགས་པ་ལོགས་དབྱེ་བཅས་བྱ་རྒྱུར་སྐུལ་འདེད་བཏང་ནས་དཔལ་འབྱོར་སྙོམ་སྒྲིག་དང་། ཁྲོམ་རར་ལྟ་སྡོམ། སྤྱི་ཚོགས་བཅོས་སྐྱོང་། སྤྱི་པའི་ཞབས་ཞུ། ཁོར་ཡུག་སྲུང་སྐྱོང་བཅས་བྱེད་པའི་སྲིད་གཞུང་གི་འགན་ནུས་ཤུགས་ཆེར་གཏོང་བ་དང་། དཔལ་འབྱོར་དང་སྤྱི་ཚོགས་ཀྱི་བྱེ་བྲག་ལས་དོན་ལ་ཐེ་ཇུས་ཉུང་ཙམ་བྱས་ནས་ལས་ཀའི་སྔོན་ལ་ཞིབ་མཆན་འགོད་པ་ནས་ལས་ཀ་སྤེལ་རིང་དང་སྤེལ་རྗེས་ཀྱི་ལྟ་སྡོམ་བྱེད་པར་གང་མགྱོགས་སྒྱུར་རྒྱུ། ལས་ཁུངས་ཁུ་བསྡུ་དང་དབང་ཆ་གཤམ་སྤྲོད་རྒྱུན་མཐུད་བྱེད་པ་དང་། སྲིད་འཛིན་གྱི་འགན་དབང་གཙང་བཤེར་དང་ཚད་ལྡན་ཤུགས་ཆེ་བཟོ་བ་དང་། སྲིད་གཞུང་སྡེ་ཚན་གྱི་དབང་ཆ་དང་འགན་འཁྲི་ཡོངས་བསྒྲགས་བྱ་རྒྱུ་ཡིན་ཞིང་། དཔྱད་བསྡུར་ལམ་སྲོལ་འཐུས་ཚང་དུ་གཏོང་བ་དང་“གློད། ལེན། འདོམས”གསུམ་སྦྲེལ་མཐུད་ཡག་པོ་བྱས་ཏེ་དབང་ཆ་བསྐྱར་ལོག་དང་གཅིག་ནས་ཆུང་དུ་གཏོང་བ་དང་གཉིས་ནས་ཆེ་རུ་འགྲོ་རིགས་སྔོན་འགོག་བྱ་རྒྱུ། སྲིད་འཛིན་གྱི་ཞིབ་མཆན་ལམ་ལུགས་སྒྱུར་བཅོས་གཏིང་ཟབ་དང་མ་འཇོག་གི་ཞིབ་མཆན་འགོད་རིམ་སྟབས་བསྡུས་བཟོས་ཏེ་དྲ་ཐོག་ནས་ཞིབ་མཆོག་འགོད་པ་དང་མཉམ་སྦྱོར་ལྟ་སྡོམ་ཐུབ་པ་བྱ་རྒྱུ། དོན་གྲོས་ལམ་ལུགས་སྒྱུར་བཅོས་གང་མགྱོགས་བྱེད་པ་དང་། “ལག་ཁྱེར་གསུམ་སྒྲིལ་དང་ཨང་རྟགས་ལོགས་འགོད”དང་“ལས་གཉེར་ལག་ཁྱེར་སྔོན་ནས་ཞུ་བ་དང་འཁྲོལ་འཛིན་ལག་ཁྱེར་རྗེས་ནས་ཞུ་བའི”འབྲེལ་ཡོད་ཀྱི་ལེ་ལག་ཚང་སྒྲིག་བྱ་ཐབས་འཐུས་ཚང་དུ་གཏོང་རྒྱུ། ཁེ་ལས་ཐོ་འགོད་བྱེད་པའི་གོ་རིམ་ཧྲིལ་པོ་གློག་འཕྲིན་ཅན་དུ་སྒྱུར་རྒྱུ། དངུལ་བསྡུའི་དཀར་ཆག་དང་རྩིས་ཐོའི་དོ་དམ་ཕྱོགས་ཡོངས་ནས་ལག་བསྟར་བྱ་རྒྱུ།
སྲིད་གཞུང་གི་ལས་ཕྱོད་ཆེ་རུ་གཏོང་རྒྱུ། སྡེ་ཚན་གྱི་སྒྲིག་གཞི་དང་འགན་འཁྲི་སྔར་བས་ལེགས་སྒྲིག་དང་ལེགས་སྒྱུར་བྱས་ཏེ་ཇུས་ཐག་གཅོད་རྒྱུ་ཚན་རིག་ཅན་དང་དམངས་གཙོ་ཅན་དུ་འགྱུར་བར་སྐུལ་འདེད་གཏོང་རྒྱུ། སྲིད་འཛིན་གྱི་འགན་འཁྲི་རྩད་གཅོད་ལམ་ལུགས་འཐུས་ཚང་གཏོང་བ། གློག་འཕྲིན་སྲིད་ལས་དང་དྲ་ཐོག་ཏུ་གཞུང་ལས་སྒྲུབ་རྒྱུ་ཁྱབ་གདལ་གཏོང་བ། “གཅིག་འཐུས་རྣམ་པའི་ཞབས་ཞུ”སྐུལ་འདེད་གཏོང་བ་བཅས་བྱས་ནས་སྲིད་གཞུང་གི་ཆ་འཕྲིན་དང་སྤྱི་པའི་གཞི་གྲངས་མཉམ་སྤྱོད་ཐུབ་པ་བྱ་རྒྱུ། སྲིད་གཞུང་གི་ཞབས་ཞུའི་ཐབས་ལམ་གསར་གཏོད་བྱས་ནས“གཞན་འགན་ཚབ་སྒྲུབ”བྱེད་པའི་བསམ་བློར་འགྱུར་བ་གཏོང་བ་དང་། སྲིད་གཞུང་གིས་སྤྱི་ཚོགས་ནས་སྤྱི་པའི་ཞབས་ཞུའི་ཉོ་སྒྲུབ་བྱ་རྒྱུར་སྐུལ་ལྕག་གཏོང་བ། མཚམས་སྦྱོར་ཚན་པའི་འཛུལ་འཐུས་ཆ་རྐྱེན་ལྷུག་ཏུ་གཏོང་བ་བཅས་བྱས་ནས་མཚམས་སྦྱོར་ཞབས་ཞུའི་རྩིས་ཐོར་དོ་དམ་བྱ་རྒྱུ། བྱ་གཞག་ཚན་པ་རིགས་དབྱེ་སྒྱུར་བཅོས་བྱ་རྒྱུ།
ཁྱོན་ཡོངས་ནས་ཀུན་གསལ་སྲིད་གཞུང་འཛུགས་སྐྱོང་བྱ་རྒྱུ། སྲིད་དོན་ཡོངས་བསྒྲགས་བྱས་ནས་སྲིད་འཛིན་གྱི་དབང་ཆ་སྤྱོད་རྒྱུ་དང་། ནོར་སྲིད་ཀྱི་མ་དངུལ་བེད་སྤྱོད་བྱ་རྒྱུ། སྤྱི་པའི་ཐོན་ཁུངས་བཀོད་སྒྲིག་སོགས་ཀྱི་ཆ་འཕྲིན་རྣམས་ཁྲིམས་ལྟར་དང་། ཁྱོན་ཡོངས། ཡང་དག དུས་ཐོག རང་འགུལ་བཅས་ཀྱི་སྒོ་ནས་ཡོངས་བསྒྲགས་བྱ་རྒྱུ། གསར་འགྱུར་མགྲིན་ཚབ་པའི་ལམ་ལུགས་ཚགས་ཚུད་དུ་གཏོང་རྒྱུ། རྩིས་བཤེར་བྱེད་ཤུགས་ཆེ་རུ་གཏོང་རྒྱུ་དང་། ཇུས་ཐག་བཅད་རྗེས་ཀྱི་ཚོད་སྐོར་དང་ནོར་འཛོལ་ཡོ་བསྲང་ལམ་སྲོལ་འཛུགས་རྒྱུ། མང་ཚོགས་ཀྱིས་ལྟ་སྐུལ་བྱེད་ཐབས་ཆེར་གཏོང་དང་མཉམ་སྦྲེལ་དྲ་རྒྱའི་ལྟ་སྐུལ་བྱེད་ཐབས་ཚད་ལྡན་བཟོས་ཏེ་གཟུ་ཉན་ཚོགས་འདུའི་ལམ་ལུགས་ལག་བསྟར་བྱ་རྒྱུ།
ས་བཅད་གཉིས་པ། མ་དངུལ་གཏོང་འཇོག་དང་བསྡུ་རྒྱུག་བྱ་རྒྱུའི་ལམ་སྲོལ་སྒྱུར་བཅོས་གང་མགྱོགས་བྱ་རྒྱུ།
རྒྱལ་ཁབ་ཀྱི་མ་དངུལ་གཏོང་འཇོག་དང་བསྡུ་རྒྱུག་གི་ལམ་སྲོལ་སྒྱུར་བཅོས་གཏིང་ཟབ་བྱེད་པའི་དུས་བབ་གསར་པ་དང་བསྟུན་ཞིང་། བང་རིམ་མང་བ་དང་སྣ་མང་གི་མ་དངུལ་གཏོང་འཇོག་དང་བསྡུ་རྒྱུག་བྱེད་ལམ་གང་མགྱོགས་བཙུགས་ཐོག མ་འཇོག་རྣམ་གྲངས་ཀྱི་ལོ་གསུམ་རེའི་རིམ་འཁོར་འཆར་གཞི་བཟོ་འབེབས་ལག་བསྟར་བྱ་རྒྱུ། རྣམ་གྲངས་ཀྱི་གྲབས་གསོག་མང་དུ་གཏོང་བ་དང་སྤྱི་ཚོགས་ཀྱིས་མ་འཇོག་བྱ་རྒྱུར་ཁྲིད་སྟོན་བྱས་ཏེ་སྤྱི་ཚོགས་ཀྱི་སྤྱིའི་མ་དངུལ་བསྡུ་རྒྱུག་བྱེད་རྒྱ་དེ་སྒོར་དུང་ཕྱུར་5000ཡན་ཟིན་པ་བྱ་རྒྱུ། དངུལ་རྩ་ནུས་ལྡན་ངང་མཁོ་སྤྲོད་མང་དུ་གཏོང་རྒྱུ། དངུལ་རྩའི་དགོས་མཁོ་སྔར་བས་ཆེ་རུ་གཏོང་རྒྱུ། ཡིད་རྟོན་དངུལ་བུན་མང་དུ་གཏོང་བའི་ལམ་སྲོལ་འཛུགས་རྒྱུ། ཁྲོམ་རའི་ཐད་ཀའི་མ་དངུལ་བསྡུ་རྒྱུག་བྱེད་ཚད་ཆེ་རུ་གཏོང་བ་དང་། རྒྱུ་ནོར་འཛིན་ལོར་ཅན་དུ་སྒྱུར་བ། རྐང་དངུལ་འཛིན་ལོར་ཁྲོམ་རར་ཞུགས་པའི་ཁེ་ལས་འཛུགས་སྐྱོང་དང་སྟོབས་ཆེར་གཏོང་བ་བཅས་བྱས་ཏེ་ཁེ་ལས་ཀྱི་བུན་འཛིན་དང་། ཀུང་སིའི་བུན་འཛིན། ཁེ་ལས་ཆུང་འབྲིང་གི་སྒེར་བསྡུས་བུན་འཛིན་བཅས་འགྲེམ་སྤེལ་བྱེད་པར་རྒྱབ་སྐྱོར་བྱ་རྒྱུ། སྲིད་གཞུང་གི་བུ་ལོན་གཞི་ཁྱོན་གཏན་འཁེལ་ལུགས་མཐུན་བྱས་ནས་ཚད་ལྡན་ལུགས་མཐུན་གྱི་སྲིད་གཞུང་གི་བུན་ལེན་དང་མ་དངུལ་བསྡུ་རྒྱུག་དང་། ཉེན་འདོམས། ཉེན་ཟོན་སྔོན་བརྡ་གཏོང་བ་དང་ཐག་གཅོད་བྱེད་ལམ་གསར་འཛུགས་དང་འཐུས་ཚང་དུ་གཏོང་རྒྱུ། ས་གནས་སྲིད་གཞུང་གི་བུ་ལོན་གྲངས་བཅད་དང་བུ་ལོན་གཏོང་ཡོང་གི་གནས་ཚུལ་དེ་སྔོན་རྩིས་དང་ཆབས་ཅིག་ཡོངས་བསྒྲགས་བྱེད་པའི་རྒྱུན་ལྡན་ལམ་སྲོལ་འཛུགས་རྒྱུ།
སྲིད་གཞུང་དང་སྤྱི་ཚོགས་ཀྱི་མ་རྩ་མཉམ་ལས་བྱེད་ལམ(PPP)ཁྱབ་གདལ་གཏོང་རྒྱུ། PPPརྣམ་གྲངས་གྲབས་གསོག་དང་། ཁྱབ་གདལ་ངོ་སྤྲོད་བྱ་རྒྱུར་ཤུགས་སྣོན་རྒྱག་རྒྱུ། སྲིད་གཞུང་མ་དངུལ་གྱི་ཁྲིད་སྟོན་ནུས་པ་འདོན་སྤེལ་གང་ལེགས་བྱ་རྒྱུ། དེ་ཡང་སྐྱེད་གསབ་དང་། ཁག་ཐེག མ་རྩ་འཇོག་པ། བྱ་དགས་ཁ་གསབ་ཀྱི་ཚབ་བྱེད་པ། རིན་ཡོད་བེད་སྤྱོད་སོགས་ཀྱི་བྱེད་ཐབས་བརྒྱུད་ནས་སྤྱི་ཚོགས་ཀྱི་མ་རྩ་དེ་རྨང་གཞིའི་སྒྲིག་བཀོད་འཛུགས་གཉེར་དང་། སྤྱི་པའི་ཞབས་ཞུ་མཁོ་སྤྲོད། ཁྱད་ལྡན་ཐོན་ལས་གསར་སྤེལ་སོགས་ཀྱི་ནང་དུ་ཞུགས་རྒྱུར་སྐུལ་ལྕག་གཏོང་རྒྱུ། དངུལ་རྩའི་ཚན་པས་ཤར་གཏོང་ལམ་བུ་གཏོད་རྒྱུར་སྐུལ་ལྕག་གཏོང་རྒྱུ། PPPརྣམ་གྲངས་གནད་སྨིན་ཐུབ་པར་ཕན་ནུས་ཡོད་པའི་མ་དངུལ་བསྡུ་རྒྱུག་བྱེད་སྟངས་དང་དོ་དམ་བཟོ་ལམ་འཛུགས་རྒྱུ། སྲིད་ཇུས་རང་བཞིན་གྱི་དངུལ་ཁང་དང་མཉམ་ལས་བྱེད་ཤུགས་ཆེ་རུ་གཏོང་རྒྱུ་དང་། ཁེ་འབབ་ཡོད་པའི་སྤྱི་ཕན་རང་བཞིན་གྱི་རྣམ་གྲངས་ཁྲོམ་ར་ཅན་དུ་སྒྱུར་རྒྱུར་སྐུལ་འདེད་གཏོང་རྒྱུ། འགན་བཅོལ་མ་དངུལ་འདྲེན་འགུགས་བྱས་ནས་བུན་དབང་དང་། རྐང་དབང་། རྒྱུ་ནོར་དོ་དམ་འཆར་གཞི་སོགས་ཀྱི་ཐབས་རྣམ་སྤྱད་དེ་བོད་ལྗོངས་འཛུགས་སྐྲུན་བྱེད་པའི་ནང་ཞུགས་རྒྱུ།
ས་བཅད་གསུམ་པ། ནོར་ཁྲལ་ལམ་སྲོལ་སྒྱུར་བཅོས་བྱ་རྒྱུ།
སྔོན་རྩིས་ཀྱི་དོ་དམ་ལམ་ལུགས་འཐུས་ཚང་དུ་གཏོང་རྒྱུ། སྲིད་གཞུང་དབར་གྱི་གཏོང་སྒོའི་འགན་འཁྲི་ཁ་གསལ་བཟོ་བ་དང་། ཡོང་འབབ་བགོ་སྒྲིག དོན་གཅོད་དབང་ཆའི་འབྲེལ་འཛིང་བསངས་རྒྱུ། རང་སྐྱོང་ལྗོངས་དང་། ས་གནས(གྲོང་ཁྱེར) རྫོང་རིམ་པ་སོ་སོའི་ས་གནས་ཀྱི་སྤྱིར་བཏང་གི་སྤྱི་པའི་སྔོན་རྩིས་ཡོང་འབབ་བགོ་འགྲེམས་བསྡུར་ཚད་ལུགས་མཐུན་བཟོ་བ། ས་གནས་གྲོང་ཁྱེར་དུ་སྒྱུར་བའི་ས་གནས་ནོར་ཁྲལ་ལམ་ལུགས་འཐུས་ཚང་དུ་གཏོང་རྒྱུ། སྲིད་གཞུང་གི་ཁྱབ་ཆེའི་སྔོན་རྩིས་མ་ལག་འཐུས་ཚང་དུ་གཏོང་བ་དང་། སྔོན་རྩིས་ཡོངས་བསྒྲགས་ལམ་ལུགས་ཁྱོན་ཡོངས་ནས་ལག་བསྟར་བྱས་ཏེ། སྔོན་རྩིས་སྒྲིག་ཁོངས་དང་། སྔོན་རྩིས་ལག་བསྟར། སྔོན་རྩིས་ལྟ་སྐུལ། སྔོན་རྩིས་ཀྱི་ལས་རྗེས་བཅས་ཕན་ཚུན་སྦྲེལ་མཐུད་བྱེད་པའི་ལམ་སྲོལ་འཐུས་ཚང་དུ་གཏོང་རྒྱུ། ནོར་སྲིད་ཀྱི་གཏོང་སྒོ་དང་འབྲེལ་བ་ཡོད་པའི་དོན་གནད་གཙང་བཤེར་དང་ཚད་ལྡན་བཟོས་ནས་སྲིད་གཞུང་གི་ཕྱོགས་བསྡུས་ནོར་དོན་སྙན་སེང་ལམ་ལུགས་ལག་བསྟར་བྱ་རྒྱུ། ལོ་གསུམ་གྱི་ནོར་སྲིད་རིམ་འཁོར་འཆར་འགོད་ལག་བསྟར་བྱས་ནས་ལོ་དུས་བརྒལ་བའི་སྔོན་རྩིས་སྙོམ་སྒྲིག་ལམ་སྲོལ་འཛུགས་རྒྱུ། སྔོན་རྩིས་གཏན་འཇགས་ཀྱི་སྙོམ་སྒྲིག་ཐེབས་རྩ་འཛུགས་རྒྱུ།
མ་དངུལ་སྒྱུར་སྤྲོད་ལམ་ལུགས་འཐུས་ཚང་དུ་གཏོང་རྒྱུ། ནོར་སྲིད་ཀྱི་གཏོང་སྒོའི་གྲུབ་ཆ་ལེགས་སྒྱུར་བྱས་ནས་སྤྱིར་བཏང་རང་བཞིན་གྱི་སྒྱུར་སྤྲོད་མང་དུ་གཏོང་བའི་ལམ་སྲོལ་འཛུགས་རྒྱུ། གསོག་འབོར་ལེགས་སྒྲིག་དང་འཕེལ་འབོར་འཕར་གཟིགས་བྱེད་པར་བརྟེན་ནས་རང་སྐྱོང་ལྗོངས་ཀྱིས་གཤམ་ལ་སྤྱིར་བཏང་རང་བཞིན་གྱི་སྒྱུར་སྤྲོད་བྱེད་པའི་བསྡུར་ཚད་སྔར་བས་མཐོ་རུ་གཏོང་རྒྱུ། ཁུལ་ཁོངས་གོང་འཕེལ་གྱི་འཐབ་ཇུས་དང་གཙོ་ནུས་ཐོན་ཁུལ་གྱི་འཆར་འགོད་དོན་འཁྱོལ་བྱེད་པ་དང་ཟུང་འབྲེལ་བྱས་ནས་ཐག་རིང་ས་ཁུལ་དང་། ས་བབ་མཐོ་ཞིང་གྲང་ངར་ཆེ་བའི་ས་ཁུལ། གཙོ་གནད་འབྱུང་ཁམས་བྱེད་ནུས་ཁུལ། འབྱོར་སྟོབས་ཐད་བལྟོས་བཅས་ཀྱིས་དཀའ་ངལ་ཡོད་པའི་ས་ཁུལ་ལ་སྒྱུར་སྤྲོད་མང་དུ་གཏོང་རྒྱུ།
ཁྲལ་བསྡུའི་ལམ་ལུགས་སྒྱུར་བཅོས་གཏིང་ཟབ་བྱ་རྒྱུ། ས་གནས་ཀྱི་ཁྲལ་བསྡུའི་ལམ་ལུགས་འཐུས་ཚང་དུ་གཏོང་རྒྱུ་དང་། དོན་དབང་དང་གཏོང་སྒོའི་འགན་འཁྲི་འཚམ་པོ་བྱུང་བའི་རྩ་དོན་གཞིར་བཟུང་ཁྲལ་བསྡུ་དང་ཡོང་འབབ་ཀྱི་བགོ་བཤའ་རྒྱག་ཚད་ལེགས་སྒྱུར་བྱ་རྒྱུ། ཐོན་ཁུངས་དཔྱ་ཁྲལ་ཚང་མ་གྲངས་འབོར་བཅད་གྲངས་ནས་རིན་གོང་གཏན་འཁེལ་གྱི་ཁྲལ་བསྡུའི་ཕྱོགས་སུ་གང་མགྱོགས་བསྒྱུར་རྒྱུ།
ས་བཅད་བཞི་པ། གཞུང་ཁོངས་ཁེ་ལས་སྒྱུར་བཅོས་གཏིང་ཟབ་བྱ་རྒྱུ།
ཁེ་ལས་ཀྱི་བྱེད་ནུས་གཏན་འཁེལ་ཡང་དག་བྱས་ཏེ་ཚོང་ལས་དང་སྤྱི་ཕན་རིགས་ཀྱི་གཞུང་ཁོངས་ཁེ་ལས་ལ་རིགས་དབྱེ་སྒྱུར་བཅོས་དང་། རིགས་དབྱེ་གོང་འཕེལ། རིགས་དབྱེ་ལྟ་སྡོམ། རིགས་དབྱེ་འགན་འཁྲི་གཏན་འཁེལ་གྱིས་དཔྱད་བསྡུར་བཅས་བྱ་རྒྱུ། དེང་རབས་ཁེ་ལས་ཀྱི་ལམ་ལུགས་དང་དེང་རབས་ཀྱི་བདག་དབང་ལམ་ལུགས་འཐུས་ཚང་དུ་གཏོང་རྒྱུ་དང་། ལས་རིགས་གཉེར་སྐྱོང་མི་སྣའི་ཐབས་རྣམ་ཁྱབ་གདལ་གཏོང་རྒྱུ།
མ་རྩར་དོ་དམ་བྱ་རྒྱུ་གཙོ་བོར་བཟུང་ནས་གཞུང་ཁོངས་རྒྱུ་ནོར་ལ་ལྟ་སྡོམ་བྱེད་ཤུགས་ཆེ་རུ་གཏོང་རྒྱུ་དང་། གཞུང་ཁོངས་རྒྱུ་ནོར་མ་རྩ་འཇོག་མཁན་གྱི་ལྟ་སྡོམ་བྱེད་མཚམས་གཏན་འཁེལ་ལུགས་མཐུན་བྱ་རྒྱུ། ལྟ་སྡོམ་དབང་ཆའི་རྩིས་ཐོ་དང་འགན་འཁྲིའི་རྩིས་ཐོ་བཟོ་རྒྱུ། གཞུང་ཁོངས་མ་རྩའི་དབང་བཅོལ་གཉེར་སྐྱོང་བྱེད་ལམ་སྒྱུར་བཅོས་དང་། གཞུང་ཁོངས་ཀྱི་མ་རྩ་གཏོང་འཇོག་དང་གཉེར་སྐྱོང་ཀུང་སི་གོང་འཕེལ་གཏོང་རྒྱུ།
གཞུང་ཁོངས་དཔལ་འབྱོར་གྱི་ཁྱབ་བཀོད་ལེགས་སྒྲིག་བྱ་རྒྱུ། གཞུང་ཁོངས་དཔལ་འབྱོར་དེ་རྒྱལ་ཁབ་ཀྱི་བདེ་འཇགས་དང་རྒྱལ་ཇུས་དམངས་འཚོའི་གལ་ཆེའི་ལས་རིགས་དང་འགག་རྩའི་ཁྱབ་ཁོངས་སུ་གཅིག་སྡུད་ཐུབ་པ་བྱས་ནས་སྤྱིར་བཏང་འགྲན་རྩོད་རང་བཞིན་གྱི་ཁྱབ་ཁོངས་ནས་ཕྱིར་འཐེན་གང་མགྱོ གས་བྱ་རྒྱུ། དབང་བའི་ལམ་ལུགས་འདྲེས་མའི་དཔལ་འབྱོར་གོང་འཕེལ་གཏོང་རྒྱུ། གཞུང་ཁོངས་ཁེ་ལས་ཀྱི་མ་རྐང་ནང་གཞུང་ཁོངས་མིན་པའི་མ་རྩ་འཇོག་པར་རྒྱབ་སྐྱོར་བྱ་རྒྱུ། གཞུང་ཁོངས་མིན་པའི་ཁེ་ལས་ཀྱི་མ་རྐང་ནང་གཞུང་ཁོངས་མ་རྩ་འཇོག་པར་སྐུལ་ལྕག་བཏང་ནས་མ་འཇོག་གི་གཙོ་རྐང་སྣ་མང་ཅན་དུ་འགྱུར་བ་བྱ་རྒྱུ།
ས་བཅད་ལྔ་པ། ཞིང་འབྲོག་ཁུལ་གྱི་སྒྱུར་བཅོས་གཏིང་ཟབ་ཏུ་གཏོང་རྒྱུ།
གྲོང་གསེབ་ཀྱི་ས་ཞིང་དང་རྩྭ་ར་འགན་གཙང་གཉེར་སྐྱོང་བྱེད་པའི་འབྲེལ་བ་བརྟན་འཁྱོངས་ཡོང་བ་བྱ་རྒྱུ་དང་འཐུས་ཚང་དུ་གཏོང་རྒྱུ་མ་ཟད། ཡུན་རིང་འགྱུར་ལྡོག་མི་གཏོང་རྒྱུ། མཉམ་སྡེབ་ཀྱི་བདག་དབང་རྒྱུན་འཁྱོངས་དང་ཞིང་དུད་ཀྱི་འགན་གཙང་ལེན་དབང་གཏན་འཇགས་སུ་བཏང་ཐོག ས་ཞིང་(རྩྭ་ར)གཉེར་སྐྱོང་བྱེད་དབང་ལྷུག་ཏུ་གཏོང་བ་དང་། གྲོང་གསེབ་ཀྱི་ས་ཞིང་ལམ་ལུགས་སྒྱུར་བཅོས་གཏིང་ཟབ་བྱེད་པ། ཞིང་འབྲོག་ཁུལ་གྱི་མཉམ་སྡེབ་ཀྱི“ཐོན་ཁུངས་དང་། རྒྱུ་ནོར། མ་དངུལ”བཅས་ལ་དོ་དམ་ལྟ་སྐུལ་དང་། ཡོང་འབབ་བགོ་འགྲེམས་ལམ་ལུགས་འཐུས་ཚང་དུ་གཏོང་བ། གྲོང་གསེབ་ཀྱི་ས་ཆའི་འགན་གཙང་གཉེར་སྐྱོང་བྱེད་དབང་དང་བདག་དབང་གཏན་འཁེལ་གྱི་ཐོ་འགོད་ལག་ཁྱེར་སྤྲོད་པ། རྩྭ་ཐང་གི་བདག་དབང་གཏན་འཁེལ་དང་འགན་གཙང་ཐོ་འགོད་བྱེད་པ། འགན་གཙང་གཉེར་སྐྱོང་བྱེད་དབང་བརྒྱུད་བཤུག་ཁྲོམ་ར་གསར་འཛུགས་དང་འཐུས་ཚང་དུ་གཏོང་རྒྱུ། བཟོ་ཚོང་མ་རྩའི་བོགས་གཏོང་ས་ཆར(རྩྭ་ར)ལྟ་སྡོམ་དོགས་ཟོན་བྱེད་ལམ་འཐུས་སྒོ་ཚང་དུ་གཏོང་བ་བཅས་བྱས་ནས་ཞིང་འབྲོག་པའི་ཐོན་སྐྱེད་གཙོ་རྒྱུའི་ཁེ་དབང་སྲུང་སྐྱོང་བྱ་རྒྱུ། སྡོད་ཁང་ས་ཆ་རིན་ཡོད་བེད་སྤྱོད་བྱེད་ལམ་དང་རང་འདོད་ཐོག་རིན་ཡོད་ཕྱིར་འཐེན་བྱེད་ལམ་བཙུགས་ཏེ་ཞིང་འབྲོག་པའི་སྡོད་ཁང་དང་རྒྱུ་ནོར་དབང་ཆ་གཏའ་མར་འཇོག་པ་དང་། ཁག་ཐེག ནང་བཤུག་གཏོང་བ་བཅས་བྱེད་པའི་ཐབས་ལམ་འཚོལ་ཞིབ་བྱ་རྒྱུ། གྲོང་གསེབ་སྒྱུར་བཅོས་ཚོད་ལྟའི་ཁུལ་གྱི་ལས་དོན་གཏིང་ཟབ་སྤེལ་རྒྱུ་དང་། རང་སྐྱོང་ལྗོངས་ཀྱིས་བཏོན་པའི་ནས་ཉོ་སྒྲུབ་ཀྱི་རིན་གོང་དམའ་ཤོས་སྲིད་ཇུས་དོན་འཁྱོལ་ནན་ཏན་བྱས་ཐོག རིམ་བཞིན་འཐུས་ཚང་དུ་གཏོང་རྒྱུ། ཞིང་ལས་དང་གྲོང་གསེབ་ལ་གཏོང་བའི་མ་དངུལ་བརྟན་འཕར་ཡོང་བའི་ལམ་སྲོལ་འཛུགས་རྒྱུ།
རྩོམ་སྒྲིག་པ། ཀླུ་མོ་མཚོ།


c: text/html

text:
བདེ་བ་ཆེན་པོའི་ཕོ་བྲང་ཞེས་པ་གང་ལ་འགྲེལ།
ལན་གནང་མཁན། དགེ་སྲིད་པའི་མིག་དང་ཧི་མ་ལ་ཡའི་རྒྱལ་སྲས། བཀའ་དྲི་གནང་མཁན། ཨར་ལྟ་བླ་མ།
དྲི་བ། སྤྱི་གཙུག་བདེ་བ་ཆེན་པོ་ཕོ་བྲང་དུ། ཞེས་པའི་བདེ་བ་ཆེན་པོའི་ཕོ་བྲང་དེ་འགྲེལ་བཤད་ཅིག་གནང་རོགས།
ལན། སྤྱིར་བཏང་གཞུང་ཁག་ནས་བདེ་བ་དང་བདེ་བ་ཆེན་པོ་སོགས་ཀྱི་འགྲེལ་བཤད་ཟབ་ཅིང་མང་བ་ཡོད་མངོན་ལ། དེ་བཞིན་བདེ་བ་ཆེན་པོ་གཞི་ལ་སྦྱར་ཚུལ་དང་། སྐུ་ལ་སྦྱར་ཚུལ། ཉམས་ལ་སྦྱར་ཚུལ་སོགས་དུ་མ་ཞིག་ལས། འདིར་འཕྲོས་གཞི་ “ སྤྱི་གཙུག་བདེ་བ་ཆེན་པོའི་ཕོ་བྲང་ནས།” ཞེས་པ་འདི་ཡིན་སྟབས། གུས་པའི་རྨོངས་བློ་ནི་འདི་ཉིད་རང་གི་ལུས་གནས་དང་འབྲེལ་བའི་གཞི་ལ་གོ་བ་ལེན་དགོས་པ་མིན་ནམ་སྙམ། གལ་ཏེ་སྐབས་འདིར་སྐུ་ལ་སྦྱར་ཚེ་སྐུ་ལྔ་རང་གི་ལུས་གནས་སུ་སྦྱར་ཚུལ་སྐབས་བདེ་བ་ཆེན་པོའི་སྐུ་ནི་ལྟེ་འོག་གསང་བའི་འཁོར་ལོ་དང་སྦྱར་དགོས་པ་གཞུང་ལས་གསལ།
དེས་ན་འདི་སྐབས་ཀྱི་བདེ་བ་ཆེན་པོ་ནི་རྫོགས་ཆེན་སེམས་སྨད་ཀྱི་བོན་སྡེ་རིག་པ་ཁུ་བྱུག་གི་གཞུང་ལས། “རང་སེམས་བདེ་བ་ཆེན་པོ་ཀུན་གཞི་མ་གཡོས་པའི་གཞལ་ཡས་ཁང་འདི་གསལ་བར་རྟོགས་ན་སེམས་ཀྱིས་སེམས་སྤྲོ་བ་སྐྱེ་བར་འགྱུར་བའོ། །” ཞེས་པའི་སྐབས་ཀྱི་ཀུན་གཞི་རང་རིག་པའི་ཡེ་ཤེས་སམ་རང་སེམས་ཀྱི་གནས་ལུགས་དེར་ངོས་འཛིན་དགོས་པ་འདྲ།
འཕྲོས་གཞི་གཉིས་པ་ཕོ་བྲང་ནི། སྤྱིར་བཏང་གཞི་ཡི་གནས་ལུགས་འཆད་སྐབས་ཕོ་བྲང་དང་། གཞལ་ཡས་ཁང་། ཡེ་རིག་གི་ཀློང་། དག་པའི་ཞིང་ཁམས། ཤེལ་གྱི་གུར་ཁང་སོགས་ཐ་སྙད་མང་དག་ཅིག་ཡོད་མོད། འོན་ཀྱང་དེ་དག་ལ་འགྲེལ་བཤད་གནང་སྐབས་གཞི་རིག་པ་ཉིད་ཁོ་ན་ཉིད་ལས་ཟག་བཅས་རྡུལ་ལུས་ཀྱི་ཕོ་བྲང་དང་ཤེལ་གྱི་གུར་ཁང་ལྟ་བུར་འགྲེལ་ན་གོ་རྒྱུ་དེ་ཙམ་མེད་སྟབས། དེས་ན་བདེ་བ་ཆེན་པོའི་ཕོ་བྲང་ནི། སེམས་ཉིད་འོད་གསལ་ཟེར་ནའང་འདྲ། གཞི་རིག་པའི་རྒྱལ་པོ། སེམས་ཉིད་མ་བཅོས་པའི་ངང་ལ་གནས་པའི་ཚུལ་དེ་རང་ལ་གོ་དགོས་པ་འདྲ་ཞིག་མཐོང་གིན་ཡོད་ཞུ། དེ་མིན་འཆད་ཚུལ་གཞན་ཡང་དཔེར་ན། སྐྱབས་འགྲོའི་ལྷ་བསྐྱེད་སྐབས་སུ་སྤྱི་གཙུག་ཁྲུ་གང་མདུན་གྱི་ནམ་མཁའ་ལ། རང་གི་དྲིན་ཅན་རྩ་བའི་བླ་མ་ཀུན་བཟང་གཤེན་ལྷ་དང་གཉིས་སུ་མེད་པ་སོགས་ཡོད་པ་རྣམས་ཀྱང་དོན་དུ་གོང་ཞུས་ལས་འདའ་ས་གཞན་མེད་པར་སེམས།།
_____ཧི་མ་ལ་ཡའི་རྒྱལ་སྲས་ནས།
ལན། སྐབས་འདིར་སྤྱི་གཙུག་བདེ་བ་ཆེན་པོའི་ཕོ་བྲང་ཞེས་པ་ནི། སྐྱབས་འགྲོའི་སྒོམ་རིམ་ལས་གསལ་བ་ལྟར་རང་གི་སྤྱི་གཙུག་ཕྲུ་གང་གི་མདུན་གྱི་ནམ་མཁའ་ལ་བསྐྱེད་པའི་ལྷ་ཡི་གཞལ་ཡས་ཁང་སྟེ། ཞིང་དག་པ་སྟོང་གསུམ་རབ་འབྱམས་བདེ་བ་ཆེན་པོའི་ཕོ་བྲང་འོད་ཀྱི་གཞའ་གུར་འཁྲིག་པའི་དབུས་སུ་རང་གི་རྩ་བའི་བླ་མ་དེ་ཉེིད་ཐ་མལ་གྱི་རྣམ་ཅན་མ་ཡིན་པར་ལོངས་སྤྱོད་རྫོགས་སྐུའི་ཆ་ལུགས་ཅན། མཚན་དང་དཔེ་བྱད་ཡོངས་སུ་རྫོགས་པ། དུས་གསུམ་བདེར་གཤེགས་ཐམས་ཅད་ཀྱི་རྩ་བའི་ལྷ་་གཤེན་ལྷ་འོད་དཀར་གྱི་བདག་ཉིད་ཅན་དུ་བཞུགས་པར་བསྒོམ་དགོས་པའི་ཚུལ་དེ་ཡིན་དགོས། གཞུང་དོན་སོ་སོར་བསྟུན་པའི་བླ་མའི་རྣམ་འབྱོར་ཡོད་པ་ལས་སྐབས་འདིར་རང་གི་རྩ་བའི་བླ་མ་ནི་ཞང་ཞུང་བཀའ་ཉམས་གཉིས་ཀྱི་གདམས་ངག་གི་མཛོད་འཆང་བ་ཀུན་བཟང་ཐུགས་ཀྱི་སྤྲུལ་པ་པ་ཏི་ཧྲི་ཙ་རྒྱན་མེད་གཅེར་བུའི་ངོ་བོར་བཞུགས་པ་དེ་ཉིད་རང་གི་སྤྱི་གཙུག་བདེ་བ་ཆེན་པོའི་ཕོ་བྲང་དུ་གསལ་གདབ་ནས་གསོལ་བ་འདེབས་པའི་ཚུལ་ཡིན་པ་མཁྱེན་གསལ་ལྟར་ལགས། སྤྱིར་བདེ་བ་དང་བདེ་བ་ཆེན་པོ་ནི་སྐབས་ཀྱི་བཤད་གཞི་དང་བསྟུན་ཏེ། ཐར་པ་དང་། ཐར་པ་ཆེན་པོ། ལམ་དང་། མི་སློབ་པའི་ལམ། གནས་དང་། གནས་མ་ཡིན་པ། བདེ་སྟོང་ཡེ་ཤེས་དང་། ཟུང་འཇུག་ཕྱག་རྒྱ་ཆེན་པོ། གཅེར་གྲོལ་དང་། མཐའ་གྲོལ་སོགས་ཐ་སྙད་རྣམ་གྲངས་མང་པོའི་སྒོ་ནས་མདོ་སྔགས་སེམས་གསུམ་གྱི་རིམ་པ་དང་བསྟུན་པའི་མཚན་འདོགས་སྟངས་སྣ་ཚོགས་མཆིས་པ་ལས། དོན་གྱི་མདོ་རྩ་ལ་དྲིལ་ན་རང་སེམས་བདེ་བ་ཆེན་པོ་དེ་ལས་བདེ་ཆེན་གཞན་ཞིག་འཚོལ་དགོས་ན་རྙེད་དཀའ་འོ། །སྐབས་ཀྱི་ཚིག་གི་གདགས་གཞི་ཕོ་བྲང་ཞེས་པ་ནི་ཀློང་དེ་དང་། གནས་དེ་རང་ལ་གོ་དགོས་པ་ལས་གཞན་དུ་མ་དམིགས་སོ་སྙམ་མོ། །ཞོར་འཕྲོས་སུ་བགྲོ་གླེང་ཚུལ་དུ་བགྱིས།
_____དགེ་སྲིད་པའི་མིག་ནས།

robotstxt: allowed

filter: keep


text:
དབུལ་སྒྲོལ་འགག་སྒྲོལ་གྱི་འཐབ་སར། སྤྱི་ཚོགས་ལས་རིགས་ཁག་གི་དང་བླངས་པས་དཀའ་ངལ་ཡོད་པའི་མང་ཚོགས་ལ་དྲོད་སྐྱིད་སྦྱིན་པ་དང་གཅེས་སེམས་མཚོན་པར་བྱས་ནས་དབུལ་སྒྲོལ་འགག་སྒྲོལ་གྱི་དྲང་ནུས་ཆེན་པོ་གཅིག་ཏུ་སྒྲིལ་བཞིན་ཡོད། ལི་ཤིན་ཡུས་ནི་དང་བླངས་པ་མང་པོའི་ཁྲོད་ཀྱི་འཐུས་མི་ཕུལ་དུ་བྱུང་བ་ཞིག་རེད།
2007ལོར་བོད་དུ་སླེབས་པ་ནས་བཟུང་། ལི་ཤིན་ཡུས་ཀྱིས་སྔ་ཕྱི་བར་གསུམ་དུ་དང་བླངས་ཞབས་ཞུའི་བྱེད་སྒོ་དང་སྤྱི་ཕན་བྱ་གཞག་ལ་གཞོལ་ཏེ་བྱ་སྤྱོད་དངོས་ཀྱིས“དགེ་སྒྲུབ་སྤྱོད་བཟང”གི་དང་བླངས་པའི་འདུ་ཤེས་གསལ་འགྲེལ་བྱས་པ་དང་འབྲེལ། “ལེགས་སྐྱེས་དང་། མཛའ་བརྩེ། རོགས་རེས། ཡར་ཐོན”བཅས་ཀྱི་དང་བླངས་པའི་ཞབས་ཞུའི་སྙིང་སྟོབས་ལག་ལེན་བསྟར་ཡོད།
ལོ་ཤས་རིང་། ལི་ཤིན་ཡུས་དང་གཅེས་སེམས་ཚོགས་པས་ཞལ་འདེབས་འབུལ་བའི་ཐབས་ལམ་སྣ་ཚོགས་སྤྱད་དེ་སྒོར་ཁྲི་800ལྷག་ཙམ་རི་བའི་སྲིང་བལ་མལ་ཆས་དང་ཀམ་པ་ལི་དང་། སྒོར་ཁྲི་ཆིག་སྟོང་ཙམ་རི་བའི་ཡིག་ཆས་དང་། སྒྲོག་ཙེ་རྐུབ་སྟེགས། དཔེ་དེབ། ཉི་ནུས་ལག་ཞུ། ཕོར་པ། གཙང་སྦྲའི་ཡོ་བྱད། ཉི་ནུས་གློག་འདོན་སྒྲིག་ཆས་སོགས་གྲབས་གསོག་བྱས་པ་རེད།
མིག་སྔར། ལི་ཤིན་ཡུས་དང་ཁོང་གི་གཅེས་སེམས་ཚོགས་པར་ཟླ་རེར་ཆ་སྙོམས་དངོས་ཟོག་ཁྲི་10ལྷག་ཙམ་འབྱོར་བ་དང་ཉིན་རེར་ཧ་ལམ་གཅེས་སེམས་མི་སྣ་ཉི་ཤུ་ལྷག་ཙམ་གྱི་ཞལ་འདེབས་ཁ་པར་འབྱོར་གྱི་ཡོད། ལས་བྲེལ་ཧ་ཅང་ཆེ་ནའང་། ཁོང་གིས་རྟག་ཏུ་ངལ་གསོའི་ཁོམ་པ་དཔྱད་དེ་ཞལ་འདེབས་དངོས་ཟོག་བགོ་འགྲེམས་བྱས་ཏེ་དུས་ཐོག་ཏུ་རོགས་རམ་བྱེད་དགོས་པའི་མི་ལ་སྤྲོད་ཀྱི་ཡོད། ད་དུང་། ཁོང་གིས་ཐད་ཀར་མ་དངུལ་གྱི་རོགས་སྐྱོར་བྱེད་པ་དང་QQཚོགས་པའི་ནང་སློབ་མ་དབུལ་པོའི་ཆ་འཕྲིན་བསྐུར་ནས་གཅེས་སེམས་མི་སྣའི་རོགས་རམ་ཐོབ་ཐབས་བྱས་པར་བརྟེན། སྔ་རྗེས་སུ་སློབ་གྲྭ་ཆེ་མོ་བ་དབུལ་པོ་20ལྷག་ཙམ་སློབ་གྲྭ་བདེ་བླག་ངང་འགྲིམས་ཐུབ་ཡོད།
2011ལོའི་གོང་དུ། གཞིས་རྩེ་གྲོང་ཁྱེར་འབྲོང་པ་རྫོང་རིན་ཐོར་ཤང་སློབ་ཆུང་གི་གློག་ཤུགས་གནད་དོན་དུས་ཡུན་རིང་པོ་ཐག་གཅོད་མ་ཐུབ་པས་སློབ་མར་གློག་མེད་པའི་དཀའ་ངལ་ཕྲད། ལི་ཤིན་ཡུས་ཀྱིས་གནས་ཚུལ་དེ་ཤེས་རྗེས། དུས་ཐོག་ཏུ་ནང་སའི་དང་བླངས་པ་དང་འབྲེལ་གཏུག་བྱས་ཏེ་ཐབས་ལམ་སྣ་ཚོགས་སྤྱད་ནས་འབད་བརྩོན་ལྷོད་མེད་བྱས་པ་བརྒྱུད། མཐར་ཀྲེ་ཅང་གི་ཉི་ནུས་གློག་འདོན་སྒྲིག་ཆས་ཐོན་སྐྱེད་ཁེ་ལས་ཤིག་གི་སྦྱིན་བདག་སེམས་འགུལ་ཐེབས་ནས་སྒོར་ཁྲི་25ལྷག་ཙམ་རི་བའི་ཉི་ནུས་གློག་འདོན་སྒྲིག་ཆས་གཅིག་ཞལ་འདེབས་བརྒྱབ། 2011ལོའི་ཟླ་12པར། རིན་ཐོར་ཤང་སློབ་ཆུང་དུ་སྒྲིག་ཆས་སྒྲིག་སྦྱོར་བདེ་བླག་ཐུབ། སློབ་ཁང་ནས་དཀར་ཆ་དོད་པའི་གློག་འོད་གསལ་པོར་འཕྲོས་ནས་ཕྲུ་གུ་ཚོའི་མཚར་སྡུག་ལྡན་པའི་འཛུམ་མདངས་གསལ་པོ་མཐོང་བ་མ་ཟད། ད་དུང་། འབྱུང་འགྱུར་གྱི་འཚོ་བར་བཅངས་པའི་ཕྲུ་གུ་ཚོའི་ཕུགས་རེ་གསལ་བར་བྱས་ཡོད།
2015ལོའི་ཟླ་4ཚེས་25ཉིན། ནེ་པ་ལར་ས་ཡོམ་བརྒྱབ་རྗེས། ནེ་པ་ལ་དང་ས་མཚམས་འབྲེལ་བའི་རང་ལྗོངས་ཀྱི་རྫོང་ཁག་གཅིག་ལའང་ཚད་གཞི་མི་འདྲ་བའི་གནོད་འཚེ་ཕོག ལི་ཤིན་ཡུས་ཀྱིས་ལམ་སེང་QQཚོགས་པ་དང་སྐད་འཕྲིན་གྲོགས་ཚོགས་པ་ནས་ཞལ་འདེབས་ཀྱི་གྲོས་འགོ་བཏོན་པར་གཅེས་སེམས་མི་སྣའི་རྒྱབ་སྐྱོར་ཐོབ་ནས་སྒོར་ཁྲི་10རི་བའི་གྱོན་ཆས་དང་སྒོར་ཁྲི་4ལྷག་ཙམ་རི་བའི་ཀམ་པ་ལི་དང་རྒྱུན་མཁོའི་དངོས་རྫས་མྱུར་དུ་གེགས་ཁུལ་དུ་དབོར་ནས་གནོད་འཚེ་ཕོག་པའི་མང་ཚོགས་ལ་སྤྲད།
གཞིས་རྩེ་གྲོང་ཁྱེར་གྲོ་མོ་རྫོང་དུད་སྣ་ཤང་མདོ་ཆེན་གྲོང་ཚོའི་དང་བླངས་པའི་ཞབས་ཞུའི་བྱེད་སྒོ་ནི་ལི་ཤིན་ཡུས་ཀྱི་དང་བླངས་ཞབས་ཞུའི་བྱེད་སྒོ་མང་པོའི་ཁྲོད་ཀྱི་དཔེ་མཚོན་རང་བཞིན་གྱི་བྱེད་སྒོ་ཞིག་རེད།
མདོ་ཆེན་གྲོང་ཚོའི་དབུལ་སྒྲོལ་གྲུབ་འབྲས་སྲ་བརྟན་ཡག་པོ་གཏོང་བར་གཞོགས་འདེགས་བྱ་ཆེད། 2018ལོའི་ཟླ་4ཚེས་22ཉིན། ལི་ཤིན་ཡུས་ཀྱིས་གཅེས་སེམས་ཚོགས་པའི་སྣེ་ཁྲིད་དེ་ངལ་གསོའི་ཁོམ་པ་སྤྱད་ནས་མདོ་ཆེན་གྲོང་ཚོའི་དུད་ཚང་དབུལ་པོར་འཚམས་འདྲི་ཐེངས་དང་པོ་བྱེད་པར་བསྐྱོད། དེ་རྗེས། ཁོང་གིས་ཞལ་འདེབས་སྒྲིག་འཛུགས་དང་རང་ཉིད་ནས་དངུལ་གྲབས་གསོག་སོགས་ཀྱི་བྱ་ཐབས་སྤྱད་དེ་མདོ་ཆེན་གྲོང་ཚོར་སྔ་རྗེས་སུ་འཚམས་འདྲིར་ཐེངས་4བསྐྱོད་ནས་སྒོར་ཁྲི་3ལྷག་ཙམ་རི་བའི་འཚོ་བའི་མཁོ་ཆས་དང་། ཡིག་ཆས། གྱོན་ཆས་སོགས་སྤྲད་པ་རེད།
ད་དུང་། ཁོང་དང་གཅེས་སེམས་ཚོགས་པས་ས་གནས་ས་ཐོག་ཏུ་བརྟག་ཞིབ་ཐེངས་མང་བྱས་ཏེ་མདོ་ཆེན་གྲོང་ཚོའི་མང་ཚོགས་ཀྱི་དགོས་མཁོ་ཤེས་རྟོགས་གཏིང་ཟབ་བྱས་པ་རེད། དམིགས་ཡུལ་གསལ་པོ་བྱུང་བ་དང་བསྟུན་ནས། དབུལ་སྐྱོར་རྣམ་གྲངས་གྲ་སྒྲིག་གི་དུས་མཚམས་སུ་སླེབས་ཤིང་། ལི་ཤིན་ཡུས་ཀྱིས་འབད་བརྩོན་ལྷོད་མེད་དང་ཕྱོགས་མང་པོའི་མཐུན་སྦྱོར་བྱས་པ་བརྒྱུད། མཐར་ཧྲང་ཧའེ་ཧྥུའུ་ཤིང་སྤྱི་ཕན་ཐེབས་རྩ་ཚོགས་པ་དང་འབྲེལ་བ་ཐུབ་ནས་དབུལ་སྐྱོར་སྤྱི་ཕན་ཐེབས་རྩའི་དངུལ་སྒོར་ཁྲི་12ལྷག་ཙམ་དོན་འཁྱོལ་ཐུབ་པ་དག་མདོ་ཆེན་གྲོང་ཚོའི“མདོ་ཆེན་ཧྥུའུ་ཤིང་སྤྱི་ཕན་སྒོ་རྩིས་ཚོང་ཁང”གི་རྣམ་གྲངས་འཛུགས་སྐྲུན་ལ་སྤྱད།
མིག་སྔར།“མདོ་ཆེན་ཧྥུའུ་ཤིང་སྤྱི་ཕན་སྒོ་རྩིས་ཚོང་ཁང”གཉེར་སྐྱོང་ཡག་པོ་ཐུབ་ནས་ཟླ་རེའི་ལས་གཉེར་དངུལ་གྲངས་སྒོར་ཁྲི་3ཙམ་ཟིན་ནས་ཡུལ་མི་རྒྱུན་གཏན་གྱི་ཅ་དངོས་ཉོ་བདེ་རུ་ཕྱིན་པ་དང་ཆབས་ཅིག ས་གནས་དེ་གའི་མང་ཚོགས་ལ་ལས་ཞུགས་ལས་གནས་བཏོད་ཡོད།
“གལ་སྲིད་སླར་ཡང་གདམ་ག་བྱེད་རྒྱུ་ཡོད་ན་ཁྱེད་ཀྱིས་ད་དུང་བོད་དུ་ཡོང་བའི་གདམ་ག་བྱེད་སྲིད་དམ། ད་དུང་སྤྱི་ཕན་གྱི་ལས་ཀ་གདམ་ག་བྱེད་སྲིད་དམ”ཅེས་གསར་འགོད་པས་དྲི་བ་འདོན་སྐབས། ཁོང་གིས“ད་དུང་མུ་མཐུད་ཡོང་གི་ཡིན་ལ། སྤྱི་ཕན་ལས་ཀ་མུ་མཐུད་བྱེད་ཀྱི་ཡིན”ཞེས་བློ་ཐག་ཆོད་པོས་ལན་བཏབ་བྱུང་།